August 2012 ~ ဆုံနေကြ\nSaturday, August 25, 2012 လပြည့်ဝန်း No comments\nယခုတစ်ပတ် အကြိုက်ဆုံး အသံဖိုင်.. ။ (သရော်စာ)\nလ၀က မှာလုပ်ခဲ့ ရင်\nရခိုင်ပြည်နယ်မှာသာ နစက မှူးလုပ်ရင်\nကိုယ်ကျိုးမနဲလောက်ဘူးလို့ထင်တာပါကွယ်\nဒီလိုမှန်းမသိလို့လုပ်ခဲ့ မိတယ် ရေကြည်အိုင်မှာ\nရိုဟင်ဂျာဆိုတာ ချီးထုပ်တွေမှန်းသိရင် ၀န်ကြီးမဖြစ်ရင်လဲ နေပါစေကွယ်\nဒီလိုမှန်းမသိလို့လုပ်ခဲ့ မိတယ် ရိုဟင်ဂျာရေ နင်တို့ လုပ်လို့ အဆဲလဲခံရတယ်\nအတင်းအဖျင်းစုံရာ လူပေါင်းစုံ ဒီဖေ့ စ်ဘုတ်မှာ\nမင်းတို့ သတင်းဆို အကုန်ဝိုင်းဆဲတာ ငါတွေ့ ဘူးတယ်\nမှတ်ပုံတင်ဆိုတာ လ၀က ဘဲလုပ်နိုင်တဲ့ အရာ\nစားကောင်းတဲ့ အချိန်ကဆိုတော့ဂွတ်သလိုလိုဘဲ ခင်ရီရယ်\nခုများတော့ လဲ တွေးလေအသည်းနာရတယ်\nဖေ့ စ်ဘုတ်ထဲမှာ ၀ိုင်းဆဲကြပီဟယ်/ သောက်ရှက်ကြီးကို ဗြန်းဗြန်းကွဲပီကွယ်\nရိုဟင်ဂျာဆိုတာ ဘင်္ဂါလီကုလားမှန်းကို ဖေ့ စ်ဘုတ်ထဲမှာ ဖတ်လိုက်ရတယ်\nငွေတပုံကြီးပေးကြတော့မိုက်မဲစွာ ယူစားလိုက်တယ်\nနိုင်ငံသားကဒ်ကို ရုံးမှာ လုပ်ပေးလိုက်တယ်\nအစကကြိုသိခဲ့ ရင်လေ မစားခဲ့ ပါဘူး ခင်ရီရယ်\nသီရိမင်္ဂလာဈေးဟောင်း အနီးရှိ ရေထွက်မြောင်း ပိတ်ဆို့မှုကြောင့် အေးရှားဝေါလ် ကုမ္ပဏီကို ဆန္ဒပြ\nစမ်းချောင်း၊ အလုံ၊ ကြည့်မြင်တိုင် သုံးမြို့ပေါင်းစီးဆင်းသည့် သီရိမင်္ဂလာဈေးဟောင်းအနီး၊ မြောင်းကြီးထိပ်ရေဆင်းမြောင်းကို အေးရှားဝေါလ်ဆိပ်ကမ်း မှ ကွန်ကရစ်များဖြင့် ပိတ်ဆို့ထားမှု ရှိနေသော ကြောင့် ရေများမစီးဆင်းနိုင်ဘဲ အနီးအနားရပ်ကွက်များသို့ လျှံထွက်ကာ ပေါင်လယ်ခန့်နစ်မြုပ်လျှက်ရှိသောကြောင့် အေးရှားဝေါလ်ဆိပ်ကမ်းကုမ္ပဏီရှေ့၌ ယခုညနေမှစတင်ကာ ဆန္ဒဖော်ထုတ် တောင်းဆိုနေကြသည့် ရပ်ကွက်နေ လူထုကို ယခု (သြဂုတ်လ ၂၄ ရက်) ည ၈ နာရီကျော်က တွေ့ရစဉ်။\nည ၈နာရီ ၁၅ မိနစ်၊ သြဂုတ် ၂၄၊ ၂၀၁၂၊ YPI\nသီရိမင်္ဂလာဈေးဟောင်းအနီးရေထွက်မြောင်းကို အေးရှားဝေါလ် ဆိပ်ကမ်းမှကွန်ကရစ်ဘလောက်တုံးများဖြင့် ပိတ်ဆို့လိုက်ခြင်းကြောင့် အနီးရှိ လူနေရပ်ကွက် ရေလျှံလာပြီးနောက် ယနေ့ မွန်းလွဲ ၃နာရီမှစတင်ကာ အေးရှားဝေါလ် ကုမ္ပဏီကို လူရာနှင့်ချီ ဆန္ဒပြလျှက်ရှိသည်။\nရေမြောင်းဖွင့်ပေးရန် ဆန္ဒပြ ကြွေးကြော်နေကြသည့်ပြင် ည ၈ နာရီကျော်ဝန်းကျင်တွင် ခဲများဖြင့် ပစ်ပေါက်လျှက်ရှိသည်ကိုလည်း တွေ့ရကြောင်း ရောက်ရှိနေသည့် သတင်းထောက်က ပြောသည်။\nယနေ့ မွန်းလွဲပိုင်း မိုးရွာသွန်းပြီးနောက် အေးရှားဝေါလ် ဆိပ်ကမ်းအနီးရှိ ရပ်ကွက်နှင့် လမ်းများ ရေကြီးလာရာ ရေထွက်မြောင်း ပိတ်ဆို့လိုက်သည့် အေးရှားဝေါလ် ကုမ္ပဏီ အား ရပ်ကွက်ခံများက လူစုလူဝေးဖြင့် ဆန္ဒပြခဲ့ကြရာ ယခုည ၈နာရီကျော်သည်အထိ လူရာနှင့်ချီရှိနေဆဲ ဖြစ်သည်ဟု YPI သတင်းထောက်က သတင်းပေးပို့သည်။\nဆန္ဒပြမှု ဖြစ်ပွားသည့်နောက်ညနေ ၅ နာရီဝန်းကျင်မှ စတင်ကာ အေးရှားဝေါလ် ဆိပ်ကမ်းမှ ကွန်ကရစ်တုံးများအား ဖယ်ရှားနေခဲ့သည်။ သို့ရာတွင် ဆန္ဒပြသူ လူစုလူဝေးမှာ တဖြည်းဖြည်း များပြားလာကာ ည ၈ နာရီဝန်းကျင်အချိန်တွင် လူ ၁ ထောင်နီးပါးရှိသည်ဟု YPI သတင်းထောက်က ပြောသည်။\nအေးရှားဝေါလ် ကုမ္ပဏီမှ ယင်းရေထွက်မြောင်းကို မည်သည့်အကြောင်းကြောင့် ပိတ်ဆို့လိုက်သည်ဟု မသိရှိရသော်လည်း ကုန်သေတ္တာတင်ကားများ ၀င်ထွက်နိုင်ရန် ဖြစ်သည်ဟု ရပ်ကွက်နေသူ တဦးက ဆိုသည်။\n၈၈ မျိုးဆက်ကျောင်းသားခေါင်းဆောင်များ ကြားဝင်ညှိနှိုင်း၊ အေးရှားဝေါလ် ဆိုက် တာဝန်ခံ ရပ်ကွက်နေ လူထုအား တောင်းပန်\nည ၁၀နာရီ ၅ မိနစ်၊ သြဂုတ် ၂၄၊\nဆန္ဒပြနေသည့် လူအုပ်နှင့် အေးရှားဝေါလ် ဆိပ်ကမ်း တို့အကြား ၈၈ မျိုးဆက်ကျောင်းသားခေါင်းဆောင်များ ကြားဝင် ညှိနှိုင်းပြီး မကြာမီ အေးရှားဝေါလ် ဆိုက် တာဝန်ခံ ဖြစ်သူက ထွက်၍ ရပ်ကွက်နေ လူထုအား တောင်းပန်စကားပြောဆို ကြောင်း နောက်ဆုံး သတင်းများအရ သိရှိရသည်။\nဓါတ်ပုံ - ကိုတင်ဝင်း ( ဒဂုံတက္ကသိုလ် )\nအေးရှားဝေါလ် ဆိပ်ကမ်း ဆန္ဒပြမှု ည ၁၀နာရီ ၁၃ မိနစ်တွင် လူစုကွဲပြီ\nည ၁၀နာရီ ၁၅ မိနစ်၊ သြဂုတ် ၂၄၊ YPI\nအေးရှားဝေါလ် ဆိပ်ကမ်း မှ ဆိုက်တာဝန်ခံက ရပ်ကွက်နေ လူထုအားတောင်းပန်ပြီး မိနစ်အနည်းငယ် အကြာတွင် ဆန္ဒပြလူအုပ်မှာ လူစုကွဲသွားပြီဖြစ်၍ လာရောက်ကြားဝင် ဖြေရှင်းပေးသည့် ၈၈ မျိုးဆက်ကျောင်းသား ခေါင်းဆောင်များလည်း ပြန်ထွက်ခွာရန် ပြင်ဆင်နေကြပြီဖြစ်သည်။\nWednesday, August 22, 2012 လပြည့်ဝန်း No comments\n၁။ The Voice Weekly ၊ Envoy News ဂျာနယ် ၊ လျှပ်တပြက် ဂျာနယ်တို့ကို ပြန်လည်ထုတ်ဝေခွင့်ပေးခြင်းနှင့်စာပေစိစစ်ရေး မူဝါဒအချို့ကို ဖြေလျှော့ခြင်းများ အတွက် သတင်းလွတ်လပ်ခွင့်ကော်မတီက သတိကြီးစွာ ကြိုဆိုအပ်ပါသည်။\n၂။ဒီမိုကရေစီပြုပြင်ပြောင်းလဲခြင်းနှင့် အချိုးညီစွာ ပေါ်ပေါက်လာရမည့် သတင်းလွတ်လပ်ခွင့်အတွက် အတားအဆီးသဖွယ်ဖြစ်နေသော The Voice Weekly နှင့် လျှပ်တပြက် ဂျာနယ်တို့အား တရားစွဲဆိုထားခြင်းများကိုလည်း အမြန် ရုတ်သိမ်းသွားမည်ဟု မျှော်လင့်ယုံကြည်ပါသည်။\n၃။ဆက်လက်၍ ကျင့်ဝတ်နဲ့အညီ ရေးသားဖော်ပြသည့် သတင်းမီဒီယာများ အပေါ် တရားစွဲဆိုခြင်းများနှင့် မီဒီယာလွတ်လပ်ခွင့်ကို ထိန်းချုပ်ထားသည့် ၁၉၆၂ ပုံနှိပ် အက်ဥပဒေ ၊ အီလက်ထရောနစ်အက်ဥပဒေကိုလည်း ဖျက်သိမ်းသွားရန် သတင်းလွတ်လပ်ခွင့်ကော်မတီက ဆက်လက်ကြိုးပမ်း အကောင်အထည်ဖော်သွားမည် ဖြစ်ကြောင်း သတင်းထုတ်ပြန်လိုက်သည်။\n၄။သြဂုတ်လ ၂၄ ရက်နေ့ တော်ဝင်နှင်းဆီတွင် ကျင်းပပြုလုပ်ရန် ကြေညာထားသည့် သတင်းလွတ်လပ်ခွင့်ကော်မတီ၏ သတင်းစာရှင်းလင်းပွဲကို ယာယီရွှေ့ဆိုင်းလိုက်ပါသည်။\n(အထူးမှတ်မှတ်ချက်- သြဂုတ်လ ၂၃ ရက်နေ့ နံနက် ၁၀နာရီ၌ ဒဂုံမြို့နယ် တရားရုံးတွင် The Voice Weekly ဂျာနယ်တရားရုံးချိန်းနှင့် သြဂုတ်လ ၂၄ ရက်နေ့ နံနက် ၁၁နာရီ ပုဇွန်တောင်မြို့နယ် တရားရုံးတွင် လျှပ်တပြက်ဂျာနယ် တရားရုံးချိန်းသို့ သွားရောက်သတင်းယူကြမည့် သတင်းသမားများအနေဖြင့် တရားရုံးပရ၀ုဏ်အတွင်းသို့ လုံးဝ (လုံးဝ)၀င်ရောက်ခြင်းမပြုဘဲ တရားရုံးဧရိယာပြင်ပမှသာ သတင်းယူကြပါရန်။)\nကမ္ဘာမှာ သဘာဝဘေးအန္တရာယ် ကျရောက်မှုကြောင့် ပျက်စီးဆုံးရှုံးမှု အဆိုးဝါးဆုံး ၁၀ နိုင်ငံထဲမှာ မြန်မာနိုင်ငံဟာ နံပါတ် ၄ နေရာမှာ ရှိနေ\nကမ္ဘာမှာ သဘာဝဘေးအန္တရာယ် ကျရောက်မှုကြောင့် ပျက်စီးဆုံးရှုံးမှု အဆိုးဝါးဆုံး ၁၀ နိုင်ငံထဲမှာ မြန်မာနိုင်ငံဟာ နံပါတ် ၄ နေရာမှာ ရှိနေကြောင်း ဗြိတိန်နိုင်ငံ လန်ဒန်မြို့ အခြေစိုက် Maplecroft သုတေသနဌာနက သတိပေးလိုက်ပါတယ်။\nမြန်မာ၊ အိန္ဒိယ၊ ဘင်္ဂလားဒေ့ရ်ှ၊ ဗီယက်နမ် နဲ့ ဖီလစ်ပိုင်နိုင်ငံတွေ အပါအ၀င် ၁၀ နိုင်ငံဟာ ရေကြီးတာ၊ မြေငလျင်လှုပ်တာ၊ မုတ်တိုင်းတိုက်ခတ်တာတွေ ကို အဆိုးဝါးဆုံး ခံရနိုင်တယ်လို့ မေပယ်လ်ခရော့ဖ်အဖွဲ့ ပြောထားတာပါ။\nသဘာဝဘေးအန္တရာယ်တွေ မကြာခဏ ကျရောက်တာကြောင့် သက်ဆိုင်ရာ တိုင်းပြည်တွေက ကုန်သွယ်ရေး၊ ဘဏ်လုပ်ငန်း နဲ့ စီးပွားရေး အချက်အချာ\nကျတဲ့ မြို့ကြီးတွေက လုပ်ငန်းလည်ပတ်မှုတွေ၊ စီးပွားရေး အဆောက်အအုံတွေ ပျက်စီးဆုံးရှုံးမှုလည်း များမှာဖြစ်တယ်လို့ သဘာဝဘေးအန္တရာယ် နဲ့ စီးပွားရေးဆုံးရှုံးမှု ဆက်စပ်မှုတွေ ရှိနေတာကို\nမြန်မာ အပါအ၀င် အခုသတိပေးခံထားရတဲ့ နိုင်ငံတွေဟာ စီးပွားရေး ဖွံ့ဖြိုးတိုးတက်စ နိုင်ငံတွေလည်း ဖြစ်တာကြောင့် နိုင်ငံတကာ\nရင်းနှီးမြှပ်နှံမှုတွေလည်း များလာနေသလို၊ တစ်ချိန်တည်းမှာလည်း သဘာဝဘေးအန္တရာယ်ကြောင့် ဖြစ်လာနိုင်တဲ့ ဆိုးကျိုးတွေကိုလည်း ထည့်သွင်းတွက်ချက်ထားကြဖို့ကို သတိပေးထားပါတယ်။\nဒါ့အပြင် အဲဒီနိုင်ငံတွေမှာ သဘာဝဘေးအန္တရာယ် ကျရောက်မှုကြောင့်\nဖြစ်လာမယ့် ဆိုးကျိုးတွေကို ကာကွယ်တားဆီးနိုင်ဖို့ ကြိုတင်ပြင်ဆင်မှု အားနည်းနေတာကိုလည်း တွေ့ရတယ်လို့ ဖေါ်ပြထားပါတယ်။\nဒီအတောအတွင်း မြန်မာနိုင်ငံ အောက်ပိုင်း ဧရာဝတီ ပဲခူး ကရင် နဲ့ မွန်ပြည်နယ်တွေမှာ နှစ်ပတ်ကျော်ကြာ ဆက်တိုက်မိုးကြီးတာကြောင့်\nရေလွှမ်းမိုးမှုတွေ ဖြစ်နေပြီး စပါးစိုက်ခင်း နဲ့ မွေးမြူရေး လုပ်ငန်းတွေ ပျက်စီးဆုံးရှုံးတာတွေများနေတယ်လို့ ကုလသမဂ္ဂက သတိပေး\nလိုက်ပါတယ်။ ဧရာဝတီတိုင်း တစ်ခုတည်းတင် ကျေးရွာပေါင်း ၁၆၈ ရွာ ရေနစ်မြုပ်နေပြီး လူဦးရေ ခုနှစ်သောင်းကျော် ရေဘေး\nဒုက္ခသည်တွေဖြစ်နေတယ်လို့ ကုလသမဂ္ဂ အေဂျင်စီဖြစ်တဲ့ OCHA က မနေ့က ပြောပါတယ်။\nရခိုင်ပြည်နယ်အရေးအား အပြည်ပြည်ဆိုင်ရာ ပြဿနာတစ်ရပ် အဖြစ် ပုံဖော်ရန် ကြိုးပမ်း လုပ်ဆောင်မှုများကို မြန်မာနိုင်ငံအနေဖြင့် လက်ခံမည် မဟုတ်ကြောင်း နိုင်ငံခြားရေး ၀န်ကြီးဌာနမှ သတင်းထုတ်ပြန်\nအဘရေ အဘတို့ နောက်ကျတယ်ဗျ..။\nအကူငွေတွေ လက်ခံထားပြီချိန်မှတော့ နောက်ကျနေပါပြီ..။\nပြည်တွင်းက သက်ဆိုင်ရာ တာဝန်ရှိသူတွေထဲမှာ မီဒီယာလွှမ်းမိုးမှုကြောင့်ဖြစ်ပ်ါလာတဲ့ အကျိုးဆက်တွေ၊ နိုင်ငံတကာအဖွဲ့အစည်း အထူးသဖြင့် (OIC) လို အဖွဲ့အစည်းမျိုးရဲ့ အကြောင်းအရာနဲ့ အရေးပါမှု၊ Diplomacy ကစားကွက်တွေ၊ ပြည်ပ INGO အသိုင်းအ၀ိုင်းတွေရဲ့ ခြေလှမ်းတွေ ပေါက်ရောက်မှုတွေကို ထဲထဲဝင်ဝင် လေ့လာနိုင်စွမ်းရှိတဲ့ပုဂိုလ်နဲ့ ပညာရှင်တွေ အားနည်းတယ်လို့ယူဆပါတယ်..။\nမိမိတို့နိုင်ငံ အစိုးရမှာ နိုင်ငံတကာဆက်ဆံရေးနဲ့ပတ်သက်တဲ့ ပညာရှင်တွေ အများကြီးလိုနေပြီဆိုတာ.. သက်သေပြလိုက်သလိုပါပဲ..။\nဒီလို အလားတူသဘောထားရှိတဲ့ စကားမျိုးကို ၈၈ မျိုးဆက်ခေါင်းဆောင် ကိုကိုကြီးပြောသွားတာ တစ်လလောက်ရှိပါပြီ..။\nဒေါ်အောင်ဆန်းစုကြည်နှင့် ဆန်ဖရန်စစ္စကို (ဘေးဧရိယာ) မြန်မာမိသားစုများ တွေ့ဆုံပွဲကျင်းပမည်ဖြစ်ကြောင်း သတင်းထုတ်ပြန်ခြင်း\nနေ့စွဲ – ၂၀၁၂ ခုနှစ် သြဂုတ်လ ၂၁ ရက်\nအမျိုးသားဒီမိုကရေစီအဖွဲ့ချုပ် ဥက္ကဋ္ဌ ငြိမ်းချမ်းရေးနိုဘယ်ဆုရှင် ဒေါ်အောင်ဆန်းစုကြည်သည် ၂၀၁၂ ခုနှစ် စက်တင်ဘာလအတွင်း အမေရိကန်ပြည်ထောင်စုသို့ ရောက်ရှိမည်ဖြစ်ပြီး အဆိုပါခရီးစဉ်အတွင်း မိမိတို့ ဆန်ဖရန်စစ္စကို (ဘေးဧရိယာ) သို့ ကြွရောက်ကာ ဒေသခံ မြန်မာတိုင်းရင်းသားမိသားစုများနှင့် တွေ့ဆုံမည် ဖြစ်ပါသည်။\nဒေါ်အောင်ဆန်းစုကြည်နှင့် ဆန်ဖရန်စစ္စကို (ဘေးဧရိယာ) မြန်မာမိသားစုများ တွေ့ဆုံပွဲကို စက်တင်ဘာလ ၂၉ ရက်နေ့ နံနက် ၉း၁၅ နာရီမှ ၁၀း၄၅ နာရီအထိ ကျင်းပမည်ဖြစ်ပါသည်။ ကျင်းပမည့်နေရာ ကို ဆက်လက်သတင်းထုတ်ပြန်မည်ဖြစ်ပြီး http://suu-sf.blogspot.com တွင်လည်း အခမ်းအနားနှင့် ပတ်သက်သည့် အကြောင်းအရာများကို သွားရောက်ကြည့်ရှုနိုင်ပါသည်။ တွေ့ဆုံပွဲ စနစ်တကျ ကျင်းပနိုင်ရန်နှင့် မြန်မာမိသားစုအားလုံး အဆင်ပြေချောမွေ့စွာ တက်ရောက်နိုင်ရန် ဖိတ်ကြားရေးဆိုင်ရာ အလုပ်အဖွဲ့သို့ ဆက်သွယ် စာရင်းပေးနိုင်ပြီဖြစ်ပြီး အားလုံး၏ ကူညီ ပံ့ပိုးမှုများကိုလည်း လှိုက်လှဲစွာ ကြိုဆိုလျက်ရှိပါသည်။\nဒေသခံ စိတ်ပါဝင်စားသူများအနေဖြင့် သက်ဆိုင်ရာဒေသများရှိ သတင်းပြန်ကြားရေးအဖွဲ့ဝင်များကို ဆက်သွယ် စုံစမ်းနိုင်ကြပြီး သတင်းမီဒီယာများအနေဖြင့် ကိုတိုးလွင် (၄၁၅ ၄၂၄ ၅၈၁၁ ) နှင့် ကိုဝေဖြိုး (၄၁၅ ၅၇၇ ၆၅၀၅) တို့ကို ဆက်သွယ်မေးမြန်းနိုင်ပါသည်။ ။\nSF Suu Event Press Release No # 2\nမိုးထိမိုးမိ ရွှေလုပ်သားတွေ နေပြည်တော် သမ္မတအိမ်အရောက် ချီတက်ဆန္ဒဖော်ထုတ်ခဲ့လို့ ၁၄.၆.၂၀၁၂ ရက်နေ့ ရွှေ မြင်တင်ဘုရားမှာ အချက် (၆) ချက်ပါစာချုပ်ကို ရွှေလုပ်သားတွေနဲ့ အမျိုးသားကြီးပွားတိုးတက်ရေး ကုမ္ပဏီတို့ ချုပ်ဆိုခဲ့ ကြပြီး ရွှေလုပ်သားတွေဘက်က နေပြည်တော်အရောက် ချီတက်ဆန္ဒထုတ်ဖော်မှုကို ရပ်ဆိုင်းခဲ့ကြတယ်။\nစာချုပ်ချုပ်ဆိုပြီးနောက်ပိုင်းမှာတော့ အမျိုးသားကြီးပွားတိုးတက်ရေးကုမ္ပဏီဘက်က စာချုပ်ပါအချက်တွေကို မလိုက် လျောတဲ့အပြင် ရွှေလုပ်သားတွေကို ဖမ်းဆီးအရေးယူတာ၊ ခြိမ်းခြောက်တာတွေ လုပ်လာပြီး၊ လက်နက်တွေကိုင် ဆောင် တာ၊ ဆိုင်ကယ်ကယ်ရီတွေကို ပေးမတတ်တာ၊ စာချုပ်ပါအချက်တွေကို ဖောက်ဖျက်ပြီး အမိန့်အမျိုးမျိုးထုတ်ပြန်တာတွေ ကို ပြုလုပ်လျှက်ရှိပါတယ်။\nယခုအခါ အမျိုးသားကြီးပွားတိုးတက်ရေးအုပ်စုကုမ္ပဏီ လီမီတက်နဲ့ မန်ဘာ ဦးဆန်နီတို့က မိုက်ကယ် (လူမိုက်) အင် အား ၂၀၀ နီးပါးကို အသုံးပြုကာ ရွှေတွင်းအလုပ်သမားအရေးကို ကူညီဆောင်ရွက်နေတဲ့ ကိုမောင်မောင်လတ်ကို ဖမ်း ဆီးရန်ပြုလုပ်နေပါတယ်။\nမိုးထိမိုးမိ ရွှေတွင်းလုပ်သားတွေရဲ့ အရေးကို ကူညီဆောင်ရွက်ပေးနေတဲ့ နိုင်ငံရေးအကျဉ်းသား မိသားစုများ အကျိုး ဆောင်ကွန်ယက်မှ ပြောခွင့်ရသူတဦးက …\n“ကိုမောင်မောင်လတ်နဲ့ ရွှေတွင်းလုပ်သားတွေက ပြဿနာများကိုပြေလည်အောင် ဆောင်ရွက်နေတာဖြစ်ပါ ဒါကို အမျိုး သားကြီးပွားတိုးတက်ရေးအုပ်စု ကုမ္ပဏီလီမီတက်ဘက်က တိုက်ခိုက်တာတွေ လုပ်လာတာကို ချက်ချင်း ရပ်တန့်ပေးဖို့နဲ့ ဒီလိုမှမဟုတ်ဘဲ ဆက်လက်လုပ်ဆောင်နေအုံးမယ်ဆိုရင်တော့ အမျိုးသားကြီးပွားတိုးတက်ရေးအုပ်စု ကုမ္ပဏီလီမီတက် က ဖြစ်လာတဲ့ ပြဿနာတွေကို တာဝန်ယူရမှာ ဖြစ်ပါတယ်”\nကိုမောင်မောင်လတ် ဟာ (ဗမာနိုင်ငံလုံးဆိုင်ရာ ကျောင်းသားသမဂ္ဂများအဖွဲ့ချုပ် ဗဟိုယာယီအလုပ်အမှုဆောင် ကော်မ တီ တာဝန်ခံ ၈၈ ကျောင်းသားဟောင်း) ဖြစ်ပါတယ်။ ၁.၆.၂၀၁၂ ရက်နေ့ မိုးထိမိုးမိတောင်ပေါ်ရှိ အမျိုးသားကြီးပွားတိုး တက်ရေးအုပ်စု ကုမ္ပဏီလီမီတက် (စခန်းကြီး) ရှေ့မှစတင်ပြီး ရွှေလုပ်သားတွေနဲ့အတူ ဆန္ဒဖော်ထုတ်ခဲ့ကာ ယနေ့အချိန် ထိ မိုးထိမိုးမိတောင်ပေါ်မှာ ရွှေလုပ်သားတွေနဲ့အတူ တသားတည်းနေပြီး ရွှေလုပ်သားတွေရဲ့ အခွင့်အရေးတွေကို ဆက် လက်တောင်းဆိုမှု ပြုလုပ်လျှက်ရှိပါတယ်။\nပေးပို့ .. နိုင်ငံရေးအကျဉ်းသားမိသားစုများ အကျိုးဆောင်ကွန်ယက်\nဦးအောင်သိန်းလင်း အမတ်ဖြစ်မှ ရုတ်သိမ်းပေးရန် ကော်မရှင်ကို တင်တော့မည်\nတောင်ဥက္ကလာမြို့နယ် လွှတ်တော်ကိုယ်စားလှယ် ဦးအောင်သိန်းလင်း လွှတ်တော် ကိုယ်စားလှယ် အဖြစ်မှ ရုတ်သိမ်းပေးရန် ပြည်ထောင်စုရွေးကောက်ပွဲ ကော်မရှင်သို့ သောကြာနေ့တွင် တင်ပြသွားမည်ဟု အဆိုပါ လှုပ်ရှားမှုကို ဦးဆောင်သူ ဦးမင်းအောင်က ပြောသည်။\nထိုသို့ ကန့်ကွက်စာ တင်ရန်အတွက် ဇူလိုင် ၂၈ ရက်နေ့က စတင်သော သဘောထား လက်မှတ်ကောက်ယူမှုတွင်\nတောင်ဥက္ကလာ မဲဆန္ဒရှင် ၁,၃ဝဝ က လက်မှတ်ရေးထိုးပြီး ဖြစ်သည်။\nဖွဲ့စည်းပုံ အခြေခံဥပဒေ ပုဒ်မ ၃၉၆ (ခ)အရ လွှတ်တော်ကိုယ်စားလှယ်တဦးကို တာဝန်မှ ပြန်လည် ရုပ်သိမ်းလိုပါက သက်ဆိုင်ရာ မဲဆန္ဒနယ်မှ မဲဆန္ဒရှင် ၁ ရာခိုင်နှုန်း လက်မှတ်ရေးထိုးရမည် ဖြစ်သည်။ တောင်ဥက္ကလာမြို့နယ်တွင် ၂ဝ၁ဝ ခုနှစ်၊ ရွေးကောက်ပွဲတွင် မဲပေးပိုင်ခွင့်ရှိသူ ၈ဝ,ဝဝဝ ကျော်ရှိခဲ့ပြီး ယခုရရှိထားသော လက်မှတ်သည် မဲပေးခွင့်ရှိသူ၏ ၁.၆၃ ရာခိုင်နှုန်း ဖြစ်သည်။\nထိုသို့ ဦးအောင်သိန်းလင်း အား ပြည်သူ့ လွှတ်တော်ကိုယ်စားလှယ်အဖြစ်မှ ရုတ်သိမ်းပေးရန် တောင်းဆိုမှုသည် Southern Weekend China သတင်းစာနှင့် ဦးအောင်သိန်းလင်းတို့ တွေ့ဆုံမေးမြန်းမှုအတွင်း မြစ်ဆုံဆည် စီမံကိန်းဆိုင်းငံ့ထားမှုအပေါ် သဘောမတူမှုနှင့် ကြားဖြတ်ရွေးကောက်ပွဲတွင် NLD ပါတီကို ထောက်ခံသော\nပြည်သူများအား Crazy ဟူသည့် အသုံးအနှုန်း ပါရှိလာရာမှ စတင်ခဲ့ခြင်း ဖြစ်သည်။\nဝေဖန်မှုများ များပြားလာပြီးနောက် ကြံ့ခိုင်ရေးပါတီက ဦးအောင်သိန်းလင်း အား ပါတီတွင် ထမ်းဆောင်နေသော တိုင်းတာဝန်ခံ ရာထူးနေရာတွင် တနင်္သာရီတိုင်းမှ ဦးမောင်မောင်သိမ်း အား အစားထိုးခန့်အပ်ခဲ့သည်။ ပါတီ၏ ဗဟိုအလုပ်မှုဆောင် နေရာတွင်မူ ဆက်လက်ရှိနေဆဲ ဖြစ်သည်။\nတောင်သူလယ်သမားများအရေးအား လွှတ်တော်သို့ တင်ပြပေးနိုင်မည့် ‘တောင်သူ လယ်သမားရေးရာ ဗဟို လုပ်ငန်းကော်မတီ’ ကို အမျိုးသား ဒီမိုကရေစီအင်အားစု NDF ပါတီက ဗုဒ္ဓဟူးနေ့တွင် ဖွဲ့စည်းလိုက်ကြောင်း ပါတီခေါင်းဆောင် ဒေါက်တာသန်းငြိမ်း က ပြောသည်။\nသီးနှံများ ရောင်းချရန် ခိုင်မာသော ဈေးများ ရှိရေး၊ အတိုး သက်သာသော ချေးငွေ ရရှိရေး၊ အတိုးမဲ့ နှစ်ရှည်ချေးငွေများ ရရှိရေး၊ အရည်သွေးမီသော ဓါတ်မြေသြဇာ၊ ပိုးသတ်ဆေးနှင့် နည်းပညာ၊ စက်ကိရိယာများ ရရေး၊ အချိန်နှင့်တပြေးညီ သိသင့်သိထိုက်သော သတင်းအချက်အလက်များ ရရှိရေး၊ လယ်မြေသုံး စက်ကိရိယာများ မောင်းနှင်မှု ပြင်ဆင်မှုတို့\nပြုလုပ်နိုင်ရန် တောင်သူတို့အတွက်အခမဲ့ စက်ပြင်သင်တန်းများ တက်ခွင့်ရရှိရေး စသည်အချက် ၈ ချက်ကို လွှတ်တော် သို့ တင်ပြမည်ဟု ဆိုသည်။\nဗုဒ္ဓဟူးနေ့က ရန်ကုန်မြို့ City Star Hotel တွင် ပြုလုပ်သည့် အခမ်းအနားတွင် “တောင်သူများ လယ်မြေသိမ်းခံရမှု လယ်မြေများရေကြီးနစ်မြုပ်မှု၊ ထွက်ရှိလာသော သီးနှံများ ဈေးကောင်းရရှိရန်မှာ ပြည်သူတရပ်လုံးနှင့် သက်ဆိုင်ပြီး မတရားသိမ်းဆည်းခံ မြေယာပြဿနာများကို လွှတ်တော် မြေယာပြဿနာ ဖြေရှင်းရေး ကော်မရှင်နှင့် ပူပေါင်း\nဖြေရှင်းရန်” ဟု ကော်မတီ ဖွဲ့စည်းခြင်း ရည်ရွယ်ချက်ကို ဒေါက်တာသန်းငြိမ်း က ပြောကြားသွားသည်။\nထိုအခမ်းအနားသို့ တောင်သူလယ်သမားများအရေး ဆောင်ရွက်ပေးနေကြသည့် ပဲခူးတိုင်း လမ်းပြကြယ်အဖွဲ့မှ ဦးအေးမြင့်၊ ကချင်ပြည်နယ်မှ ဒေါ်ဘောက်ဂျာ တို့လည်း တက်ရောက်ခဲ့ကြသည်။\nဇွန်လကုန်ပိုင်းကလည်း မွန်ပြည်နယ်၊ ရှမ်းပြည်နယ်နှင့် ပဲခူးတိုင်း တို့မှ လယ်သမား ၁ဝဝ ကျော်ခန့်က လယ်မြေများ သိမ်းယူခံရခြင်း အပါအဝင်၊ လယ်ယာလုပ်ငန်း လုပ်ကိုင်ရာတွင် တွေ့ကြုံနေကြရသည့် အခက်အခဲများကို NDF ပါတီသို့ လာရောက်တင်ပြခဲ့ကြဖူးသည်။\nအင်ဒို ဒု-သမ္မတဟောင်း ရခိုင်ပြည်နယ်အရေး လာရောက်လေ့လာမည်\nအင်ဒိုနီးရှား ဒု-သမ္မတဟောင်း ဂျူဆုဖ်ကာလာ (wikipedia.org)\nအင်ဒိုနီးရှားနိုင်ငံ ဒုတိယ သမ္မတဟောင်း ဂျူဆုဖ် ကာလာ Jusuf Kalla သည် ရခိုင်ပြည်နယ်အတွင်း ဖြစ်ပွားခဲ့သည့် လူထုအဖွဲ့ပဋိပက္ခများနှင့်ပတ်သက်၍ အကူအညီပေးရန် အထူးကိုယ်စားလှယ် အဖြစ် မြန်မာနိုင်ငံသို့ စက်တင်္ဘာလအတွင်း ထပ်မံလာရောက်မည် ဖြစ်သည်။\nသမ္မတ ဆူစီလို ဘမ်ဘန်း ယူဒိုယိုနို Susilo Bambang Yudhoyono ၏ တာဝန်ပေးမှုအရ ဂျူဆုဖ် ကာလာ အနေနှင့် ရခိုင်ပြည်နယ်အရေး အင်ဒိုနီးရှား ကိုယ်စားလှယ်အဖွဲ့အား ဦးဆောင်၍ စက်တင်္ဘာလ ၈ ရက်နေ့တွင် လာရောက်မည်\nဂျူဆုဖ် ကာလာ သည် သြဂုတ်လ ၁ဝ ရက်နေ့ကလည်း မြန်မာသမ္မတ ဦးသိန်းစိန်နှင့် ရခိုင်ပြည်နယ်အရေး တွေ့ဆုံ\nဆွေးနွေးခဲ့ဖူးပြီး ထိုစဉ်က OIC ၏ ကိုယ်စားလှယ်အဖြစ် လာရောက်ခဲ့ခြင်းဖြစ်ပြီး ရိုဟင်ဂျာ ဒုက္ခသည်စခန်းများသို့ OIC ၏ ‘အရေးပေါ် အကူအညီ’များ ပေးအပ်နိုင်ရန် ဆောင်ရွက်ခဲ့ဖူးသည်။\n“ပုဂ္ဂိုလ်ရေး ပဋိပက္ခ အသွင်ဖြင့် စတင်ခဲ့ပြီးနောက် နိုင်ငံရေး ပဋိပက္ခ္ခ အသွင် ဆောင်လာကာ နောက်ပိုင်းတွင် လူမျိုးရေး ပဋိပက္ခအသွင်\nပြောင်းသွားခဲ့ပြီး (နောက်ဆုံးတွင်) ဘာသာရေး ပဋိပက္ခတခု ဖြစ်လာ\nလိမ့်မည်” ဟု ဂျူဆုဖ် ကာလာ က ရခိုင်ပြည်နယ်တွင်း ဖြစ်ပွားခဲ့သည့် အကြမ်းဖက်မှုများနှင့်ပတ်သက်၍ ၎င်း၏ ထင်မြင်ချက်ကို ရေဒီယို သြစတြေးလျသို့ပြောဆိုခဲ့သည်။\nမြန်မာ အစိုးရ နိုင်ငံခြားရေးဝန်ကြီးဌာန၏ အင်္ဂါနေ့ ထုတ်ပြန်ချက်တွင်\n“ အဆိုပါ အကြမ်းဖက်မှုများမှာ မတူကွဲပြားကြ သည့် ဘာသာ(၂)ခု အကြား ဖြစ်ပွားသော ပဋိပက္ခ မဟုတ်သလို၊ လူသားချင်း စာနာ\nထောက်ထားမှုဆိုင်ရာ ပြဿနာ လည်း မဟုတ်ကြောင်း” ဖော်ပြပါရှိပြီး “ပြည်နယ်တစ်ခုအတွင်း လူ့အဖွဲ့အစည်း အစိတ်အပိုင်းနှစ်ရပ်အကြား ရာဇဝတ်မှု တခုကို အကြောင်းပြု၍ နောက်ဆက်တွဲ ဖြစ်ပွားသော အကြမ်းဖက်မှုများသာ ဖြစ်သည်” ဟု သုံးသပ်ထားသည်ကို ဗုဒ္ဓဟူးနေ့ထုတ် နိုင်ငံပိုင်သတင်းစာများတွင် ဖော်ပြပါရှိသည်။။\nအင်ဒိုနီးရှား ကြက်ခြေနီအဖွဲ့ အပါအဝင် နိုင်ငံတကာ များနှင့် ကုလသမဂ္ဂ လူသားချင်း စာနာ အကူအညီပေးရေး အဖွဲ့များကို ရခိုင်ပြည်နယ်အတွင်းရှိ ဒုက္ခသည် ၇ဝ,ဝဝဝ ခန့်အတွက် အကူအညီများ ပေးခွင့် ပြုထားသည်။\nသို့သော် ထိုသို့ နိုင်ငံတကာ INGO များနှင့် ကုလအဖွဲ့များ၏ ရခိုင်တိုင်းရင်းသားများအပေါ် ခွဲခြားဆက်ဆံမှုများနှင့် ပတ်သက်၍ ရန်ကုန်မြို့တွင် ရခိုင်တိုင်းရင်းသားများက ကန့်ကွက် ဆန္ဒပြပွဲတရပ် ပြုလုပ်ခဲ့ကြသည်။\nရခိုင်ပြည်နယ်အတွင်းသို့ ကုလသမဂ္ဂ အတွင်းရေးမှူးချုပ်၏ အထူးကိုယ်စားလှယ် မစ္စတာ ဗီဂျေး နမ်ဘီးယား၊ လူ့အခွင့်အရေးဆိုင်ရာ အထူးအစီရင်ခံစာ တင်သွင်းသ မစ္စတာ ကွင်တားနား၊ တူရကီ နိုင်ငံခြားရေးဝန်ကြီး မစ္စတာ အာမတ်ဒါဂူတိုဂလူ ဦးဆောင်သော ကိုယ်စားလှယ်အဖွဲ့၊ OIC ကိုယ်စားလှယ်အဖွဲ့နှင့် အင်ဒိုနီးရှား ကြက်ခြေနီအဖွဲ့ ဥက္ကဋ္ဌ ဂျူဆုဖ် ကာလာ တို့အား အစိုးရက တရားဝင် သွားရောက်လေ့လာခွင့် ပြုခဲ့ပြီး လာရောက်ရန် အဆိုပြုထားသည့် OIC အတွင်းရေးမှူးချုပ် အားလည်း ခွင့်ပြုထားကြောင်း မြန်မာနိုင်ငံခြားရေးဝန်ကြီးဌာနက ထုတ်ပြန်သည်။\nTuesday, August 21, 2012 လပြည့်ဝန်း No comments\nဧရာဝတီတိုင်းတွင် မြို့နယ် ၂၆ မြို့နယ် ရှိသည့်အနက် ၂၄ မြို့နယ်မှာ ရေကြီးနစ်မြုပ်မှု ကြုံတွေ့နေရသည်ဟု ဧရာဝတီတိုင်းလွှတ်တော် ဥက္ကဋ္ဌ ဦးဆန်းဆင့်က ယမန်နေ့က သွားရောက်ခဲ့သည့် သာပေါင်းမြို့နယ် ကယ်ဆယ် ရေးခရီးစဉ်တွင် ပြောကြားသည်။\nလွှတ်တော် ဥက္ကဋ္ဌ၏ ပြောဆိုချက်အရ ဧရာဝတီတိုင်း၏ ၉၂ ရာခိုင်နှုန်းမှာ ရေကြီးနစ်မြုပ်မှု ရင်ဆိုင်နေရခြင်း ဖြစ်သည်။\n“သာပေါင်းမြို့ဆိုရင် မီးသတ်စခန်းရှိတဲ့ ကုန်းကွက်ကွက်ကလေးက လွဲလို့ တမြို့လုံး မြုပ်နေပါပြီ။ မီးသွေးတိုက်အုပ်စုက ရွာလေးငါးရွာဆိုရင် အိမ်ခေါင်တွေ အထိကို မြုပ်နေတာကို တွေ့ရပါတယ်\nတော်တော်များများက အိမ်ခေါင်နားမှာ စင်လေးထိုးပြီး ၀မ်းလျားမှောက်နေ ရတဲ့ အခြေအနေတွေ ရှိပါတယ်” ဟု လွှတ်တော် ဥက္ကဋ္ဌက ၎င်းကယ်ဆယ်ရေးသွားစဉ် မြင်တွေ့ခဲ့ရသည့် အခြေအနေများအား ပြောပြ သည်။\nဧရာဝတီတိုင်းတွင် ပုသိမ်၊ မြောင်းမြစသဖြင့် ခရိုင် ၆ ခုရှိသည့်အနက် လပွတ္တာခရိုင်ရှိ မြို့နယ် ၂ ခုမှ လွဲ၍ ကျန်ခရိုင်များအားလုံး ရေကြီးမှု ကြုံတွေ့နေသည်။\nတိုင်းမြို့တော် ပုသိမ်တွင် ရပ်ကွက် ၁၅ ခု ရေမြုပ်နေပြီး ကယ်ဆယ်ရေးစခန်း ၃၃ ခုတွင် ဒုက္ခသည်ပေါင်း ၇၅၅၉ ဦး ခိုလှုံနေကြောင်းနှင့် သာပေါင်းမြို့နယ်တွင် ကယ်ဆယ်ရေးစခန်း ၅၁ ခုရှိပြီး ဒုက္ခသည် ၁၂၀၀၀ ကျော် ခိုလှုံနေရကြောင်း မြို့နယ်အုပ်ချုပ်ရေးမှူးရုံးများ၏ စာရင်းအရ သိရသည်။\nထို့ပြင် ကန်ကြီးထောင့်၊ ဒါးက၊ ကျောင်းကုန်း၊ ရေကြည်၊ အသုတ်၊ ငါးသိုင်းချောင်း၊ ကျုံပျာ်စသည့် မြို့နယ် များတွင်လည်း ရေနစ်မြုပ်မှုကြောင့် သောင်းနှင့်ချီသော ဒုက္ခသည်များမှာ ကယ်ဆယ်ရေး စခန်းများတွင် ခိုလှုံနေရသည်။\nလူနေအိမ်များသာမက စာသင်ကျောင်းများလည်း ရေမြုပ်နေသည့်အတွက် ပုသိမ်၊ သာပေါင်း၊ ဒါးက၊ ကျောင်းကုန်းအပါအ၀င် မြို့နယ် အတော်များများတွင် ကျောင်းများ ယနေ့တိုင် ပိတ်ထားရသည်။\nယမန်နေ့က ရရှိထားသည့် သတင်းများအရ တိုင်းတစ်ခုလုံးတွင် လယ်ဧက ၂ သိန်း ၅ သောင်း ကျော် ရေနစ်မြုပ်နေကြောင်း ဦးဆန်းဆင့်က ပြောသည်။\n“ကျနော်တို့ မနေ့ကအထိ ရတဲ့သတင်းအရဆိုရင် လယ်ဧက ၂ သိန်း ၅ သောင်းလောက် ရေနစ်မြုပ်နေပါပြီ။ စပါးပင်တွေ ဘယ်လောက်သေမယ်၊ ဘယ်လောက်ကျန်မယ်ဆိုတာတော့ ရေကျတဲ့ အခြေအနေအပေါ် မူတည်ပြီးမှပဲ ပြောနိုင်မှာ ဖြစ်ပါတယ်”ဟု ဦးဆန်းဆင့်က ပြောသည်။\nရေနစ်မြုပ်နေသည့် စပါးများအနက် ဧက ၅ သောင်းခန့်မှာ ဆုံးရှုံးပျက်စီးသွားပြီဖြစ်ကြောင်း ဧရာဝတီတိုင်း ဆန်စပါး လုပ်ငန်းရှင်များအသင်း ဥက္ကဋ္ဌ ဦးဝင်းမြင့်လှိုင်က ဧရာဝတီကို ပြောသည်။\n“စိုက်ပျိုးထားတဲ့ အရင်းအနှီးက တဧကကို ၁ သိန်းလောက်ရှိတော့ ဧက ၅ သောင်းဆိုတော့ သိန်း ၅ သောင်းဖိုး ဆုံးရှုံးသွားတာပေါ့”ဟု သူက ပြောသည်။\nမြန်မာနိုင်ငံ ဆန်စပါးလုပ်ငန်းရှင်များအသင်းအနေဖြင့် ဆုံးရှုံးသွားသည့် စပါးခင်းများ ပြန်လည်စိုက်ပျိုးနိုင်ရန် တဧကလျှင် ၁ တင်းခွဲနှုန်းဖြင့် ဧက ၂၀၀၀၀ စာ မျိုးစပါး တင်း ၃၀၀၀၀ ကို ရေနစ်မြုပ်နေသည့် မြို့နယ်များမှ လယ်သမားများကို လှူဒါန်းပေးအပ်သွားမည်ဟု ဦးဝင်းမြင့်လှိုင်က ဆိုသည်။\nသာပေါင်းမြို့နယ်တွင် ၂၀၀၄ ခုနှစ်က ရေကြီးနစ်မြုပ်မှု ဖြစ်ပွားခဲ့သော်လည်း ယခုတကြိမ်မှာ အဆိုးဝါးဆုံး ဖြစ်ကြောင်း သာပေါင်းဒေသခံများက ပြောဆိုကြသည်။\n“ဒီရေကြီးမှုက စံချိန်တင်လို့ ပြောလို့ရတယ်။ ၂၀၀၄ ခုနှစ်တုန်းက ရေကြီးပေမယ့် ဒီလောက် မဆိုးဘူး။ အိမ်ကို တစ်ခါလောက် အဆင့်မြှင့်နေလိုက်ရင် ရတယ်။ ခုက ၃ ခါလောက် ဆင့်နေရတယ်။\nအဲဒါတောင် ရေတက်မြုပ်လို့ ဒုက္ခသည်စခန်း လာနေနေတာ”ဟု သာပေါင်းမြို့နယ် ထန်းစင်လှကျေးရွာမှ ရေဘေးဒုက္ခသည်တဦးက ပြောသည်။\nရေကြီးမှုကြောင့် ဧရာဝတီတိုင်း လွှတ်တော်ဥက္ကဋ္ဌက အရေးပေါ် လွှတ်တော် အစည်းအဝေးကို သြဂုတ်လ ၁၅ ရက်နေ့မှ ၂၀ ရက်နေ့အထိ ခေါ်ယူထားသည်။\nတိုင်းအနှံ့အပြားတွင် ရေကြီးမှုများ ကြုံတွေ့နေသည့်အတွက် အမြန်ဆုံး ကယ်ဆယ်ရေးလုပ်ရန် ကျုံပျော်မြို့နယ် တိုင်းလွှတ်တော်ကိုယ်စားလှယ် ဦးသန်းထွန်းက သြဂုတ်လ ၁၅ ရက်နေ့တွင် အဆိုတင်သွင်းခဲ့ရာ ယင်းအဆိုကို လွှတ်တော်က အတည်ပြုခဲ့ပြီးနောက် ယခုအခါ တိုင်းအစိုးရအဖွဲ့နှင့်လွှတ်တော်က ကယ်ဆယ်ရေးလုပ်ငန်းများ စတင်နေပြီ ဖြစ်သည်။\nတိုင်းလွှတ်တော်ဥက္ကဋ္ဌဦးဆောင်သည့်အဖွဲ့က သာပေါင်းမြို့နယ်အတွင်းရှိ ကျေးရွာ ၁၃ ရွာမှ ရေဘေးဒုက္ခသည် ၂၀၀၀၀ ကျော်အတွက် ဆန်အိတ် ၁၃၀၊ ကယ်ဆယ်ရေးပစ္စည်း ၆ မျိုးတွဲ ၃၂၅ စုံနှင့် ခေါက်ဆွဲခြောက်ဖာ ၃၉ ဖာကို ယခုလ ၁၈ ရက်နေ့က သွားရောက် ထောက်ပံ့ခဲ့သည်။\nထို့ပြင် ယမန်နေ့ကလည်း လွှတ်တော်ဥက္ကဋ္ဌ ဦးဆောင်သည့်အဖွဲ့က ရေကြည်၊ ကျုံပျော်၊ ငါးသိုင်းချောင်း မြို့နယ်တို့တွင် ထမင်းထုပ် ၃၅၀၀၀ ဝေမျှခဲ့ပြီး လွှတ်တော် ဒု - ဥက္ကဋ္ဌ ဒေါက်တာ ထိန်ဝင်းအဖွဲ့က သာပေါင်း၊ ကန်ကြီးထောင့်မြို့နယ်တို့တွင် ထမင်းထုပ် ၂၅၀၀၀ ဝေမျှခဲ့သည်။\nလက်ရှိတွင် ရေကြီးမှု နောက်ဆက်တွဲအဖြစ် တာတမံများ ကျိုးပေါက်ခဲ့ပါက ပြည်သူအများ သေကြေ ပျက်စီး မည်ဖြစ်သည့်အတွက် ကျိုးပေါက်မှု မရှိစေရန် ကြိုးစား ဆောင်ရွက် နေကြောင်း တိုင်းလွှတ်တော် ဥက္ကဋ္ဌက ပြောသည်။\n“ရေကြီးမှုကို ကျနော်တို့ လွှတ်တော်နဲ့ အစိုးရအဖွဲ့က ဖိုးကာ သီချင်းလို တနေကုန်ထိုင်ပြီး တစိမ့်စိမ့်ကြည့် လုပ်မနေပါဘူး။ လုပ်နိုင်သမျှ အကောင်းဆုံး လုပ်ဆောင်ပေးသွားပါ့မယ်”ဟု ဦးဆန်းဆင့်က သာပေါင်းဒေသ ခံများအား ပြောဆိုခဲ့သည်။\nပြည်သူ့လွှတ်တော်ဥက္ကဌ ၂၀၁၅ မတိုင်မီ နိုင်ငံတော်သမ္မတဖြစ်ရေး ကြိုးစားနေပြီလော (သို့မဟုတ်) Parliamentary Coup ?\nကျွန်တော်ကတော့ နိုင်ငံရေးကိုစိတ်ဝင်စားတဲ့ နိုင်ငံသားတစ်ဦးပါ။ တစ်သက်လုံး စိတ်ပျက်စရာနိုင်ငံရေး အခြေအနေနဲ့ ကြီးပြင်းလာခဲ့ရသူတစ်ဦးအနေနဲ့ ၂၀၁၁ အစိုးရသစ်တက်ချိန်မှာ အပြောင်းအလဲတွေမြင်ရတော့ အားတက်မိပါတယ်။ အဲလိုအပြောင်းအလဲတွေစလို့မှ မကြာသေးခင် ဖဆပလလို ကွဲကြ၊ ပြဲကြတော့မယ့် အခြေအနေတွေ မြင်နေရလို့ မနေနိုင်၊ မထိုင်နိုင် ဒီစာကို ရေးလိုက်ရခြင်းဖြစ်ပါတယ်။\nဗိုလ်ချုပ်ကြီးဟောင်း သူရဦးရွှေမန်းနာမည်စကြားဖူးတာ သူညှိနှိုင်းကွပ်ကဲရေးမှူးဖြစ်လာတဲ့အချိန်ကပါ ၊ အဲဒီ အချိန်က နိုင်ငံကို တပ်မတော်က အုပ်ချုပ်နေပြီး တပ်မတော်မှာ ဗိုလ်ချုပ်ကြီးရွှေမန်းက တတိယအဆင့်ရှိသူဆို တော့ နိုင်ငံတော်အဆင့်မှာလဲ တတိယအဆင့်လို့ပြောနိုင်မယ်ထင်ပါတယ်၊ ညှိကွပ်ဘ၀မှာ သဘောကောင်း တယ်လို့တော့ တပ်မတော်သားတွေက ပြောကြပါတယ်၊ ဒါပေမယ့် တပ်မတော်တိုးတက်ရေးမှာ ဘာတွေစွမ်း စွမ်းတမံလုပ်ခဲ့သလဲဆိုတာတော့ တစ်ခါမှ မကြားဖူးပါဘူး၊ ဒါကတော့ သူကိုယ်တိုင်က လူအထင်ကြီးမခံချင်လို့ နှိမ့်ချထားလို့မသိတာဖြစ်နိုင်သလို ကျွန်တော် အကြားအမြင်နည်းပါးတာလည်း ဖြစ်နိုင်ပါတယ်၊ တပ်မတော်နဲ့ ပတ်သက်ပြီး ဗိုလ်ချုပ်ကြီးရွှေမန်းရဲ့ နာမည်အကြီးဆုံးကိစ္စကတော့ မြောက်ကိုရီးယားနိုင်ငံကို လေ့လာရေး သွားတဲ့ အစီရင်ခံစာပေါက်ကြားတဲ့ကိစ္စဖြစ်ပါတယ်။ ဒီအစီရင်ခံစာပေါက်ကြားတဲ့ကိစ္စမှာ တာဝန်အရှိဆုံးသူက သူပဲဖြစ်ပေမယ့် ဘယ်သူတွေပဲ အရေးယူခံရသလဲဆိုတာတော့ ကျွန်တော်မသိပါဘူး။ ဒါပေမယ့် သူကတော့ အရေးယူမခံခဲ့ရဘူးဆိုတာ သေချာပါတယ်။\nဗိုလ်ချုပ်ကြီးဘ၀ကနေပြီးတော့ ၂၀၁၁ ခုနှစ် အစိုးရသစ်ကာလမှာ ပြည်သူ့လွှတ်တော်ဥက္ကဌတာဝန်ထမ်း ဆောင်တဲ့အချိန်မှာတော့ သူရဦးရွှေမန်းဟာ ဒီမိုကရေစီဘက်တော်သားတစ်ဦးဆိုတဲ့ ပုံရိပ်ကို အထင်အရှား ပုံဖော်လာတဲ့အပြင် လွှတ်တော်တွင်းမှာလည်း ထောက်ခံမှုရရှိအောင် ဆောင်ရွက်နိုင်ခဲ့ပါတယ်။ ကြံ့ခိုင်ရေး ပါတီကမဟုတ်တဲ့ အမတ်တွေကိုယ်တိုင်က ဥက္ကဌကြီးက ပါတီစွဲမရှိဘူး၊ သမာသမတ်ရှိတယ်လို့ လေးစားတဲ့ အသံတွေကြားရပါတယ်။\nလွှတ်တော်တွင်း ဆွေးနွေးမှုတွေဟာလည်း လွှတ်တော်တစ်ကြိမ်ထက်တစ်ကြိမ် ပိုမို ပြီး အသက်ဝင်လာပါတယ်။ ဒီအထိ အားလုံးကောင်းပါတယ်။ နေရာမှန် လူမှန်လို့ ကျွန်တော်တွေးမိပြီး နိုင်ငံ အနာဂတ်အတွက်တောင် မဆီမဆိုင် အားတက်မိပါတယ်။ စိတ်သဘောထားဖြောင့်မတ်မှန်ကန်တဲ့နိုင်ငံတော် သမ္မတကြီး၊ စည်းရုံးရေးကောင်းတဲ့လွှတ်တော်ဥက္ကဌ၊ နိုင်ငံတကာကအသိအမှတ်ပြုတဲ့ လူထုခေါင်းဆောင် ဒေါ် အောင်ဆန်းစုကြည်။ ဒီလိုခေါင်းဆောင်တွေနဲ့ဆိုတော့ ငါတို့နိုင်ငံအချိန်တိုအတွင်း တိုးတက်လာမှာ မြေကြီး လက်ခတ်မလွဲဆိုပြီးတော့ပေါ့။\nဒါပေမယ့် အချိန်ကြာလာတာနှင့်အမျှ သူရဦးရွှေမန်းရဲ့လုပ်ရပ်တွေဟာ ရိုးသားမှုရှိ / မရှိ သံသယ ဖြစ်စရာ ရှိလာပါတယ်။ ပထမဆုံးအကြိမ် ကျွန်တော်သံသယဖြစ်မိတာကတော့ ပြည်ထောင်စုလွှတ်တော်မှာ အတည်ပြု ဆုံးဖြတ်ထားပြီးသားကိစ္စတစ်ခုကို ပြည်သူ့လွှတ်တော်က ပြန်လည်ကန့်ကွက်တာပဲ ဖြစ်ပါတယ်။ “ဖွဲ့စည်းပုံအခြေခံဥပဒေ ပုဒ်မ ၁၀၅(က)အရ သမ္မတကလက်မှတ်ရေးထိုးထုတ်ပြန်ရေး အတွက်ပေးပို့ခြင်းမပြုမီ ဥပဒေကြမ်းပူးပေါင်းကော်မတီအားစိစစ်ရန်၊ ဥပဒေကြမ်းကော်မတီက စိစစ်ရာ၌ သံသယရှိသော ကိစ္စရပ်များ ပါဝင်သည်ဟုယူဆပါက ယင်းဥပဒေအား အခြေခံဥပဒေ ပုဒ်မ ၃၂၂ (ခ) အရ အခြေခံ ဥပဒေဆိုင်ရာ ခုံရုံးသို့ပေးပို့စိစစ်ရန် လို/မလို” ဆိုတဲ့ကိစ္စဖြစ်ပါတယ်။ ဒီကိစ္စကိုပြည်သူ့လွှတ်တော်ကိုယ်စားလှယ်တွေ အားလုံးလဲ တက်ရောက်ခဲ့ကြတဲ့ ပြည်ထောင်စုလွှတ်တော်မှာကတည်းက ကန့်ကွက်လို့ရတဲ့ကိစ္စကို အဲဒီမှာတော့မကန့်ကွက်ဘဲ သူတုို့ပါအလိုတူ၊ အလိုပါသဘောတူဆုံးဖြတ်ခဲ့ပြီး တစ်ရေးနိုးတော့မှ အကြံပေါ် ပြီးတော့ ပြည်သူ့လွှတ်တော်အနေနဲ့ကန့်ကွက်တာဟာ အင်မတန်အရုပ်ဆိုးတဲ့ကိစ္စပါ ၊ ကိစ္စကလဲ အမျိုးသား အကျိုးစီးပွားနဲ့ ဘာမှမဆိုင်ပါဘူး။ ပြည်ထောင်စုလွှတ်တော်နာယကနဲ့ ပြည်သူ့လွှတ်တော်ဥက္ကဌ ဘယ်သူ အာဏာ ပိုရှိသလဲဆိုတာ ပြတဲ့ပုံစံလုပ်တာပါ။ အဲဒီကိစ္စဖြစ်တော့ ပြည်သူ့လွှတ်တော်ဥက္ကဌအပေါ် အထင်ကြီး စ်ိတ်နဲနဲလျော့သွားတယ်။ ဒါပေမယ့် ဘေးကမြောက်ပေးတဲ့လူတွေရှိလို့ နားယောင်ပြီး လုပ်တာဖြစ်မယ်လို့ လျော့လျော့ပေါ့ပေါ့တွေးမိပါတယ်။\nဒါပေမယ့် ဥက္ကဌရဲ့ ဒုတိယအကြိမ်တိုက်ကွက်ကို မြင်ရတဲ့အခါမှာတော့ ဥက္ကဌရဲ့လုပ်ရပ်တွေ ရိုးသားမှု ရှိ/ မရှိအပေါ် ကျွန်တော်ရဲ့သံသယက ပိုမိုကြီးထွားလာခဲ့ပါတယ်။ ၀န်ထမ်းအားလုံးမျှော်လင့်တောင့်တနေတဲ့ လစာတိုးမြှင့်ရေးကိစ္စကို ဗန်းတင်ပြီးသူရဲကောင်းလုပ်ပြတာကတော့ အစွယ်ထုတ်ပြတာလို့ပြောလို့ရမယ်။ ၀န်ထမ်းတွေနဲ့အစိုးရ၊ နိုင်ငံတော်သမ္မတကို ရန်တိုက်ပေးပြီး သူကတော့ဝန်ထမ်းတွေဖက်က ရှေ့နေလိုက်ပေး တဲ့ သူရဲကောင်းကြီးပေါ့။ ဒီကိစ္စကိုတော့ ကိုထိန်လင်းက အသေးစိတ်ရေးပြီးဖြစ်လို့ ကျွန်တော်အသေးစိတ် မပြောတော့ပါဘူး။ မဖတ်ရသေးသူများ အောက်ကလင့်မှာ သွားဖတ်နိုင်ပါတယ်။\nဆက်စပ်ဖတ်ရှုရန် - (၇-၂-၂၀၁၂)ရက်နေ့ ပြည်ထောင်စုလွှတ်တော်တွင် တင်သွင်းသော ပြည်သူ့လွှတ်တော်ဥက္ကဌ သူရဦးရွှေမန်း၏ အဆိုအပေါ် ရှုမြင်သုံးသပ်ချက် (ထိန်လင်း)\nသူရဦးရွှေမန်းကို ပိုပြီးစိတ်ပျက်ရတာကတော့ သူ့သားတိုးနိုင်မန်းကို ပြည်သူ့လွှတ်တော် ဥပဒေရေးရာ နှင့် အထူးကိစ္စရပ်များ လေ့လာဆန်းစစ်သုံးသပ်ရေးကော်မရှင်မှာ အဖွဲ့ဝင်အဖြစ်တာဝန်ပေးလိုက်တာပါပဲ။ ဒီကောင်လေးက ဘာများတတ်ကျွမ်းနေလို့လဲ။ အမှန်တကယ်ဖြစ်သင့်ဖြစ်ထိုက်လို့ တာဝန်ပေးတယ်ဆိုရင် တော့ ဘာမှမပြောလိုပါဘူး။ တပ်မတော်ထဲမှာတုန်းကလဲ အဖေအရှိန်နဲ့ဘော်ကြော့နေလာတဲ့ကောင်။ သင်တန်းမှာ တပ်ပြင်ခိုးထွက်။ ကားမှောက် လူသေ၊ ဒါတောင်မှင်နီတစ်ချက်မစွမ်းဘူး။ တပ်ထဲမှာလူစွာလုပ်ရ တာဝတော့ အပြင်ထွက်။ အဖေအရှိန်နဲ့ ပိုက်ဆံရှာ။ အခုတော့နိုင်ငံရေးသမားယောင်ယောင်၊ ဘာယောင် ယောင် လုပ်တော့မယ်ပေါ့။ သူရဦးရွှေမန်းရဲ့ အကြံကလည်းအကြီးသား။ သားကြီးကို အဖေအရှိန်နဲ့ စီးပွားရှာ ခိုင်း၊ သားငယ်ကိုတော့ အဖေအရှိန်နဲ့ နိုင်ငံရေးမှာနေရာပေး၊ ပြီးတော့ မြောက်ကိုရီးယားလို ငမန်းမျိုးဆက်တွေ ထူထောင်ကြမယ်ပေါ့လေ။\nတကယ်အရည်အချင်းရှိလို့နေရာပေးရင်တော့ ထားပါ။ စင်ကာပူက လီကွမ်းယူလုပ်သလို သူ့သား လီရှန်လွန်းကို သေချာလေ့ကျင့်ပေးခဲ့သလို လေ့ကျင့်ပေးပြီးမှ နေရာပေးရင်ပေးပေါ့။ အခုတော့ ကိုယ်စွမ်းကိုစ နဲ့ဆို အောက်တန်းစာရေးတောင်ဖြစ်မှာ မဟုတ်တဲ့ တိုးနိုင်မန်းကို ကော်မရှင်အဖွဲ့ဝင်ပေးထားတာကတော့ မရှက်တတ်တာလား၊ အရှက်မရှိတာလား မပြောတတ်တော့ပါဘူး။ သားကို ကော်မရှင်အဖွဲ့ဝင်ပေးပြီးတဲ့အချိန် မှာ လွှတ်တော်ကဖွဲ့စည်းတဲ့ ကော်မတီ၊ ကော်မရှင်တွေဟာ ပြည်ထောင်စုအဆင့်မဟုတ်ဘူးလို့ ဖွဲ့စည်းပုံအခြေ ခံဥပဒေခုံရုံးက ဆုံးဖြတ်လိုက်တဲ့အချိန်မှာ ဦးရွှေမန်းအတွက်တော့ တကယ့်အကွက်ကောင်း ရတော့တာပဲ။ အဲဒီအချိန်မှာ သမ္မတနဲ့ ညှိနှိုင်းပေးမယ်ဆိုပြီး လွှတ်တော်ကိုယ်စားလှယ်တွေကို ခဏချွေးသိပ်ထားတော့ ဘာလဲပေါ့၊ ကျွန်တော်မျက်စိလည်သွားသေးတယ်၊ လွှတ်တော်စတုတ္ထအကြိမ်အစည်းအဝေးမှာ ဒေါ်စုကို ကော်မတီဥက္ကဌ ပေးတော့မှပဲရှင်းတော့တယ်။\nဒါဆိုရင် ကော်မတီများပြည်ထောင်စုဖြစ်ရေးတိုက်ပွဲမှာ ပြည်သူ လူထု ထောက်ခံမှုရနိုင်ပြီပေါ့။ လွှတ်တော်ကိုယ်စားလှယ်တွေကိုလည်း သူတို့အကျိုးအတွက် လုပ်ပေးနေတယ် ပေါ့။ အထူးသဖြင့်တော့ ခိုးလို့၊ ၀ှက်လို့၊ အာဏာပြလို့မ၀သေးတဲ့ ၀န်ကြီးဟောင်းများဖြစ်တဲ့ ကြံ့ဖွံ့ စီအီးစီ တွေပေါ့။\nလွှတ်တော်ကော်မတီတွေကို ပြည်ထောင်စုအဆင့်သတ်မှတ်ရေးကို ဒီလူကြီးတွေကတော့ အားတက် သရောထောက်ခံမှာပေါ့။ အဲဒီအချိန်မှာ လက်ညှိးထောင်ခေါင်းညိတ် လွှတ်တော်ကိုယ်စားလှယ်အများစု (ကျွန် တော့်စကားမဟုတ်ပါ၊ လယ်ဆည်ဝန်ကြီးစကားကို အငှားယူသုံးခြင်းသာဖြစ်ပါတယ်) အနေနဲ့ ဘုမသိ၊ ဘမသိ နဲ့ ခုံရုံးတခုလုံးနှုတ်ထွက်ပေးဖို့ တောင်းဆိုတာကတော့ အံ့အားသင့်စရာမရှိဘူးလို့ထင်ပါတယ်။ နမူနာအနေနဲ့ စည်းလုံးညီညွတ်ရေးနဲ့ ဒီမိုကရေစီပါတီ ကချင်ပြည်နယ်က အင်ဂျိုင်းယန် မဲဆန္ဒနယ်မြေ ကိုယ်စားပြု ပြည်သူ့ လွှတ်တော်အမတ်ဒေါ်ဒွဲဘူရဲ့ပြောစကားကိုပြချင်ပါတယ်။\n“ဘာပဲပြောပြော ပြည်ထောင်စုလွှတ်တော်ထဲမှာ ပါပြီးသား ဆိုတဲ့ အခါဆိုတော့ နံမည်ကိုက ပြည်ထောင်စုလွှတ်တော်ဆိုတာပါပြီးမှ အခုကျတော့ အဲဒီအဆင့် မဟုတ်ဘူး ဆိုတဲ့ အခါကျတော့ အဲဒီကဏ္ဍ တချက်ပေါ့နော်” ။ အဲလိုအတွေးအခေါ်မျိုးဆိုတော့ ကျွန်တော်လဲ ပြည်ထောင်စုပါတီဆိုပြီးပါတီထောင်လိုက်ရင် ချက်ချင်း ပြည်ထောင်စုအဆင့်ဖြစ်သွားမလားမသိဘူး။\nနောက်ပြီး ပြောချင်တာက ပြည်ထောင်စုအဆင့်မဟုတ်ဘူးလို့်ဆုံးဖြတ်တာနဲ့ ခုံရုံးဥက္ကနဲ့အဖွဲ့ဝင်အားလုံး ထွက်ရမယ်ဆိုတာ လွတ်တော် အနေနဲ့ ငါ့တို့ကိုမထောက်ခံရင်၊ ငါတို့လိုတာ လုပ်မပေးရင် ဖြုတ်ပစ်မယ်လို့ အာဏာပြတဲ့သဘော သက်ရောက်နေတယ်။ ပြီးတော့ ကော်မတီတွေအနေနဲ့ သူတို့လုပ်ငန်းဆောင်တာ တွေကို ပြည်ထောင်စုအဆင့်ဖြစ်မှပဲ လုပ်နိုင်တော့မှာလား။ ပြီးခဲ့တဲ့ တတိယအကြိမ်လွှတ်တော်တုန်းက လယ်ဆည်ဝန်ကြီးကို လွှတ်တော်အခွင့်အရေးကော်မတီက ခေါ်ယူကြားနာခဲ့ပြီးတဲ့နောက် ပြည်ထောင်စု လွှတ်တော်မှာ လယ်ဆည်ဝန်ကြီး က ၀န်ချတောင်းပန်ခဲ့ရပါတယ်။ ဒါဆိုရင် လွှတ်တော်ကော်မတီတွေ ဘယ်လောက်လုပ်ပိုင်ခွင့်ရှိတယ်ဆိုတာ ရှင်းပါလိမ့်မယ်။ ပြည်ထောင်စုအဆင့်အဖြစ် သတ်မှတ်သည်ဖြစ်စေ၊ မသတ်မှတ်သည်ဖြစ်စေ ကော်မတီတွေဟာ သူ့အလုပ်ကိုသူ လုပ်နိုင်တဲ့အခွင့်အာဏာရှိဖို့က လိုရင်းပဲ မဟုတ် လား။\nဒါပေမယ့် တကယ်ကိုဖြစ်သင့်တဲ့ကိစ္စဖြစ်တဲ့ ပြည်ထောင်စုအစိုးရအဖွဲ့ဝင်များ၊ တိုင်းဒေသကြီးနှင့် ပြည်နယ် အစိုးရအဖွဲ့ဝင်များပိုင် ရွှေ့ပြောင်းနိုင်သောပစ္စည်း၊ မရွှေ့ပြောင်းနိုင်သောပစ္စည်းနှင့် အကျိုးစီးပွားများ ထုတ်ဖော် ကြေညာပြီး မှတ်တမ်းတင်ရန်အဆို ကိုတော့ လွှတ်တော်က ပယ်ချခဲ့ပါတယ်။ ဒီအဆိုကို ဘာလို့ပယ်ချရသလဲ ဆိုရင် ရှေ့နေချုပ်က ဒီကိစ္စကို ရှင်းလင်းတဲ့အချိန်မှာ ဒီပုဂ္ဂိုလ်တွေသာမကဘဲ လွှတ်တော်ဥက္ကဌ၊ ကော်မတီ ဥက္ကဌများနဲ့ လွှတ်တော်ကိုယ်စားလှယ်များပိုင်ဆိုင်မှုတွေကိုပါ ထည့်သွင်းစဉ်းစားသင့်ကြောင်း ပြောလိုက်တဲ့ အတွက် ဖြစ်ပါတယ်။ ပြည်သူ့လွှတ်တော်ဥက္ကဌကိုယ်တိုင်က သူ့ပိုင်ဆိုင်မှုတွေ ၊ ဒါတွေကို ဘယ်လိုပိုင်ဆိုင်လာ တဲ့အကြောင်း ပြည်သူလူထုကိုတင်ပြရဲသလားဆိုတာ အဖြေပါ။ လွှတ်တော်တွင်းက ၀န်ကြီးဟောင်းများ၊ ခရိုနီ များရော တင်ပြရဲပါသလား။ ဒါကြောင့်မို့ လွှတ်တော်ကော်မတီများ ပြည်ထောင်စုအဆင့်သတ်မှတ်ရေးဆိုတဲ့ ကိစ္စဟာ ပြည်သူအကျိုး၊ နိုင်ငံအကျိုး တစ်ပြားသားမှ မပါဘဲ ကိုယ်စားလှယ်များရဲ့ အကျိုးစီးပွားသက်သက် အတွက်သာဖြစ်တယ်ဆိုတာ ငြင်းလို့မရပါဘူး။\nဒါ့အပြင် အပေါ်မှာ ကျွန်တော်တင်ပြထားတဲ့ ဆက်စပ်အခြေအနေတွေကို ပြန်ကြည့်မယ်ဆိုရင် ဒီကိစ္စဟာ ဒီလောက်ရိုးစင်းတဲ့ကိစ္စမဟုတ်ဘူးလို့ ထင်ပါတယ်။ သူရဦးရွှေမန်းအနေနဲ့ အခွင့်အရေးပြပြီး လွှတ်တော်ကိုယ် စားလှယ်များကို စည်းရုံးလိုက်ခြင်းဖြစ်ပါတယ်။ ဥက္ကဌကြီးအကွက်မြင်လိုက်ပုံက အမေစု ကော်မတီဥက္ကဌ ပေးပြီးတဲ့အချိန်ထိစောင့်ပြီး အပိုင်ရိုက်လိုက်ခြင်းပဲဖြစ်ပါတယ်။ ဒီကိစ္စနဲ့ပတ်သက်ပြီး တချို့ကလဲ လွှတ်တော်က မှန်တယ်၊ တချို့က ခုံရုံးကမှန်တယ်ပြောနေကြပေမယ့် အဲဒါက သိပ်အရေးမကြီးလှဘူးလို့ ယူဆပါတယ်။\nတကယ်အရေးကြီးတာက လူများစုအာဏာရှင်စနစ်မဖြစ်ဖို့လိုတယ်ဆိုတဲ့ ဥက္ကဌကြီးရဲ့စကားဟာ အပြောက တော့ရွှေမန်းပဲဆိုတဲ့ စကားကိုမဟုတ်ကြောင်းပြလိုက်တာပါ။ သူဆန့်ကျင်ရမယ်ဆိုတဲ့ လူများစုအာဏာရှင် စနစ်ကို လူများစု သတိမထားမိစေဘဲတည်ဆောက်လိုက်တာပါ။ တစ်ချက်ခုတ် သုံးချက်လောက်ပြတ်တဲ့လုပ် ရပ်ပါ။ လွှတ်တော်ကိုယ်စားလှယ်တွေရဲ့ အခွင့်အရေးအတွက်လုပ်ပေးတယ်ဆိုပြီး ကိုယ်စားလှယ်တွေကိုစည်း ရုံးတယ်။ အမေစုကို ကော်မတီဥက္ကဌပေးထားပြီး အမေစုကို ထောက်ခံတဲ့သူတွေကို စည်းရုံးတယ်။ ငါတို့ပြည် သူ့လွှတ်တော်က လုပ်ချင်ရာလုပ်လို့ရတယ်ဆိုတဲ့ အချိုးမျိုးနဲ့ အုပ်ချုပ်ရေးနဲ့ တရားရေးမဏ္ဍိုင် ၊ ကုန်ကုန်ပြောရ ရင် အမျိုးသားလွှတ်တော်ကိုပါ ခြိမ်းခြောက်တယ်။\nသူရဦးရွှေမန်းရဲ့ လုပ်ရပ်တွေကို ကြည့်မယ်ဆိုရင်-\n(၁) ပြည်ထောင်စုလွှတ်တော်ကို စိန်ခေါ်ပြီး သူကအာဏာပိုရှိကြောင်းပြတယ်။\n(၂) လစာတိုးပေးရေးကိစ္စကို အကြောင်းပြပြီး အစိုးရအဖွဲ့ကို စိန်ခေါ်တယ်။\n(၃) ကိုယ်စားလှယ်တွေကို အပေါစားစည်းရုံးရေးနဲ့စည်းရုံးပြီးတော့ အခြေခံဥပဒေခုံရုံးဆိုတာ ပြည်သူ့လွှတ် တော်အလိုကျဆုံးဖြတ်ပေးရမယ်ဆိုတဲ့ပုံစံလုပ်တယ်။\nဒီလိုလုပ်ရခြင်းရဲ့ နောက်ကွယ်ကအကြောင်းတရားကဘာလဲ။ နောက်ထပ်ဘာဆက်လုပ်ဦးမှာလဲ။ အဖြေက ရှင်းနေတာပဲလို့ မြင်တယ်။ နောက်အဆင့်တွေမှာ သမ္မတကိုပါ လွှတ်တော်က စွပ်စွဲပစ်တင်ပြီး ဖြုတ်ချနိုင်ဖို့ ကြိုးစားပါလိမ့်မယ်။ သမ္မတ အကြောင်းအမျိုးမျိုးကြောင့် အနားယူသွားခဲ့ရင် ပြည်သူ့လွှတ်တော်က နောက် ဒုသမ္မတရွေးပေးရမယ်။ သူက ဒုသမ္မတဖြစ်လာမယ်။ အဲဒီအချိန်မှာ ယာယီသမ္မတတာဝန်ထမ်းဆောင်နေတဲ့ ဒုသမ္မတအပါအ၀င် ဒုသမ္မတသုံးယောက်ကို ပြည်ထောင်စုလွှတ်တော်မှာ သမ္မတရွေးတဲ့အခါ သူအပေါစား စည်းရုံးရေးနဲ့ စည်းရုံးထားတဲ့ ပြည်သူလွှတ်တော်က လူအများဆုံးဖြစ်တဲ့အတွက် သူသမ္မတဖြစ်လာမယ်။\nဘာလို့ဒီလိုလုပ်မှာလဲလို့မေးရင် ၂၀၁၅ ဆိုတာ မသေချာလို့ပါ။ တစ်ချိန်က နိုင်ငံတော်ရဲ့နံပါတ်(၁) နေရာ ကိုမှန်းထားခဲ့ပြီး လက်ရှိအခြေအနေမှာ နံပါတ်(၄/၅)လောက်ဖြစ်နေရတဲ့သူတယောက်ရဲ့ အာဏာမက်မောစိတ် ပါ။ ဒါကိုမြင်အောင်ကြည့်နိုင်ဖို့လိုပါလိမ့်မယ်။\nသူရဦးရွှေမန်းသမ္မတဖြစ်ခြင်း၊ မဖြစ်ခြင်းကို ကျွန်တော်စိတ်မပူပါဘူး။ တကယ်လို့ သူ့တိုက်ကွက်တွေအောင်မြင် ပြီး သမ္မဖြစ်သွားတဲ့အခါမှာ မင်းသားခေါင်းဆောင်းကျွတ်သွားမှာကိုပဲ စိတ်ပူပါတယ်။ နဂိုကတည်းက ခရိုနီတွေ နဲ့ပေါင်း စီးပွားရှာ၊ ဆွေမျိုးသားချင်းတွေကို တန်၏၊ မတန်၏၊ သင့်တော်၏၊ မတော်၏ မစဉ်းစားပဲ နေရာပေး တတ်တဲ့လူမျိုးသာ နိုင်ငံတော်အကြီးအကဲ ဖြစ်သွားမယ်ဆိုရင် ဘာတွေဖြစ်လာမလဲ စဉ်းစားကြည့်ကြပါ။ အဲဒီ လိုသာဖြစ်သွားခဲ့မယ်ဆိုရင် လွှတ်တော်ထဲမှာလည်း သူပြောသမျှနားထောင်မဲ့သူကို ဥက္ကဌအဖြစ်ထားခဲ့ပါလိမ့် မယ်၊(တစ်နာရီလောက်မတ်တပ်ရပ်ရလို့ မကျေမနပ်ဖြစ်နေတဲ့သူကို ကျွန်တော့်စကားနားထောင်ရင် ခင်ဗျား နောက်ကို မတ်တပ်ရပ်စရာမလိုတော့ဘူးလို့ ပြောပြီးနေရာပေးတာမျိုးဘဲဖြစ်ဖြစ်ပေါ့)၊ ပြီးရင် ဒီမိုကရေစီလှိုင်း နောက်ပြန်သွားမလား၊ ရှေ့ဆက်သွားမလား ဆိုတာတော့ စဉ်းစားကြည့်ကြပါ။ ဒါကြောင့်မို့ လွှတ်တော်ကိုယ် စားလှယ်ကြီးများလည်း နိုင်ငံရေးတိုက်ကွက်တွေကို မြင်အောင်ကြည့်ပြီး လူတစ်ဦးရဲ့ အာဏာရလိုမှုမှာ အသိမဲ့ အသုံးချမခံကြရပါစေနဲ့လို့ ကျွန်တော်ဥာဏ်မီသမျှတင်ပြလိုက်ရပါတယ်။\nwritten by Myanmar Myochit- facebook\nအခြေခံ ဥပဒေ ပြင်ဆင်ခြင်းသည် ပိုမို ကောင်းမွန်မည်ဟု နိုင်ငံတော် သမ္မတ၏ သဝဏ်လွှာတွင် ဖော်ပြ\nMonday, August 20, 2012 လပြည့်ဝန်း No comments\nနေပြည်တော်၊ သြဂုတ် ၂၀\nမြန်မာနိုင်ငံ ဒီမိုကရေစီ စနစ်သို့ အသွင်ကူးပြောင်းရေးတွင် စိန်ခေါ်မှုတစ်ခုအဖြစ် မှတ်ယူရမည်ဖြစ်သော အခြေခံဥပဒေ ခုံရုံး၏ ဆုံးဖြတ်ချက်နှင့် ပတ်သတ်၍ ပြည်သူ သန်းခြောက်ဆယ်၏ မျက်နှာ ကို ထောက်ထား၍ သော် လည်းကောင်း၊ မဏ္ဍိုင်ကြီး သုံးရပ်၏ စည်းလုံး ညီညွှတ်မှုကို မထိခိုက်စေ၍ သော်လည်းကောင်း လွှတ်တော် ကိုယ်စားလှယ်များက စွပ်စွဲပြစ်တင်မည့် နည်းလမ်း ဆောင်ရွက်မည့်အစား ဖွဲ့စည်းပုံ အခြေခံ ဥပဒေ ပြင်ဆင်ခြင်း နည်းလမ်းကို အသုံးပြုပါက ပိုမို ကောင်းမွန်မည်ဟု နိုင်ငံတော် သမ္မတ၏ ပြည်သူ့လွှတ်တော် ဥက္ကဋ္ဌထံ ပေးပို့သော သဝဏ်လွှာတွင် ဖော်ပြသည်။\nနိုင်ငံတော် သမ္မတထံမှ ပေးပို့သော သဝဏ်လွှာတွင် “ဖွဲ့စည်းပုံ အခြေခံဥပဒေအခန်း ၁၂ တွင် တရားဝင် ပေးအပ်ထားသည့် အခွင့်အရေးကို အသုံးပြုမည်ဆိုပါကလည်း မည်သူ့ကိုမှ ထိခိုက်မှု မရှိစေပဲ သင့်လျော်ကောင်းမွန်မည်ဟု\nယူဆပါသည်ဟု ဖော်ပြထားရာ ၂၀၀၈ ဖွဲ့စည်းပုံ အခြေခံ ဥပဒေ အခန်း ၁၂ မှာ အခြေခံဥပဒေ ပြင်ဆင်ခြင်း ဖြစ် ကြောင်း ပြည်သူ့ လွှတ်တော် ကိုယ်စားလှယ်များကပြောကြားသည်။\nလွှတ်တော် အသီးသီးက ဖွဲ့စည်းသော ကော်မ ရှင် နှင့် ကော်မတီ များသည်ပြည်ထောင်စု အဆင့် မဟုတ်ဟု သတ်မှတ် ခဲ့ခြင်းကြောင့် အခြေခံဥပဒေခုံရုံး ဥက္ကဋ္ဌနှင့် အဖွဲ့ဝင်တို့အား ဖွဲ့စည်းပုံ အခြေခံပါပြဌာန်းချက်များကို ဖောက်ဖျက် ကျူးလွန်ခြင်း၊ ဥပဒေအရ ပေးအပ်ထားသောတာဝန်များ ကို ကျေပွန်စွာ မထမ်းဆောင်နိုင်ခြင်း တို့ကြောင်း သြဂုတ်လ ၂၁\nရက်နေ့ နောက်ဆုံးထားပြီး ရာထူးမှ အနားယူရန်နှင့် အနားယူခြင်း မရှိပါက စွပ်စွဲ ပြစ်တင်ခြင်း ပြုလုပ် ရန် ဒေါ် အောင်ဆန်းစုကြည်နှင့် တပ်မတော်သားလွှတ်တော် ကိုယ်စားလှယ်များအပါအဝင် ကိုယ်စာလှယ်များ လက်မှတ်ရေးထိုးခဲ့သည်။\nဖွဲ့စည်းပုံ အခြေခံဥပဒေ ခုံရုံး ဥက္ကဋ္ဌနှင့် အဖွဲ့ဝင်များအား နိုင်ငံတော်သမ္မတနှင့် လွှတ်တော် ဥက္ကဋ္ဌ နှစ်ဦးတို့ က ရွေးချယ်၍ ပြည်ထောင်စုလွှတ်တော်၏အတည်ပြုချက်ဖြင့် ခန့်အပ်ထားသူများ ဖြစ်ကြပါသည်။\nထိုပုဂ္ဂိုလ်များသည် ဥပဒေရေးရာတွင် ကျွမ်းကျင်၍ တရားစီရင်ရေးတွင်နှစ်ပေါင်း များစွာ ဆောင်ရွက် ခဲ့ကြသူများဖြစ်ရာ ဖွဲ့စည်းပုံ အခြေခံ ဥပဒေဆိုင်ရာ ကိစ္စပေါ်တွင် ဘက်လိုက်၍ သော်လည်းကောင်း၊ မှားယွင်း၍သော် လည်းကောင်း ဆုံးဖြတ်ကြမည့်သူများ မဟုတ်ပါဟု နိုင်ငံတော်သမ္မတ၏ သဝဏ်လွှာတွင် ဖော်ပြသည်။\nအခြေခံ ဥပဒေ ခုံရုံးကို စွပ်စွဲ ပြစ်တင်ခြင်း နည်းလမ်းအစားဖြည့်စွပ်ပြင်ဆင်မှု အခြေအနေနှင့် ပတ်သတ်၍ သင်္ဃန်းကျွန်းမြို့နယ် ပြည်သူ့လွှတ်တော် ကိုယ်စား လှယ် တရားလွှတ်တော် ရှေ့ နေ ဦးသိန်းညွှန့်အား ဆက်သွယ် မေးမြန်းခဲ့ရာ “လွှတ်တော်ရေးရာ ကော်မတီတွေနဲ့ ပတ်သတ်ပြီးအခြေခံဥပဒေ ဖြည့်စွပ်ချက် မူကြမ်းကို ပြည်ထောင်စု လွှတ်တော်မှာ ကျွန်တော်ပြီးခဲ့တဲ့ တစ်ပတ်က တင်ထားခဲ့ပါတယ်။ ရှေ့ တစ်ပတ် ပြည်ထောင်စုလွှတ်တော်ကြရင် ပြင်ဆင်ခွင့် အဆိုကို တင်သွင်းနိုင်မယ် ထင်ပါတယ်” ဟု ပြန်လည်ဖြေကြားခဲ့သည်။\nခုံရုံးအငြင်းပွားမှုတွင် ဥပဒေအဆုံးအဖြတ် ခံယူမည်ဟု ခုံရုံးဥက္ကဋ္ဌ ပြောကြား\nနိုင်ငံတော် ဖွဲ့စည်းပုံ အခြေခံ ဥပဒေ ဆိုင်ရာခုံရုံးတွင် လက်ရှိဖြစ် ပွားနေသော အငြင်းပွား မှုပြဿနာအား ဖွဲ့စည်းပုံ အခြေခံ ဥပဒေပါ အချက် များအတိုင်း ဆောင်ရွက် သွားမည်ဖြစ်သည်ဟု ခုံရုံးဥက္ကဌ ဦးသိန်းစိုးက ဆိုသည်။\n“ဖွဲ့စည်းပုံ အခြေခံဆိုင် ရာဥပဒေနဲ့ ပဲဆုံးဖြတ်တဲ့ အတွက် နှုတ်ထွက် မလားဆိုတဲ့ အမေးကို ဖြေစရာ မလိုတော့ ပါဘူး ” ဟု ခုံရုံးဥက္ကဌ ဦးစိုးသိန်းက ပြောသည်။\nနိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံးအနေဖြင့် ဥပဒေများနှင့်ပတ်သတ်၍ ညှိနိူင်းဆောင်ရွက်သည့် အလေ့အထ မရှိကြောင်း၊ ဖွဲ့စည်းပုံအခြေခံဥပဒေအတိုင်းသာ ဆောင်ရွက်သွားမည်ဖြစ်ကြောင်းကိုလည်း ဥက္ကဌကပြောသည်။\n“ဖွဲ့စည်းပုံအခြေခံဥပဒေသည် ဥပဒေအားလုံးရဲ့ အခြေခံဖြစ်ပါတယ်။ ကျန်တဲ့ ဥပဒေများကတော့ တည်ဆဲဥပဒေသာလျှင် ဖြစ်ပါတယ်။ တည်ဆဲဥပဒေဟာ ဖွဲ့စည်းပုံအခြေခံဥပဒေနဲ့ ဆန့်ကျင်လျှင် တည်ဆဲဥပဒေများသာ ပျက်ပြားရပါမယ်”ဟု ဥက္ကဌ ဦးသိန်းစိုးက ဆက်ပြောသည်။\nလွှတ်တော်ကော်မတီများသည် ပြည်ထောင်စုအဆင့်မဟုတ်ကြောင်း နိုင်ငံတော် ဖွဲ့စည်းပုံအခြေခံ ဥပဒေဆိုင်ရာ ခုံရုံး၏ ဆုံးဖြတ်ချက်အတွက် ပြည်သူ့လွတ်တော်ကိုယ်စားလှယ် ပေါင်း (၃၀၁) ဦးက လက်မှတ်ရေးထိုးပြီး ဖွဲ့စည်းပုံ အခြေခံဥပဒေဆိုင်ရာ ခုံရုံးအား စွပ်စွဲပြစ်တင်မူပြုလုပ်ရန် ပြည်သူ့လွတ်တော် ဥက္ကဌထံ ၂၀၁၂ခုနှစ် သြဂုတ်လ (၈)ရက်နေ့တွင် တင်ပြတောင်းဆိုခဲ့ကြကြောင်းသိရသည်။\nစွပ်စွဲပြစ်တင်ခြင်းနှင့် ဆက်လျဉ်း၍ ပုဒ်မ (၃၀၂)ပါ ပြဌာန်းချက်များနှင့်အညီ ဆောင်ရွက်ရမည်ဟု ၂၀၀၈ခုနှစ် ဖွဲ့စည်းပုံအခြေခံ ဥပဒေ စာမျက်နှာ (၁၄၇) ပုဒ်မ-၃၃၄ (ခ)တွင် ဖော်ပြပါရှိသည်။\nပြည်ထောင်စု လွှတ်တော်ကိုယ်စားလှယ် စုစုပေါင်းဦးရေ၏ သုံးပုံနှစ်ပုံက စွပ်စွဲပြစ်တင်မူသည် မှန်ကန်၍ စွပ်စွဲ ခံရသူသည် ပြည်ထောင်စု တရားသူကြီးချုပ် (သို့မဟုတ်) ပြည်ထောင်စုတရားလွှတ်တော်ချုပ် တရားသူကြီး ရာထူးတွင် ဆက်လက်ထမ်းရွက်စေရန် မသင့်ကြောင်း ဆုံးဖြတ်လျှင် ပြည်ထောင်စုလွှတ်တော် နာယကသည် ထိုဆုံးဖြတ်ချက်ကို နိုင်ငံတော်သမ္မတထံ တင်ပြ အစီရင်ခံရမည်ဟု ၂၀၀၈ခုနှစ်ဖွဲ့စည်းပုံအခြေခံဥပဒေ၊ စာမျက်နှာ(၁၃၁) ပုဒ်မ -၃၀၂(ခ)(၈)တွင် ဖော်ပြပါရှိသည်။\nထိုစွပ်စွဲပြစ်တင်မူအား အခြေခံဥပဒေပုဒ်မ ၇၁ (ခ)အရ ပြည်သူ့လွှတ်တော် (သုိ့) အမျိုးသားလွှတ်တော် တစ်ရပ်ရပ်က ဆောင်ရွက်နိုင်သည်။ စွပ်စွဲချက်ကို တင်သွင်းလိုသည့် လွတ်တော်ကိုယ်စားလှယ်စုစုပေါင်း ၏ လေးပုံတစ်ပုံမှ လက်မှတ်ရေးထိုးကာ သတ်ဆိုင်ရာ လွတ်တော်သို့ တင်သွင်းရမည်။ အပိုဒ်ခွဲ (ဂ)တွင် ယင်းစွပ်စွဲ ချက်ကို ကိုယ်စားလှယ်စုစုပေါင်းဦးရေအနက် အနည်းဆုံး ၃ပုံ၂ပုံက ထောက်ခံမှသာလျှင် ဆက်လက်အရေးယူ ဆောင်ရွက်ရမည်ဖြစ်သည်။\nနိုင်ငံတော် ဖွဲ့စည်းပုံအခြေခံဥပဒေဆိုင်ရာ ခုံရုံးဥက္ကဌနှင့် အဖွဲ့ဝင်များအနေဖြင့် ၂၀၁၂ခုနှစ် သြဂုတ်လ (၂၁)ရက်နေ့ မတိုင်မီ အသိစိတ်ဓာတ်ဖြင့် တာဝန်မှ အနားမယူပါက လွှတ်တော်ကိုယ်စားလှယ် လေးပုံတစ်ပုံမှ လက်မှတ်ရေးထိုးကာ စွပ်စွဲပြစ်တင်မှုအဆိုကို ပြည့်သူလွတ်တော်သုို့ တင်သွင်း သွားမည်ဖြစ်ကြောင်း လွှတ်တော် ကိုယ်စားလှယ်များက ထုတ်ပြန်ပြောဆိုသည်။\nby Shwe Myitmakha Media Group\nဦးအောင်သိန်းလင်းကို ကန့်ကွက်ရန် မဲဆန္ဒရှင်လက်မှတ် ၁,၃၀၀ ကျော် စုဆောင်းရရှိပြီဟုဆို\nရန်ကုန်၊ သြဂုတ် - ၂၀\nပြည်ခိုင် ဖြိုးပါတီ တောင်ဥက္ကလာပ ပြည်သူ့ လွှတ်တော် ကိုယ်စားလှယ် ဦးအောင်သိန်းလင်း၏ တရုတ်နိုင်ငံထုတ် Southern Weekend သတင်းစာနှင့် အင်တာဗျူးတွင် ပြောဆိုခဲ့သော စကားများအား မနှစ်သက်၍ ပြည်ထောင်စု ရွေးကောက်ပွဲ ကော်မရှင်ထံ တင်ပြရန် တောင်ဥက္ကလာပ မဲဆန္ဒနယ်မှ ပြည်သူဆန္ဒမဲ လက်မှတ်များ စုဆောင်းရာတွင် လက်မှတ်ပေါင်း ၁,၃၀၀ ကျော်ရ ရှိနေပြီ ဖြစ်ကြောင်း ဦးဆောင် ဦးရွက်ပြုသူ ဦးမင်းအောင်ကပြောသည်။\n“လက်မှတ်ထိုးဖို့ပေးထားတဲ့ စာရွက်တွေကိုတော့ လူငယ်တွေ ပြန်စုနေပြီ။ ဒီအပတ်ထဲမှာတော့ သေချာပေါက်တင်ဖြစ်ပါပြီ” ဟု ဦးမင်းအောင်က သြဂုတ် ၂၀ ရက်တွင်ပြောသည်။\nတရုတ်နိုင်ငံထုတ် Southern Weekend သတင်းစာနှင့် အင်တာဗျူးတွင် ဦးအောင်သိန်းလင်းက သမ္မတဦးသိန်းစိန်က မိမိ၏သက်တမ်းကာလအတွင်း တည်ဆောက်မှုများ ရပ်ဆိုင်းထားမည်ဟုဆိုသော ဧရာဝတီမြစ်ဆုံဆည်ကို မဖြစ်မနေပြန်လည်တည်ဆောက်သွားမည်ဟု ပြောဆိုခဲ့ သဖြင့် ယခုကဲ့သို့ ဇူလိုင်လကုန်မှစ၍ ကော်မရှင်ဥက္ကဋ္ဌထံ တင်ပြရန် လက်မှတ်စတင်စုဆောင်းခဲ့သည်။\nအဆိုပါကိစ္စနှင့်ပတ်သက်ပြီး ပြည်ခိုင်ဖြိုးပါတီမှ စုံစမ်းစစ်ဆေးလျက်ရှိသည်ဟုသိရပြီး ဦးအောင်သိန်းလင်းမှာလည်း ရန်ကုန်တိုင်း တာဝန်ခံရာထူးမှ ဖယ်ရှားခံခဲ့ရသည်။\nဖွဲ့စည်းပုံအခြေခံဥပဒေ အခန်း(၉) (လွှတ်တော်ကိုယ်စားလှယ်တာဝန်မှ ပြန်လည်ရုပ်သိမ်းခြင်း) အပိုဒ်-၃၉၆(ခ)တွင် သက်ဆိုင်ရာ မဲဆန္ဒနယ်၏ မူလမဲဆန္ဒရှင် အနည်းဆုံး ၁ ရာခိုင်နှုန်းတို့က တာဝန်မှ ပြန်လည်ရုပ်သိမ်းလိုသော တိုင်တန်းချက်ကို ပြည်ထောင်စုရွေးကောက်ပွဲကော်မရှင်ထံ တင်ပြရမည်ဟု ပြဋ္ဌာန်းထားသည်။\n၂၀၁၀ ရွေးကောက်ပွဲတွင် တောင်ဥက္ကလာပ မဲဆန္ဒနယ်မှ မဲပေးသူရှစ်သောင်းကျော်ရှိပြီး၊ ၈၀၀ ပြည့်လျှင် ၁ ရာခိုင်နှုန်းပြည့်ကြောင်း ဦးမင်းအောင်ကပြောသည်။ ပြည်ခိုင်ဖြိုးပါတီက ဦးအောင်သိန်းလင်းအနေဖြင့် အမှန်တကယ်ပြောကြားခြင်း ရှိ၊ မရှိကိုလည်း စိစစ်ဆောင်ရွက် လျက်ရှိပြီး တွေ့ရှိချက်များအပေါ်မူတည်၍ ပါတီစည်းကမ်းအရ ဆက်လက်အရေးယူဆောင်ရွက်သွားမည်ဖြစ်ပါသည်ဟု ကြေညာချက်ထုတ်ပြန်ထားသည်။\nနိုင်ငံကျော် ဓမ္မကထိက ဆရာတော်ဥူးသုမင်္ဂလာ (ဒယ်အိုးဆရာတော်)၏ ယနေ့ အမေရိကန်ခရီးစဉ်နှင့် ရခိုင်ပြည်နယ်အရေး ဆရာတော်၏ အင်တာဗျူး(အသံဖိုင်)\nယနေ့ (၂၀)ရက်နေ့ ညနေပိုင်းက အမေရိကန်နိုင်ငံ LA သို့ကြွရောက် သီတင်းသုံးမည့် နိုင်ငံကျော် ဓမ္မကထိက ဆရာတော်ဥူးသုမင်္ဂလာ (ဒယ်အိုးဆရာတော်)အား တိုကျိုနာရီတာ လေဆိပ်မှာတွေ့ရစဉ်။\nရခိုင်တိုင်းရင်းသား အရေးဟာ မြန်မာပြည်သားအားလုံး၊ တိုင်းရင်းသား အားလုံးနဲ့ဆိုင်တယ်...\nAndroid ထုတ်ကုန်အသုံးပြုသူများအနေဲ့ Android နဲ့သက်ဆိုင်တဲ့ သတင်းဝက်ဘ်ဆိုက်တွေထံ လည်ပတ် ရောက်ရှိတဲ့အခါမှာ ROM တွေရဲ့ အကြောင်းကို ကြားဖူးကောင်း ကြားဖူးပါလိမ့်မယ်။ ဒါပေမဲ့ Android အသုံးပြု သူအများစုဟာ ROM တွေရဲ့ အကြောင်းကို နားလည်သိရှိကြပေမယ့် အချို့သောသူများကတော့ ROM တွေရဲ့ အကြောင်းနဲ့ပတ်သက်ပြီး ရှင်းရှင်းလင်းလင်း မသိရှိကြပါဘူး။ ဒါကြောင့် custom ROM တွေရဲ့ အကြောင်းကို မသိသေးသူများ အတွက် custom ROM တွေရဲ့အကြာင်းကို ဖော်ပြလိုက်ပါတယ်။\nပထမဦးဆုံးအနေနဲ့ ROM ဆိုတာ ဘာလဲ ဆိုတာကို ရှင်းပြပါမယ်။ ROM ဆိုတဲ့အသုံးအနှုန်းဟာ သိုလှောင်မှုချစ်ပ်တွေပါဝင်တဲ့ Read-Only-Memory ကို အတိုကောက် ခေါ်ဆိုထားခြင်းဖြစ်ပါတယ်။ ROM ပါဝင်တဲ့ Gameboy ဂိမ်းတွေမှာ ဂိမ်းတွေကို save လုပ်ဖို့အတွက် သီးခြားနေရာရှိပေမယ့် ဂိမ်းတွေကတော့ Read-Only ဖြစ်တဲ့အတွက် modify ပြုလုပ်နိုင်ခြင်းမရှိပါဘူး။ ဒီအသုံးအနှုန်းကို Android မှာရည်ညွှန်းအသုံးပြု တဲ့အခါမှာတော့ Firmware လို့ သုံးနှုန်းတာ အနီးစပ်ဆုံး မှန်ကန်တယ်လို့ ဆိုရပါမယ်။\nROM ကို Android ထုတ်ကုန်တွေမှာ install လုပ်တယ်ဆိုတဲ့ အဓိပ္ပာယ်ဟာ Android software/system file တွေကို ဖျက်ခြင်း (သို့) လက်ရှိဖိုင်အဟောင်းကို အသစ်နဲ့အစားထိုးခြင်းကို ဆိုလိုခြင်းဖြစ်ပါတယ်။ ဒီနည်းလမ်းဟာ ကွန်ပျူတာ operating system (Windows 7, OS X, Linux) တို့ကို re-install လုပ်တဲ့ လုပ်ငန်းစဉ်နဲ့ တူညီပါတယ်။\nCustom ROMs ဆိုတာ ဘာလဲ\nAndroid ROM တွေမှာ stock ROM နဲ့ custom ROM ဆိုပြီး နှစ်မျိုးရှိပါတယ်။ Stock ROM ဆိုတာကတော့ Android ဖုန်းကို ဝယ်ယူလိုက်တဲ့အခါမှာ ပါဝင်လာတဲ့ ဖုန်းရဲ့ operating system ဖြစ်ပါတယ်။\nCustom ROM ဆိုတာကတော့ Android ဖြန့်ချိမှုတစ်ခုကို ပြုပြင်မွမ်းမံထားခြင်း ဖြစ်ပါတယ်။ Google ဟာ Android source code ကို မည်သူမဆို ပြောင်းလဲအသုံးပြုနိုင်အောင် ပြုလုပ်ပေးထားတာကြောင့် လူအများဟာ ၎င်း code ကို ကိုယ်တိုင်ပြောင်းလဲကြပြီး feature များထည့်သွင်းကြသလို နှစ်သက်ဖွယ်ကောင်း တဲ့ tweak များနဲ့ ပြောင်းလဲဖြန့်ဝေကြပါတယ်။ ဒါကြောင့် custom ROM တစ်ခုကို homescreen ပြောင်းလဲခြင်း၊ background ဝန်ဆောင်မှုများနဲ့ default software စတာတွေပါဝင်တဲ့ Android ကို ထုတ်ကုန် တစ်ခုပေါ်မှာ ပိုမိုကောင်းမွန်စွာ အလုပ်လုပ်နိုင်ဖို့အတွက် custom code ပြောင်းလဲပြင်ဆင်မှုအချို့ ပြုလုပ်ထားခြင်းလို့ အဓိပ္ပာယ်ဖွင့်ဆိုနိုင်ပါတယ်။\nSoftware ကျွမ်းကျင်ပညာရှင်များဟာ လျင်မြန်ပြီး feature အများစု ဖြည့်စွက်ထားတဲ့ ROM တွေကို အတူတကွပူးပေါင်း တည်ဆောက်ကြပါတယ်။ လက်ရှိမှာ နာမည်ကျော်နေတဲ့ ROM များကတော့ Android ထုတ်ကုန် ၇၀ ကျော်အတွက် အထောက်အပံ့ပေးတဲ့ CyanogenMod, ပြုပြင်ပြောင်းလဲမှုများစွာပြုလုပ်ထား ပြီးပေါ့ပါးတဲ့ ROM ဖြစ်တဲ့ AOKP, အမြင် ကောင်းမွန်အောင် အဓိကထားပြုလုပ်ထားတဲ့ ROM ဖြစ်တဲ့ Android Revolution တို့ဖြစ်ပါတယ်။ ဒါပေမဲ့ အဆိုပါ Android တည်ဆောက်မှုများကို သာမန်လူများကသာ ပြုလုပ်ထား ခြင်းဖြစ်ပြီး HTC နဲ့ Samsung တို့မှ developer များက ပြုလုပ်ထားခြင်းမျိုးမဟုတ်ပေမယ့် အားနည်းချက်အများ အပြားမရှိသလို အသုံးပြုတဲ့အခါမှာလည်း အန္တရာယ်မရှိစေပါဘူး။ အချို့သော အခြေအနေများတွင် community များက တည်ဆောက်ထားတဲ့ software တွေဟာ ဆယ်ဆမက ပိုမိုကောင်းမွန်တာကိုတွေ့ရပြီး ဖြန့်ချိတဲ့အချိန်ကလည်း တစ်ခုတစ်ခု ဝေးကွာခြင်းမရှိပါဘူး။\nAndroid အသုံးပြုသူများအနေနဲ့ HTC နဲ့ Samsung တို့ရဲ့ လက်ရှိ software နဲ့ပတ်သက်ပြီး စိတ်ကျေနပ်မှုမရှိ ဘူးဆိုရင် အောက်ဖော်ပြပါ ဝက်ဘ်ဆိုက်များထံ သွားရောက်လည်ပတ်ပြီး လေ့လာနိုင်ပါတယ်။ လက်ရှိ နာမည် ကျော်နေတဲ့ ROM သုံးခုကတော့ အောက်ပါအတိုင်း ဖြစ်ပါတယ်။\n- CyanogenMod, http://www.cyanogenmod.com ကတော့ Android ထုတ်ကုန်တွေကို လျင်မြန်စွာနဲ့ အသုံးပြုနိုင်စေမယ့် ROM ဖြစ်ပါတယ်။\n- AOKP, http://aokp.co ကလည်း နာမည်ကျော် ROM တစ်ခုဖြစ်ပါတယ်။ ဒါပေမဲ့ ထုတ်ကုန်အများစုအတွက် အထောက်အပံ့ပေးထားခြင်းမရှိပေမယ့်လည်း လေ့လာရကျိုးနပ်စေမယ့် ROM ဖြစ်ပါတယ်။\n- Android Revolution HD, http://forum.xda-developers.com/showthread.php?t=840040 မှာတော့ HTC ထုတ်ကုန်များကို အများစု အထောက်အပံ့ပေးထားပြီး Asus Transformer နဲ့ Galaxy Nexus တို့ကိုလည်း အထောက်အပံ့ပေးထားပါတယ်။\nCustom ROM များကို အသုံးပြုခြင်းကြောင့် ရရှိသည့် အကျိုးကျေးဇူးများ\n- Android ဖြန့်ချိမှုအသစ်ကိုရရှိလိုတဲ့အခါမှာ လပေါင်းများစွာ စောင့်ဆိုင်းရပါတယ်။ ဒါပေမဲ့ custom ROM developer များကတော့ ရက်သတ္တပတ်အနည်းငယ်အတွင်း ဖြန့်ချိပေးနိုင်ပါတယ်။ ဒါ့အပြင် feature သစ် တွေပါဝင်ပြီး အားနည်းချက်တွေကိုပြင်ဆင်ပေးထားတဲ့ update တွေကို မကြာခဏဆိုသလို ဖြန့်ချိတဲ့အတွက် ထုတ်ကုန်တွေကို လျင်မြန်စွာနဲ့ အသုံးပြုနိုင်စေပါတယ်။ Custom ROM အများစုကို update ပြုလုပ်တဲ့အခါမှာ လည်း over the air (OTA) ဖြင့်ပြုလုပ်နိုင်တာကြောင့် အရာအားလုံးကို re-install မလုပ်ဘဲ သုံးနိုင်ပါတယ်။\n- ဖုန်းကို Root လုပ်ပြီးတဲ့ ROM တစ်ခုကို install လုပ်တဲ့အခါမှာ အလွယ်တကူပြုလုပ်နိုင်ပြီး ဖုန်းနဲ့အတူပါလာတဲ့ stock ROM ကိုလည်း ပြောင်းလဲအသုံးပြုနိုင်စေပါတယ်။\n- Custom ROM တစ်ခုကို install လုပ်ဖို့အတွက် Android ထုတ်ကုန်ကို Root လုပ်ထားဖို့ လိုပါတယ်။ ဒါမှသာ ဖုန်းပေါ်မှ မလိုအပ်သည်များကို ဖယ်ရှားခြင်း၊ ဖုန်းကို မွှေနှောက်အသုံးပြုခြင်းတို့ကို ပြုလုပ်နိုင်မှာဖြစ်ပါတယ်။ ဒါ့အပြင် Root access လိုအပ်တဲ့ overclocker လိုမျိုး application တွေကိုလည်း အသုံးပြုနိုင်စေပါတယ်။\nCustom ROM များရဲ့ စွမ်းဆောင်ရည်\nDeveloper တွေဟာ carrier တွေက ထည့်သွင်းပေးလိုက်တဲ့ app များကဲ့သို့ မလိုအပ်သမျှကို ဖယ်ရှား ထားခြင်းနဲ့ kernel ကို အဆင့်မြှင့်တင်ထားမှုများကြောင့် custom ROM တွေရဲ့ စွမ်းဆောင်ရည်ဟာ လျင်မြန်ပြီး အသုံးတည့်သလို memory သုံးစွဲမှုကလည်း နည်းပါးရခြင်း ဖြစ်ပါတယ်။\nCustom ROM အသုံးပြုရာတွင် သတိပြုရမည့်အချက်များ\n- Custom ROM များကို အသုံးပြုတဲ့အခါမှာ အန္တရာယ်ဖြစ်စေနိုင်တာကြောင့် သတိပြုပြီး အသုံးပြုဖို့လိုပါတယ်။ ပထမဦးဆုံးအနေနဲ့ ROM ထည့်သွင်းခြင်းလုပ်ငန်းစဉ်ဖြစ်တဲ့ flash လုပ်ငန်းစဉ်ကို ပြုလုပ်တဲ့အခါမှာ အမှားအယွင်းတစ်စုံတစ်ရာနဲ့ တွေ့ကြုံနိုင်ပါတယ်။ ဒီလိုဖြစ်ရပ်မျိုးဟာ လက်ရှိမှာ ဖြစ်ပွားမှုနည်းပါးလျက်ရှိပြီး အကယ်၍ အမှားအယွင်း တစ်စုံတစ်ရာနဲ့ကြုံတွေ့ခဲ့ပါက ယခင်အခြေအနေအတိုင်း restore လုပ်နိုင်ပါတယ်။\n- Custom ROM ကို install လုပ်တဲ့အခါမှာ clean wipe ကို ပြုလုပ်ဖို့လိုပါတယ်။ ဒီလုပ်ငန်းစဉ်ဟာ လက်ရှိ data တွေ အားလုံးကို ဖျက်ပစ်မှာဖြစ်တဲ့အတွက် အရာအားလုံးကို အရင်ဆုံး back up လုပ်ထားရပါမယ်။\n- Custom ROM တွေမှာ အားနည်းချက်ရှိနိုင်ပါတယ်။ အကယ်၍ အားနည်းချက်တွေကို ရှာဖွေတွေ့ရှိတဲ့အခါ မှာ ROM forum ပေါ်မှာ တင်ပြီးမေးမြန်းမှုများပြုလုပ်ကာ အကြံဉာဏ်များ ရယူနိုင်ပါတယ်။\n- ဖုန်းအသစ်တွေနဲ့ ROM အသစ်တွေဟာ အချိန်တိုင်းလိုလို ထွက်ပေါ်နေပါတယ်။ ဒါကြောင့် ဖုန်းနဲ့ လိုက်ဖက်မယ့် ROM ကို ရှာဖွေရာမှာ ဖုန်းအမျိုးအစားနဲ့ ROM ကို ရိုက်ထည့်ပြီး အလိုရှိတဲ့ Android ဗားရှင်းကို ရှာဖွေ သင့်ပါတယ်။\nby Internet Journal\nADSLအင်တာနက်လိုင်းအမြန်နှုန်းကို အခမဲ့ ၂ ဆတိုးမြှင့်ပေး\nယခု ၁ ရက်နေ့မှစတင်၍ ADSL အင်တာနက်လိုင်းအမြန်နှုန်းကို အခမဲ့ ၂ ဆတိုးမြှင့်ပေးခဲ့သည်ဟု ဆက်သွယ်ရေးစာတိုက်နှင့် ကြေးနန်းဝန်ကြီးဌာန ဒုတိယ၀န်ကြီး ဦးဝင်းသန်းက သြဂုတ်လ ၁၅ရက်နေ့ တွင် ကျင်းပသည့် ပြည်သူ့လွှတ်တော်အစည်းအဝေး၌ပြောသည်။ လက်ရှိကောက်ခံနေသည့် နှုန်းထားများကို ပြောင်းလဲခြင်းမရှိဘဲ ADSL အင်တာနက်လိုင်းအမြန်နှုန်း တိုးမြှင့်ပေးခြင်းကို ရန်ကုန်၊ နေပြည် တော်နှင့် မန္တလေးမြို့များ၌ အစမ်းသဘောဖြင့် တိုးမြှင့်ပေးခဲ့ခြင်းဖြစ်သည်ဟု ဒုတိယ၀န်ကြီးကဆိုသည်။\nUp Link Transmisson များအဆင် ပြေသည့်နေရာများ၌ အင်တာနက် အမြန်နှုန်းတိုးမြှင့်ပေးခဲ့ခြင်းဖြစ်ပြီး ယခင်အသုံးပြုနေသော 256Kbps များကို 512kbps သို့လည်း ကောင်း၊ 512Kbps သုံးစွဲသူများကို 1Mbps သို့လည်းကောင်း၊ 1Mbps သုံစွဲသူများကို 1.5Mbps အဖြစ်သို့လည်းကောင်း အသီးသီးတိုးမြှင့်ပေးခဲ့သည်ဟုသိရသည်။\nပြည်သူ့လွှတ်တော်၌ပြောကြားသော ဒုဝန်ကြီး၏အဆိုအရ အင်တာနက်ပိုမိုအသုံးပြုနိုင်စေရေးအတွက် ADSL အင်တာနက်သုံးစွဲခ များကို လျော့ချပေးနိုင်ရန် အသေးစိတ်တွက်ချက်၍ စီစဉ်ဆောင်ရွက်နေကြောင်းသိရသည်။\nလွှတ်တော်ကိုယ်စားလှယ်တစ်ဦး၏ မေးမြန်းချက်နှင့်ပတ်သက်၍ ဒုတိယ၀န်ကြီး ကအထက်ပါအတိုင်းဖြေကြားခဲ့ခြင်းဖြစ်ပြီး အင်တာနက်အမြန်နှုန်းတိုးမြှင့်ပေးခြင်းကိုလည်း Transmission Band Width တိုးချဲ့ပြီးစီးသည့်အဆင့်လိုက် ကျန်ရှိသောမြို့ များကိုတိုးချဲ့ပေးသွားမည်ဟုသိရသည်။ ““တစ်ချို့ကအမြန်နှုန်းတိုးပေးလိုက်တာကိုမသိသေးတာဖြစ်မယ်။\nတိုးပေးလိုက်တဲ့အမြန်းနှုန်းအပြည့် အ၀ရတယ် မရဘူးဆိုတာကလည်း အသုံးပြုတဲ့အရေအတွက်နဲ့လည်းဆိုင်တယ်””ဟု အင်တာနက်အမြန်နှုန်းများနှေးကွေးနေဆဲဖြစ်သည်ဟု အသုံးပြုသူများ၏ ပြောဆိုချက်နှင့် ပတ်သက်၍ ရတနာပုံတယ်လီပို့ ကုမ္ပဏီမှ တာဝန်ရှိသူတစ်ဦးကပြောသည်။ ADSL အင်တာနက်လိုင်းများကို မြန်မာနိုင်ငံ၏ ISP နှစ်ခုဖြစ်သည့် မြန်မာဆက်သွယ်ရေးလုပ်ငန်းနှင့် ရတနာပုံတယ်လီပို့ကုမ္ပဏီတို့ရောင်းချပေးနေခြင်းဖြစ်သည်။\nမြန်မာနိုင်ငံ၌ ADSL အင်တာနက်လိုင်းအရေအတွက် လိုင်းပေါင်း ၁ သောင်းကျော်အသုံးပြုနေသည်ဟုသိရပြီး ရတနာပုံတယ်လီပို့အနေဖြင့် ADSL အင်တာနက်လိုင်းပေါင်း ၇ ထောင်ကျော်ကိုရောင်းချပေးခဲ့သည်ဟုသိရသည်။ တစ်နိုင်ငံလုံးအတိုင်းအတာဖြင့် Broadband အင်တာနက်စနစ်ကို လိုင်းအရေအတွက် ၆ သောင်းကျော်တပ်ဆင် အသုံးပြုနေပြီး အသုံးပြုသူအရေ အတွက် ၆ သိန်းကျော်ရှိမည်ဟုလည်း ခန့်မှန်းထားရှိကြသည်။\nနိုင်ငံရေး အကျဉ်းသားဟောင်းများ ဒုတိယအကြိမ် ပြန်လည်တွေ့ဆုံပွှဲ\nအန်အယ်လ်ဒီ သဘာပတိအဖွဲ့ နာယက သူရဦးတင်ဦး\nနိုင်ငံရေး အကျဉ်းသားဟောင်းများ ဒုတိယအကြိမ် ပြန်လည်တွေ့ဆုံပွှဲမှ ကော်မတီဝင် ပြန်လည်ရွေးချယ်ပွဲကို ရန်ကုန်မြို့ တော်ဝင်နှင်းဆီ စားသောက်ဆိုင်တွင် ယနေ့မွန်းလွဲပိုင်းက ကျင်းပခဲ့ရာ ၊ သူရဦးတင်ဦး၊ ဟံသာဝတီဦးဝင်းတင်နှင့် နိုင်ငံရေး အကျဉ်းသားဟောင်းများ ရာနှင့်ချီတက်ရောက်ကြသည်။ ယနေ ကော်မတီဝင် ၂၀ ကို ရွေးချယ်ခဲ့ကြသည်။\nနိုင်ငံရေး ပုဒ်မဖြင့် ဖမ်းဆီးခံခဲ့ကြရသည့် နိုင်ငံရေး အကျဉ်းသားဟောင်း သံဃာများ\n— at Royal Rose, Yangon, .\nရခိုင်ပြည်နယ် တိုင်းရင်းသားမိသားစုများ၏ ကလေးငယ်များအတွက် ပညာရေးထောက်ပံ့မှု တေးဂီတဖျော်ဖြေပွဲ\nရခိုင်ပြည်နယ် တိုင်းရင်းသားမိသားစုများ၏ ကလေးငယ်များအတွက် ပညာရေးထောက်ပံ့မှု တေးဂီတဖျော်ဖြေပွဲကို ၁၉၊၈၊၂ဝ၁၂ နေ့ညက အမျိုးသားကဇာတ်ရုံမှာ စည်ကားသိုက်မြိုက်စွာကျင်းပခဲ့ပါတယ်။\n၈၈မျိုးဆက်ကျောင်းသားခေါင်းဆောင် မင်းကိုနိုင် တက်ရောက်ပြီး အမှတ်တရစကား ပြောကြားခဲ့တဲ့အပြင်၊ကလေးငယ်များပညာရေးအတွက် အလှူငွေကောက်ခံရာမှာလည်း ကူညီကောက်ခံပေးခဲ့ပါတယ်။\n၈၈မျိုးဆက်ကျောင်းသားခေါင်းဆောင် မင်းကိုနိုင် အမှတ်တရစကား ပြောကြားစဉ် ။\nကလေးငယ်များပညာရေးအတွက် အလှူငွေကောက်ခံရာမှာလည်း ကူညီကောက်ခံပေးခဲ့ပါတယ်။\nတခြား ဘာသာရေး ခေါင်းဆောင်များ နည်းတူ ဗုဒ္ဓဘာသာ ရဟန်းခေါင်းဆောင်များလည်း စုံစမ်း စစ်ဆေးရေး ကော်မရှင်တွင် ပါဝင်သင့်\nကော်မရှင် ပထမ အကြိမ် အစည်းအဝေး ကျင်းပနေစဉ်။\nသြဂတ်စ်လ (၁၇) ရက်နေ့က နိုင်ငံတော်သမတ ဦးသိန်းစိန်အမိန့်ဖြင့် ဖွဲ့စည်းလိုက်သည့် ရခိုင်ပြည် တွင် ဖြစ်ပေါ်ခဲ့သည့် ပဋိပက္ခအား စုံစမ်းစစ်ဆေးရေး ကော်မရှင်တွင် မွတ်ဆလင်၊ ခရစ်ယာန် ဘာသာရေး ခေါင်းဆောင်များနည်းတူ ဗုဒ္ဓဘာ ခေါင်းဆောင် ရဟန်းတော်များလည်း ပါဝင် သင့်သည် ဟု ရခိုင် ဒီမိုကရေစီ အဖွဲ့ချုပ် ဥက္ကဌ ဦးအေးသာအောင်က ပြောသည်။\nဦးအေးသာအောင်အား နိရဉ္စရာမှ ရခိုင် ပဋိပက္ခ စုံစမ်း စစ်ဆေးရေး ကော်မရှင်နှင့် ပတ် သက်ပြီး မေးမြန်းစဉ် သူက ထိုကဲ့သို့ ပြောဆိုလိုက်ခြင်း ဖြစ်သည်။\n“ ဒီစုံစမ်း စစ်ဆေးရေး ကော်မရှင်မှာ အစ္စလာမ် ဘာသာရေး ခေါင်းဆောင်တွေ၊ ခရစ်ယာန် ခေါင်းဆောင်တွေ၊ ဟိန္ဒီ ဘာသာက ခေါင်းဆောင်တွေကို ထည့်ရင် ဗုဒ္ဓဘာသာ ရဟန်း ခေါင်းဆောင် တွေကိုလည်း ထည့်သင့်တယ်။ ဘာသာ ၃ ခုက ခေါင်းဆောင်တွေပါဝင်ပြီး ဗုဒ္ဓဘာသာ ခေါင်းဆောင် တွေကျတော့ ဘေးဖယ် ထားတယ် ဆိုရင်တော့ နည်းနည်းတော့ သဘာဝ မကျဘူးလို့ ထင်တယ်” ဟု ပြောသည်။\nယခု ဖွဲ့လိုက်သော စုံစမ်း စစ်ဆေးရေးကော်မရှင်တွင် ဗုဒ္ဓဘာသာမှ အပ တခြား ဘာသာရေး ခေါင်းဆောင် အများအပြား အဖွဲ့ဝင်အဖြစ် ပါဝင်နေရာ ၎င်းတို့မှာ သိက္ခာတော်ရ ဆရာတော် ဦးကျော်ညွှန့် ဂျပ်ဆင်ဘုရားကျောင်း ရန်ကုန်မြို့၊ သိက္ခာတော်ရ ဆရာတော် ဦးစောဝေကြီး အတွင်းရေးမှူး၊ မြန်မာဘက် (ပ်) တစ်(စ်) ကွန်ဗင်းရှင်း၊ ဟာဂျီ ဦးညွန့်မောင်သျှိ ဥက္ကဌ၊ အစ္စလာမ် သာသနာရေးရာ ကောင်စီဌာနချုပ်၊ ဟာဂျီ ဦးတင်မောင်သန်း အတွင်းရေးမှူး၊ အစ္စလာမ် သာသနာရေးရာ ကောင်စီချုပ်၊ ဟာဂျီ ဦးလှဝင်း ဥက္ကဌ၊ မြန်မာမူဆလင် အမျိုးသားရေးရာ အဖွဲ့ချုပ် (မအဖ) ဌာနချုပ်၊ ဦးကျော်ခင် အထွေထွေအတွင်းရေးမှူး၊ မြန်မာမူဆလင် အမျိုးသားရေး ရာ အဖွဲ့ချုပ်၊ ဟာဂျီ ဦးမြင့်ထွန်း ဥက္ကဌ၊ မြန်မာမူဆလင်လူငယ်များ (ဘာသာရေး) အဖွဲ့ချုပ်၊ ဦးလှဝင်း အတွင်းရေးမှူး၊ မြန်မာမူဆလင် လူငယ်များ (ဘာသာရေး) အဖွဲ့ချုပ်နှင့် ဒေါက်တာ လှထွန်း အကျိုးတော်ဆောင် ၊ သနန္တရဓမ္မပါလက (ဟိန္ဒူအဖွဲ့ချုပ်) တို့ ဖြစ်ကြသည်။\n၎င်းပြင် ယမန်နေ့ပြုလုပ်သည့် ပထမအကြိမ် ကော်မရှင် အစည်းအဝေးနှင့် ပတ်သက်ပြီးလည်း ဦးအေးသာက ပြောပြရာတွင် စစ်ဆေးမည့် အချိန်ကို တစ်လကနေ သုံးလထိ တိုးမြှင့်လိုက်သည်ဟု ဆိုသည်။\n“စုံစမ်းစစ်ဆေးရေးအချိန်ကို ဒီနေ့သုံးလဆိုပြီး ပြန်ပြင်လိုက်ပါတယ်။ ဒီထက်လိုအပ်ရင်လည်း တိုး သွား ဖို့အစီ အစဉ်ရှိပါတယ်။”\nအစည်းအဝေးကို ယမန်နေ့နံနက်ပိုင်းက စက်မှုလက်မှုဝန်ကြီးဌာနပိုင် ခန်းမတခုတွင် ပြုလုပ် ခဲ့ခြင်း ဖြစ် သည်။\nယနေ့ပြုလုပ်သည့် အစည်းအဝေးမှာ ကော်မရှင်အဖွဲ့ဝင် ၂၀ ကျော်တက်ရောက်ခဲ့ပြီး မိတ်ဆက် သ ဘော တွေ့ဆုံခြင်းဖြစ်ကာ ကော်မီတီဝင်တချို့မှာ ခရီးလွန်နေသည့်အတွက် မတက်ရောက်နိုင်ခဲ့ ဟု ဆိုသည်။\nအစည်းအဝေး တက်ရောက်လာသာများကို လုပ်ငန်းအဖွဲ့ ၈ ဖွဲ့ဖွဲ့စည်းလိုက်ကြောင်း ဦးအေး သာ အောင်က ဆက်ပြောသည်။\n“ အစည်းအဝေးမှာ ပထမဆုံး မိတ်ဆက်ကြတယ်။ တက်ရောက်လာတဲ့သူတွေကို လုပ်ငန်းအဖွဲ့ ၈ ဖွဲ့ ခွဲလိုက် ပါတယ်။ အတိအကျ ဆွေးနွေးတာတွေ မရှိသေးဘူး။ လာမယ့်အင်္ဂါနေ့မှာ နယ်စပ်ရေးရာ ၀န်ကြီး ဒုတိယ ဗိုလ်ချုပ်ကြီး သိန်းဌေးနဲ့တွေ့ဖို့ရှိတယ်” ဟု ဦးအေးသာအောင်က ဆက်ပြောသည်။\nနယ်စပ်ရေးရာ ၀န်ကြီး ဦးသိန်းဌေးနှင့်တွေ့စုံသည့်အခါ ကော်မရှင်အနေဖြင့် ရခိုင်ပြည်နယ်သို့ မည် သည့်နေ့ရက်တွင် သွားရောက်သင့်သည်ကို တင်ပြပြီးမှ ခရီးစဉ်အတွက် အစိုးရမှ စီစဉ်ပေး မည်ဖြစ် ကြောင်း သိရသည်။\nဦးအေးသာအောင်မှာ ယခုဖြစ်ပွားခဲ့သည့် ရခိုင်ပြည်နယ်ပဋိပက္ခ စုံစမ်းစစ် ဆေးရေး ကော်မီတီတွင် တခြား ရခိုင်ခေါင်းဆောင် တစ်ဦးဖြစ်သည့် ဒေါက်တာ အေးမောင်နှင့် အတူ အဖွဲ့ဝင် အဖြစ် ပါဝင် သည်။\nလွန်ခဲ့သည့် သောကြာနေ့က နိုင်ငံတော်သမ္မတရုံးမှ ထုတ်ပြန်သည့်ကြေငြာချက်တွင် စက်တင်ဘာလ ၁၇ ရက်နေ့တွင် စုံစမ်းစစ်ဆေးရေးကော်မီတီမှ တွေ့ရှိချက်များကို သမ္မတထံသို့တိုက်ရိုက် တင်ပြရ မည်ဟု ဖော်ပြထားသော်လည်း ယနေ့ (သြဂတစ်)လ ၂၀ ရက်နေ့ ထုတ်ပြန်သည့် သမ္မတရုံးကြေငြာ ချက် တွင် နိုဝင်ဘာလ ၁၆ ရက်နေ့ အရောက် သမ္မတထံ တင်ပြရမည်ဟု ဖော်ပြထားသည်။\nစုံစမ်းစစ်ဆေးရန် အချိန် လုံလောက်မှုမရှိသည့် အတွက် ယခုကဲ့သို့ အချိန်ကို (၃)လထိ တိုး လိုက်ခြင်း ဖြစ်သည်။\nကုလားချောင်းကို ၀င်ရောက် ပစ်ခတ်ခဲ့သူများထံမှ သက်သေခံ ပစ္စည်း အများအပြား သိမ်းဆည်းရ\nသိမ်းဆည်ရမိသော သက်သေခံ ပစ္စည်းများကို တွေ့ရစဉ်။\nသြဂတ်စ်လ ၁၄ ရက်နေ့က ရသေ့တောင်မြို့နယ် ကုလားချောင်းကျေးရွာအား ၀င်ရောက် ပစ်ခတ်ခဲ့သူများထံမှ သက်သေခံ ပစ္စည်း အမြောက်အများကို သိမ်းဆည်းရမိခဲ့ကြောင်း သိရသည်။\nရရှိခဲ့သော သက်သေခံ ပစ္စည်းများမှာ ဘင်္ဂလာဒေခ်ျ့နှင့် သက်ဆိုင်သော ပစ္စည်းများ ဖြစ်ကြောင်း အမည်မဖေါ်လိုသူ ရဲအရာရှိတစ်ဦးက ပြောသည်။\n“ သူတို့က ဘယ်လောက်ထိ အတင့်ရဲသလဲဆိုရင် စက်လှေပေါ်မှာ ဘင်္ဂလာဒေခ်ျ့က အလံတွေကို ထောင်ပြီး ကျွန်တော်တို့ နိုင်ငံ အတွင်းမှာ သွားလာနေတာ ဖြစ်ပါတယ်။ ဒါ့အပြင် စက်လှေပေါ်က ဘင်္ဂလာဒေခ်ျ့ နိုင်ငံသား ကဒ်တွေ၊ စာရွက်စာတန်းတွေ၊ ဖုံးနံပတ်တွေ၊ ပီးရင် စက်လှေပေါ်က ကျွဲတစ်ကောင်ကိုပါ ဖမ်းမိတယ်” ဟု သူက ပြောသည်။\nသို့သော် လက်နက်တွေ၊ ခဲယမ်းမီးကျောက်များကို သိမ်းဆည်းရရှိမိခြင်း မရှိကြောင်း ဆိုသည်။\nကုလားချောင်းကျေးရွာမှ ဆရာမ တစ်ဦးကလည်း သူတို့ဒေသ၏ နောက်ဆုံး အခြေအနေကို ယခုလို ပြောသည်။\n“ အခုတော့ အခြေအနေ အေးအေး ဆေးဆေး ရှိပါတယ်။ သူတို့ထဲက တစ်ဦးကိုဘဲ ဖမ်းမိပါတယ်။ ကျန်တဲ့သူတွေကို မမိသေးပါဘူး။ လိုက်လံရှာဖွေနေတုန်းဘဲ ဖြစ်ပါတယ်” ဟု ပြောသည်။\nအဆိုပါ ဘင်္ဂလာမှ အဖွဲ့သည် ရသေ့တောင်မြို့နယ် တောင်ပိုင်း မယူကမ်းတွင် တည်ရှိသော ကုလားချောင်းကျေးရွာ အနီး ပြင်ချောင်းထဲတွင် ဘင်္ဂလာဒေခ်ျ့ အလံများကို ထောင်ပြီး စက်လှေ နှစ်စီးနှင့် ၀င်ရောက်လာစဉ် ဒေသခံ ကျေးရွာသားများနှင့် ထိပ်တိုက်တိုးပြီး ပစ်ခတ်မူ ဖြစ်ပွားခဲ့သည်။ ၎င်းနောက်ပိုင်း စစ်သားများ လိုက်လာသဖြင့် ထွက်ပြေးရာ စက်လှေ တစ်စီးကို ဖမ်းမိပြီး ကျန်တစ်စီးမှာ လွှတ်မြှောက်သွားခဲ့သည်။\nယခု ဖမ်းဆီးရမိသော သက်သေခံ ပစ္စည်းများမှာ စက်လှေပေါ်မှာ ရှာဖွေတွေ့ရှိသော ပစ္စည်းများ ဖြစ်ကြောင်း ကျေးရွာ အုပ်ချုပ်ရေးမှူး တစ်ဦးက ပြောသည်။\nယခု ဘင်္ဂလာဒေခ်ျ့ဘက်မှ ၀င်ရောက်လာသူများမှာ ဒေသခံများတိုက်ခိုက်ရန်နှင့် မတည်ငြိမ်မူများကို ဖန်တီးရန် ၀င်ရောက် လာသူများ မဟုတ်ဘဲ ကျွဲနွားများကို ခိုးယူရန် ၀င်ရောက်လာသူများ ဖြစ်နိုင်သည်ဟု အာဏာပိုင်များက ပြောဆိုသည်ဟု သူက ဆိုသည်။\nသို့သော်လည်း အာဏာပိုင်များက အဆိုပါ ဒေသတွင် ယခုအခါ လုံခြုံရေးကို တင်းကျပ်ထားပြီး စစ်သားများလည်း ကင်းလှည့် သွားလာနေကြသည်ဟု ဒေသများက ပြောဆိုသည်။\nကင်ဆာကို ကာကွယ်နိုင်ကြောင်း အတည်ပြုထားသည့် နည်းလမ်းများ....\nသိပ္ပံပညာရှင်တွေက ကင်ဆာအများစုကို ကာကွယ်နိုင်တဲ့ နည်းလမ်းတွေကို မကြာခင်ကမှ ကြေညာ လိုက်ပါတယ်။ ကိုယ်အလေးချိန်ကို ထိန်းသိမ်းတာ၊ လေ့ကျင့်ခန်း လုပ်တာနဲ့ ဆေးလိပ် မသောက်တာတွေဟာ\nကင်ဆာကို ကာကွယ်ဖို့ အဓိက သော့ချက်တွေဖြစ်ပြီး အောက်ပါတွေကို ပြုလုပ်တာကြောင့်လည်း ကင်ဆာဖြစ်နိုင်ခြေကို သိသိသာသာ လျှော့ချ နိုင်တယ်လို့ ကျွမ်းကျင်သူတွေက အကြံပေးထားပါတယ်။\n၁။ ရောင်ရမ်းမှုတွေ မရှိအောင် ရေသောက်ပါ\nစိတ်ဖိစီးမှုတွေ တစ်ချိန်လုံး ဖြစ်နေတာကြောင့် ခန္ဓာကိုယ်မှ ကင်ဆာဖြစ်စေနိုင်တဲ့ ရောင်ရမ်းမှု ထုတ်လုပ်မှု ၅၅ ရာခိုင်နှုန်းထိ မြင့်တက်လာနိုင်ပါတယ်။ နေ့စဉ် ရေရှစ်ခွက်လောက် သောက်ပေးရင် ရောင်ရမ်းမှုကို\nဖြေရှင်းနိုင်ပါတယ်။ ရေဟာ ရောင်ရမ်းမှုဖြစ်စေတဲ့ ဒြပ်ပေါင်းတွေကို (သူတို့က ခန္ဓာကိုယ်ရဲ့ဆဲလ်တွေကို ဖျက်ဆီးမှု မပြုလုပ်နိုင်ခင်မှာပဲ) ဖယ်ရှားပေးနိုင်ပါတယ်။ ဒါ့အပြင် ဟာချီဆင် ကင်ဆာသုတေသန ဌာနမှ လေ့လာမှုအရ ရေဓာတ်ပြည့်ဝနေတာကြောင့် အူမကြီးကင်ဆာ၊ သားမြတ်ကင်ဆာနဲ့ ဆီးအိမ်ကင်ဆာ ဖြစ်နိုင်ခြေကို ၄၅ ရာခိုင်နှုန်းနဲ့အထက် လျှော့ချနိုင်ပါတယ်လို့ သိရပါတယ်။\n၂။ သားမြတ်ကို ကာကွယ်နိုင်အောင် နေခြည်နုနု ခံယူပါ\nနေရောင်ခြည်နဲ့ နေ့စဉ် မိနစ် ၂၀ ခန့် ထိတွေ့တာကြောင့် သားမြတ်ကင်ဆာ ဖြစ်နိုင်ခြေ ၃၆ ရာခိုင်နှုန်းထိ လျှော့ချနိုင်တယ်လို့ နှစ်ပေါင်းများစွာ သုတေသန ပြုလုပ်အပြီးမှာ ဖော်ထုတ် လိုက်ပါတယ်။ နေရောင်ခြည် (UV Light) ဟာ ခန္ဓာကိုယ်မှ ကင်ဆာကို တိုက်ထုတ်နိုင်တဲ့ အာဟာရ ဗီတာမင်ဒီ ထုတ်လုပ်မှုကို မြင့်မားစေနိုင်ပါတယ်။ နံနက်ခင်းမှာ နေရောင်ခြည်ကို ခံယူရင် အရေပြားအနေနဲ့ ဆဲလ်ပျက်စီးမှုတွေကို ပြန်လည် ပြုပြင်နိုင်စွမ်း အမြင့်ဆုံး အချိန်ဖြစ်တာမို့ အရေပြားကင်ဆာ ဖြစ်နိုင်ခြေကိုလည်း ငါးဆအထိ လျှော့ချ နိုင်ပါတယ်။\nသွေးတွင်း သကြားဓာတ်ကို ထိန်းသိမ်းပြီး ကင်ဆာဖြစ်နိုင်ခြေကို လျှော့ချပါ\nသွေးထဲမှာ သကြားဓာတ်တွေ မြင့်တက်နေတာဟာ ကင်ဆာကြီးထွားမှု အတွက် လောင်စာ ဖြစ်စေနိုင်ပါတယ်။ ဒါကြောင့် သွေးတွင်း သကြားဓာတ်ကို တည်ငြိမ်အောင် ထားရှိတာဟာ အကျိတ်ကြီးထွားမှုကို ရပ်တန့်စေနိုင်တဲ့အပြင် ခုခံအားစနစ်ကိုလည်း ကင်ဆာဆဲလ်တွေကို ဖျက်ဆီး နိုင်ချိန်ပေးဖို့ အဓိက သော့ချက်ပါလို့ ဆိုပါတယ်။ သွေးတွင်း သကြားဓာတ် တည်ငြိမ်မှုရှိအောင် -\n၁။ နံနက်တိုင်း အမျှင်ဓာတ်မှီဝဲပြီး ခန္ဓာကိုယ်မှ သကြားစုပ်ယူမှုကို ပိတ်ပင်ပါ။\n၂။ သကြားဓာတ် (ကာဗိုဟိုက်ဒရိတ်) စုပ်ယူမှု နှေးကွေးအောင် အစာစားတိုင်း ပရိုတင်း (အသား၊ ဥ၊ နို့၊ တိုဟူး) ပါဝင်အောင် စားပေးပါ။\nနေရောင်ခြည်နဲ့ ထိတွေ့မှုမရှိတဲ့ နေရာရောက်နေရင် နေ့စဉ် ဗီတာမင်ဒီ ၂၀၀၀ IU မှီဝဲနိုင်ပါတယ်လို့ သုတေသီတွေက ဆိုပါတယ်။\n၃။ ကျန်းမာနေအောင် ဟင်းခတ် အမွှေးအကြိုင် အသုံးပြုပါ\nဇီရာစေ့အခြောက် လက်ဖက်ရည်ဇွန်း တစ်ဝက်စာ ဒါမှမဟုတ် ဇီရာ စားပွဲဇွန်း တစ်ဇွန်းစာကို နေ့စဉ် အသုံးပြုတာကြောင့် ကင်ဆာကို တွန်းလှန်နိုင်တဲ့ ခုခံဆဲလ်တွေ ထုတ်လုပ်နိုင်အောင် လှုံ့ဆော်မှုပေးပြီး ကင်ဆာဆဲလ် ကြီးထွားမှုကို ပိတ်ပင်နိုင်ပါတယ်။\nဒါ့အပြင် နေ့စဉ် ကြက်သွန်ဖြူတစ်ဥ စားသုံးတာကြောင့် အစာခြေစနစ်အတွင်း ကင်ဆာရောဂါ ဖြစ်နိုင်ခြေ ၃၀ ရာခိုင်နှုန်းထိ လျှော့ချနိုင်ပါတယ်။ ကြက်သွန်ဖြူမှာ ပါဝင်တဲ့ ဆာလဖာကွန်ပေါင်းတွေက သင်ရဲ့ ခုခံအားစနစ်မှ မသင်္ကာစရာ ဆဲလ်တွေကို ဖျက်ဆီးနိုင်စွမ်းရည် မြှင့်တင်ပေးနိုင်လို့ပါလို့ ကယ်လီဖိုးနီးယားမှ သုတေသီတွေက ပြောပါတယ်။\nTip! အာလူးကြော်ကို ရှောင်ပါ\nအာလူးလိုမျိုး ကစီများတဲ့ အစာကို အပူချိန်မြင့်မားစွာနဲ့ ကြော်လှော်ခဲ့ရင် ကင်ဆာဖြစ်စေနိုင်တဲ့ ဒြပ်ပေါင်းတွေ ထွက်လာတာမို့ အာလူးကြော်လိုမျိုး အစာတွေကို ရှောင်ရမယ်လို့ WHO က သတိပေးထားပါတယ်။\n၄။ ပျက်ပြယ်အောင် စတော်ဘယ်ရီသီး စားပါ\nစတော်ဘယ်ရီသီးမှာ များစွာပါဝင်တဲ့ အပင်ဒြပ်ပေါင်း Ellagic Acid တွေဟာ အစာအိမ်နဲ့ အူလမ်းကြောင်း စနစ်ရဲ့ အမြှေးပါးအတွင်း ပျော်ဝင်နိုင်တာကြောင့် ကင်ဆာဖြစ်စေနိုင်တဲ့ ပစ္စည်းနဲ့ အဆိပ် အတောက်တွေကြောင့် ပျက်စီးနိုင်ခြေကို ၇၅ ရာခိုင်နှုန်းထိ ကာကွယ် နိုင်တယ်လို့ ကန်တက်ကီ တက္ကသိုလ်မှ သုတေသီတွေက ဆိုပါတယ်။\n၅။ လေထုသန့်စင်အောင် သန့်ရှင်းရေးသုံး ပစ္စည်းတွေကို သတိထားသုံးပါ\nအနံ့အသက်ပါတဲ့ အဝတ်လျှော် ဆပ်ပြာမှုန့်တွေမှာ ကင်ဆာဖြစ်စေနိုင်တဲ့ ဒြပ်ပေါင်း နှစ်မျိုး ပါဝင်တယ်လို့ ဝါရှင်တန် တက္ကသိုလ်မှ လေ့လာမှုအရ သိရပါတယ်။ အနံ့အသက် မပါဝင်တဲ့ သန့်ရှင်းရေးသုံး ပစ္စည်းတွေကို ပြောင်းသုံးတာကြောင့် ကင်ဆာဖြစ်နိုင်ခြေဟာလည်း အလိုအလျောက် ကျဆင်း သွားနိုင်တယ်လို့ သုတေသီတွေက ဆိုပါတယ်။\n၆။ ခုခံအားစနစ် မြင့်တက်အောင် မိတ်ဆွေ အပေါင်းအသင်းထားပါ\nသင်ရဲ့မိတ်ဆွေရင်းတွေနဲ့ အချိန်ယူပြီး တွေ့ဆုံတာကြောင့် ကင်ဆာဖြစ်နိုင်ခြေ ငါးဆထိ လျှော့ချ နိုင်တယ်လို့ သြစတြေးလျမှ သုတေသီတွေက ဆိုပါတယ်။ မိတ်ဆွေ ဒါမှမဟုတ် မိသားစုတွေနဲ့ ရင်းရင်းနှီးနှီး နေတတ်သူတွေဟာ စိတ်ဖိစီးမှုတွေ ကျဆင်းတာကြောင့် ခုခံအားစနစ် သန်မာပြီး ကျန်းမာရေးလည်း ပိုကောင်းမွန်တယ်လို့ သုတေသီတွေက ဆိုပါတယ်။\nလွတ်လပ်တဲ့ရွေးကောက်ပွဲကျင်းပပေးမယ်ဆိုပြီး ၁၉၉၀ မှာ\nမဲထည့်ကြရတယ်. . .ပြီးတော့ပေါ်တင်ပဲ ဘာမှလုပ်မပေးဘူး . . .\nကြက်ဆူပင်တွေစိုက်ကြ ဆိုတော့လည်း တစ်နိုင်ငံလုံး စိုက်ကြရတယ် . . . ခုတော့ဘယ်မှာ လဲကြက်ဆူ . . .\nအခြေခံပညာကျောင်း တွေမှာ E- education ဆိုပြီး Multimedia room တွေထားကြဆိုတော့ လည်းထားလိုက်ကြတာပဲ ခုတော့ဘယ်ရောက်ကုန်ပြီလဲ . . .\n၅ ထောင်လောက်တောင်မတန်တဲ့ဖုန်း ကိုလည်း ၁၅ သိန်းကျော်နဲ့ လည်းအလုအယက် ၀ယ်သုံးခဲ့ကြရတာပဲ . . .\nကားတွေ၊ ဆိုင်ကယ် တွေကိုလည်း နိုင်ငံတကာပေါက်ဈေးထက် အဆများစွာပေးပြီးစီးခဲ့ ရတာပဲ . . .\nတက္ကသိုလ်တွေကို မြို့အပြင် ၁၅ မိုင်၊ မိုင် ၂၀ လည်း သွားတက်ဆို တက်လိုက်တာပါပဲ . . .\nလယ်မြေတွေ၊ အိမ်ရာတွေလည်း သိမ်းတယ် ရွေ့ဆိုလည်း ကြည်ဖြူစွာ ရွေ့ပေးလိုက်တာပဲ . . .\nအာဏာရှင်တွေ သူ့ရဲ့မိသားစုဝင်တွေ၊ အပေါင်းပါ ခရိုနီ တွေရဲ့ အနိုင်ကျင့် နှိပ်စက်မှုကိုလည်း တသက်လုံး အပြုံးမပျက် ကျိတ်ခံခဲ့ပါတယ်. . .\nအနှစ် ၂၀ ကျော် လျှပ်စစ်မီးပြည့်ဝစွာ မရဘဲ အမှောင်ထဲမှာ နေဆိုတော့လည်း ကြည်ဖြူစွာ နေခဲ့ရတာပါပဲ . . .\nအရပ်သားအစိုးရကို အာဏာလွှဲပေးတယ်ဆိုပြီး ယူနီဖောင်းချွတ်၊ တိုက်ပုံပြောင်းဝတ်ပြီး အာဏာကိုပေါ်တင်ကြီးလိမ်ယူတာလည်း သိသိကြီးနဲ့ခံခဲ့ရတာပဲ . . .\nခံလက်စနဲ့ဆက်ခံလိုက်ပါတော့မယ် . . .\nwith Yamin Htat facebook\nယနေ့ (သြဂုတ်လ ၂၀ရက်နေ့) တွင် ကျင်းပမည့် အမျိုးသားလွှတ်တော် အစည်းအဝေး\nယနေ့ (သြဂုတ်လ ၂၀ရက်နေ့) တွင် ကျင်းပမည့် အမျိုးသားလွှတ်တော် အစည်းအဝေး၌ အောက်ပါ အကြောင်းအရာများကို ထည့်သွင်း ဆွေးနွေးမည် ဖြစ်ပါသည်။\n(၁) ပြည်သူ့လွှတ်တော်က ပြင်ဆင်ချက်ဖြင့် ပေးပို့လာသော ၂၀၁၂ ခုနှစ် စာစစ်အဖွဲ့ ဥပဒေကြမ်းနှင့် စပ်လျဉ်း၍ ဥပဒေကြမ်း ကော်မတီ၏ အစီရင်ခံစာကို ဖတ်ကြား ရှင်းလင်းခြင်း။ အမျိုးသားလွှတ်တော်၏ အဆုံးအဖြတ် ရယူခြင်း။\n(၂) တောင်သူလယ်သမားနှင့် ပြည်တွင်း ပြည်ပ အလုပ်သမားများဆိုင်ရာ ကော်မတီ၏ အစီရင်ခံစာကို အမျိုးသားလွှတ်တော် ကိုယ်စားလှယ် သုံးဦးက ဆွေးနွေးခြင်း။ အမျိုးသားလွှတ်တော်၏ အတည်ပြုချက် ရယူခြင်း။\n(၃) အမျိုးသားလွှတ်တော် အစိုးရ၏ အာမခံချက်များ၊ ကတိများနှင့် တာဝန်ခံချက်များ စိစစ်ရေးကော်မတီ၏ အစီရင်ခံစာကို ဆွေးနွေးခြင်း၊ သဘောတူလက်ခံရန် အဆိုတင်သွင်းခြင်း၊ အတည်ပြုချက် ရယူခြင်း။\nမြန်မာနိုင်ငံ၏ လျှပ်စစ်ရရှိရေးကိစ္စများကို ထပ်မံပြည့်ဝအောင်လုပ်ဆောင်သွားရန် ပြုလုပ်သွားမည် ဖြစ်ကြောင်း စွမ်းအင်ဝန်ကြီးဌာနမှပြည်ထောင်စုဝန်ကြီး ဦးသန်းဌေးကပြောသည်။ယခင်ထက် စွမ်းအင်ပြည့်ဝရန် အကြံဥာဏ်များစဉ်းစားနေကြောင်း၊နိုင်ငံခြားတိုင်းပြည်များနှင့် ချုပ်ဆိုထားသော စာချုပ်ကိစ္စများရှိနေသေးကြောင်း ၄င်းက ထပ်လောင်းပြောသည်။ပထမ အကြိမ် အမျိုးသားလွှတ်တော် စတုတ္ထပုံမှန် အစည်းအဝေး ၃၀ ရက်မြောက်နေ့ကို ယနေ့တွင် ကျင်းပရာ၌ ရန်ကုန်တိုင်းဒေသကြီးမဲ ဆန္ဒနယ် အမှတ်(၆)မှ ဒေါက်တာတင်ရွှေ၏ရန်ကုန်တွင် လျှပ်စစ်မီးပြတ်တောက်ခဲ့သောအခြေအနေနှင့် ပတ်သတ်၍ သဘာဝဓါတ်ငွေ့နှင့်လေဆီများထွက်သည့်အောင်သင်္ခ(၂) ၊ရှာဖွေရေးတွင်းအား ထိုင်းနိုင်ငံ ကုမ္ပဏီတွင်းတူးစက်ဖြင့် တူးလျက်ရှိရာ တွင် အောင်မြင်မှု ရှိမရှိနှင့် စပ်လျဉ်သည့်မေးခွန်းကို ၄င်းက ယင်းသို့ဖြေကြားခဲ့သည်။\nထို့ပြင် (၁) မန္တလေးတိုင်း၊သာစည်မြို့နယ်၊ယင်းမာပင် ကျေးရွှာရှိအခြေခံပညာ အထက်တန်းကျောင်းခွဲအား အထက်တန်းအဆင့်တိုးမြင့်ပေး ရန်ကိစ္စ၊(၂) မကွေးတိုင်းချောက်မြို့နယ်၊ရွာမကျေးရွာရှိ မူလွန်ကျောင်းကို အလယ်တန်းကျောင်းခွဲ အဖြစ်အဆင့်တိုးပေးရန်၊(၃) မိတ္ထီလာ မြို့နယ် ရေဝေအထက်တန်းကျောင်းခွဲကို အထက်တန်းကျောင်းအဖြစ်တိုးမြင့်ပေးရန်၊(၄) ကချင်ပြည်နယ်၊ဖားကန့်မြို့နယ် ဟောင်ပါး ကျေးရွာ တွဲဖက် အထက်တန်းကျောင်းကို အထက်တန်းကျောင်းခွဲ အဖြစ် အဆင့်မြင့်ပေးရန် အမျိုးသားလွှတ်တော် ကိုယ်စားလှယ်၎ဦး တို့က စသည့်မေးခွန်းတို့ကို မေးမြန်းပြီးပြည်ထောင်စု အဆင့်မှ ပြန်လည်ဖြေကြားရာတွင် ပညာရေးဝန်ကြီးဌာနမှ ပြည်ထောင်စု ဒုဝန်ကြီး က မေးခွန်း(၁)၊(၂) တို့တွင် အစီစဉ် မရှိသေးကြောင်းနှင့် မေးခွန်း(၃) နှင့် (၄) တို့အား လာမည့် ၂၀၁၃.၁၄ ခုနှစ် ပညာသင်နှစ်တွင် တိုးမြင့်ဆောင်ရွက်ပေးသွားမည် ဖြစ်ကြောင်းဖြေကြားခဲ့သည်။\nသတင်းဂျာနယ် ၊ နိုင်ငံရေးနှင့် ဘာသာရေး စာပေများ စာပေစိစစ်ရေး တင်ရန်မလိုတော့ဘဲ လွတ်လပ်စွာ ထုတ်ဝေခွင့်ရပြီ။\nစာပေစိစစ်နှင့် မှတ်ပုံတင်ဌာနသည် မြန်မာနိုင်ငံမှ ထုတ်ဝေလျက်ရှိသော သတင်းဂျာနယ်၊ စာပေ မဂ္ဂဇင်းများ အားလုံးကို စိစစ်ထုတ်ဝေသည့် စနစ်ကို ယနေ့ မှစ၍ ရပ်ဆိုင်းလိုက်ပြီ ဖြစ်သည်။\nသတင်းဂျာနယ်များ အပါအ၀င် တင်ထုတ် အဖြစ်ကျန်ရှိ နေသေးသည့် ဘာသာရေး၊ နိုင်ငံရေးဆိုင်ရာ စာပေများ အားလုံးကို ထုတ်တင် စနစ်သို့ ခွင့်ပြုပေးလိုက်ပြီ ဖြစ်သည်။\nသြဂုတ်လ ၂၀ ရက် နံနက်တွင် စာပေစိစစ်နှင့် မှတ်ပုံတင် ဌာန၌ ပြု လုပ်သော စာပေစိစစ်ရေး မူဝါဒ အပြောင်းအလဲ အတွက် ညှိနှိုင်း ဆွေးနွေး ပွဲတွင် တရားဝင် ထုတ်ပြန်ခဲ့ခြင်းဖြစ်ပြီး ပဉ္စမအဆင့် ဖြေလျော့မှု အဖြစ် တင်ထုတ် အဖြစ်ကျန်နေသည့် အုပ်စု (၂)မှ သတင်းနှင့် ဘာသာရေး ဂျာနယ် အမျုိးအစား (၂)မျုိး ၊ နိုင်ငံရေးနှင့် သမိုင်းဆိုင်ရာ မဂ္ဂဇင်းများ၊ ဘာသာရေး မဂ္ဂဇင်း(၂)မျိုး ၊ အထွေထွေ မဂ္ဂဇင်းများတွင် နိုင်ငံရေးနှင့်ဘာသာရေး ၊ တေးသီချင်းများနှင့်ပြက္ခဒိန် အပါ အ၀င်(၄) မျုိး ၊ သံရုံး စာပေများ အားလုံးသည် စာပေးစိစစ်ရေးသို့ ကြိုတင်တင်ပြရန် လုံးဝမလို အပ်တော့ကြောင်း သိရသည်။\nပဲခူးတိုင်း၊ က၀မြို့နယ်၊ အုပ်စုကျေးရွာနှင့် လယ်ယာမြေများ ရေလျှံ၊ ရေမြုပ် ရေဘေးသင့် ပျက်စီးသည်မှာ ဆည်မြောင်းဝန်ကြီးကြောင့်ဟုဆို..\nပဲခူးတိုင်း၊ က၀မြို့နယ်၊ အုန်းနှဲစံပြကျေးရွာတွင် သဘာဘေးနှင့် စီမံကိန်းဘေးတွေကြောင့် အိမ်ထောင်စုပေါင်း (၅၀၆) စုနှင့်၊ လူဦးရေပေါင်း ၂၁၅၆-ယောက် အိုးပျက်၊ အိုးအိမ် ပျက်လောက်အောင် ရေတွေ နစ်မြုပ်ခြင်းကို ခံခဲ့ရတဲ့ အတွက်ကြောင့် မိမိတို့၏ အိုးအိမ်များကို စွန့်ခွါကာ ကယ်ဆယ်ရေးစခန်းများသို့ ပြေးရှောင်ကာနေထိုင်လာခဲ့ရ သည်မှာ ရက်ပေါင်း (၂၇) ရက်ရှိပြီဟု သိရှိရပါသည်။\nအခုလို အုန်းနှဲစံပြကျေးရွာမှာ ရေဘေးသင့်ရတဲ့အကြောင်းကတော့ နှစ်ချက်ရှိသည်ဟုသိရှိရပါသည်။ ပထမအချက်ကတော့ စစ်တောင်းမြစ်ဘက်က လျှံတက်လာတဲ့ရေတွေကို ရေတံခါး (၃၇) ပေါက်မှ (၄)ပေါက် သာဖွင့်ပေးထားပြီး စစ်တောင်းမြစ်နှင့် ရေတံခါးအကြား အုန်းနှဲစံပြ ကျေးရွာအပါဝင် ရွာပေါင်းများစွာအနားရှိ မြောင်းငယ်လေးတွေကို ဆယ်မြောင်းဝန်ကြီးဌာနမှ ရေနုတ်မြောင်းကြီးတွေကို မိုင်ပေါင်းများစွာ တူးထားသောကြောင့်၎င်း၊ အောက်ခြေအကျယ်ကို ပေ (၃၀)ဆီ၊ ထက်ချဲ့သောကြောင့်၎င်း၊ မြေကြီးကြီးပေါင်း (၄၀၁၃၀၀) ကျော်ကို စည်းမရှိ၊ ကမ်းမရှိ တူးထားခဲ့သောကြောင့် ရေနုတ်မြောင်းတလျှောက် ရွာများအားလုံးနှင့် လယ်ယာမြေ များကို ရေနစ်သတ်သလို ခံစားရသည်ဟု ဒေသခံရွာသူ၊ရာသားများအားလုံးက တညီတညွတ်တည်း ပြောဆိုကြ ပါသည်။ ဒုတိယအချက်ကတော့- သဘာဝ မိုးရွာသွန်းမှု၏ စီးဆင်းမှုမှန်သမျှ လမ်းကြောင်းကို ဆယ်မြောင်းဝန်း ကြီးမှ ပိတ်ပင်ထားသောကြောင့် အုန်းနှဲစံပြကျေးရွာအပါဝင် ရေနုတ်မြောင်းဘေးရှိ ရွားများအားလုံး ရေဘေး ဒုက္ခရောက်ရသည်ဟု ပြောဆိုကြပါသည်။\nရေဘေးသင့် ဒုက္ခသည်များစွာကို ဒေသခံများနှင့် အဝေးရောက် အုန်းနှဲစံပြ ကျေးရွာသူ ၊ရွာသားများ၊ ကျောက်တန်း ပတ္တမြားဆရာတော် ဦးသုန္ဒရနှင့်အဖွဲ့များ၊လူမှုရေးနှင့်နာရေးကူညီမှုအသင်း (အုန်းနှဲစံပြကျေးရွာ)မှ စေတနာရှင် များကဦးဆောင်ပြီး ကြိုးစားကာ စောင့်ရှောက် ပေးနေရကြောင်းကိုလည်း သိရှိရပါတယ်။ (အုန်းနှဲစံပြကျေးရွာ တစ်ရွာတည်း) ရေဘေးသင့် ဒုက္ခသည်များအတွက်ကိုတင် တစ်နပ်စာအတွက် ဆန် (ဆယ်အိပ်) တိတိချက်ရပြီး ချက်ပြီးသား ထမင်းနှင့်် ဟင်းလျာများကိုလည်း ရေဘေးသင့် ဒုက္ခသည်များ နေထိုင်ရာ ကုဿိန္နာရုံဘုရား ဓမ္မာရုံ သို့၎င်း၊ မိမိအိမ်များကို မစွန့်ခွါဘဲ အိမ်ပေါ်တင် စင်လုပ်၍နေသော အိမ်အသီးသီးသို့၎င်း ဒေသခံ စေတနာရှင် ရွာသူ၊ရွာသားများမှ စက်လှေအသီးသီးဖြင့် တစ်အိမ်တက်ဆင်း နေ့စဉ်ဆောင်ရွက် ပေးပို့နိုင်ခဲ့သည်မှာလည်း ၁၇-၈-၂၀၁၂နေ့မှာဆိုရင် (၁၃) ရက်မြောက်ရှိခဲ့ပြီဟု ရေဘေးသင့်ဒုက္ခသည်များကို အမြဲတမ်း ဦးဆောင် ဆောင်ရွက် ပေးနေသော ဒေသခံ ဦးထိုက်ဇော်လင်းမှ ပြောကြားပါသည်။\nအခုလက်ရှိအခြေအနေမှာဆိုလို့ရှိရင်လည်း အုန်းနှဲစံပြကျေးရွာမှာ တစ်အိမ်နဲ့တစ်အိမ်ကို သွားလည် မယ်ဆိုရင်တောင် လှေရှိမှပဲ အဆင်ပြေပါတယ်၊ လှေမရှိရင် ရေမကူးတတ်ရင် ဘယ်ကိုမှသွားလို့မရပါဘူး။ အရပ် ငါးပေကျော်တဲ့ လူငယ်တွေ တစ်အိမ်နဲ့ တစ်အိမ်ကို ကူးတာတောင် ရေက ရင်ခေါင်းကိုကျော်ပါတယ်။ ကလေး-လူကြီး အားလုံးကအစ ဆယ်မြောင်းတူးတဲ့ လူတွေကြောင့် သူတို့အခုလို ဒုက္ခရောက် ရတာဆိုပေမယ့်လည်း ယနေ့ ထိ ဆည်မြောင်းပိုင်းဆိုင်ရာ ၀န်းထမ်းကအစ ၀န်ကြီးပိုင်းအထိ လာရောက် တာဝန်ယူတာမျိုးလည်း မရှိသေး ကြောင်း ပြောဆိုကြပါတယ်။ အစိုးရပိုင်းဆိုင်ရာကလည်း ယနေ့ထိ လာရောက်ပြီး ကူညီတာမျိုး၊ ထောက်ပံ့တာမျိုး မရှိသေးပါကြောင်းလည်း ပြောဆိုကြပါတယ်။ စိမ်းလမ်း ရေနုတ်မြောင်းစီမံကိန်းဟာ စိမ်းလန်းမှုတွေ ပပျောက်ပြီး ရွာကြီး ရေနစ်နေလို့ ရွှံရောင်တွေပဲ အရောင်ပေါက်နေတဲ့ အကြောင်း ဆယ်မြောင်းကို တာဝန်ယူထားတဲ့ ဆယ်မြောင်းဝန်ကြီးကို သိစေဖို့ အုန်းနှဲစံပြ ကျေးရွာသူ၊ ကျေးရွားသားများမှ သတင်းလိုင်းပေါ်ကနေ ဆန္ဒပြုလိုက် ပါတယ်။\nကျနော်တို့ ရွာသူ ရွာသားတွေ မျှော်နေတာက ဘဘတို့ကို မျှော်နေတာပါခင်ဗျာ..။ အခုလာပြီး ကျနော်တို့ ရွာ သားတွေ ရေးဘေးထဲမှာ များစွာဒုက္ခရောက်နေတာကို မကြည့်ရက်လို့ လာကယ်တာက အမျိုးသားဒီမိုကရေစီ အဖွဲ့ချုပ်ဥက္ကဋ္ဌ ဒေါ်အောင်ဆန်းစုကြည်ကို အမှူးထားပြီး၊ အမျိုးသားဒီမိုကရေစီ အဖွဲ့ချုပ် ဒဂုံတောင်ပိုင်း မြို့နယ်ရုံးက လူငယ်တွေ၊ ဒဂုံတောင်ပိုင်း ရပ်ကျေးလူငယ်တွေ၊ ညီ-ကျင်း-ကော်၊ မြို့နယ်၊ တိုင်းအဖွဲ့ဝင်တွေ၊ ဒဂုံတောင်ပိုင်းက NLD-BG တာဝန်ခံ ကိုညီညီ ဦးဆောင်သော လူငယ်တွေက ကျနော်တို့ဆီကို မိုးထဲရေထဲမှာ လာရောက်ပြီး လူကြီးမင်းတို့ကိုယ်စား ကျနော်တို့အတွက် ဆန် (၁၅) အိတ် ဆား (၂) အိတ်၊ အားလူးအိတ်များနှင့် အခြားသော မီးဖိုချောင်သုံး ပစ္စည်းများနှင့် ငွေသား (၄) သိန်းကျော်ကို (၁၇-၈-၂၀၁၂) နေ့က လှူဒါန်းသွား ပါတယ် ခင်ဗျာ…။\nသတင်း, ဓာတ်ပုံ, လင်းဆက်\nရေကြီးမှုအခြေအနေ ဆိုးရွားလာ၊ နိုင်ငံတစ်ဝန်း လယ်ယာမြေဧက ၅၃၀၀၀၀ နီးပါး ရေနစ်မြုပ်နေ\nဧရာဝတီတိုင်းဒေသကြီး ပုသိမ်ခရိုင် သာပေါင်းမြို့နယ်အတွင်း ရေကြီးရေလျှံမှုကြောင့် စပါးစိုက်ခင်းများ ရေမြုပ်နေသည်ကို သြဂုတ်လ ၁၁ ရက်နေ့က တွေ့ရစဉ် ဓာတ်ပုံ- သက်ဆွေ(ပုသိမ်)\nမြန်မာနိုင်ငံတစ်ဝန်းတွင် မိုး အဆက်မပြတ်ရွာသွန်း၍ လယ် ယာမြေရေကြီးနစ်မြုပ်မှုမှာ ဆိုးရွားလျက်ရှိပြီး လယ်မြေဧက ၅၃၀၀၀၀ နီးပါးရေးနစ်မြုပ်ခဲ့ကြောင်း လယ် ယာစိုက်ပျိုးရေးနှင့် ဆည်မြောင်းဝန် ကြီးဌာနမှ တာဝန်ရှိသူများက ပြော ကြားခဲ့သည်။\nဧရာဝတီတိုင်းဒေသကြီး ပုသိမ်ခရိုင် ဒါးကမြို့အတွင်း ရေကြီးရေလျှံမှုကြောင့် စပါးစိုက်ခင်းများ ရေမြုပ်နေသည်ကို သြဂုတ်လ ၁၆ ရက်နေ့က တွေ့ရစဉ် ဓာတ်ပုံ- သက်ဆွေ(ပုသိမ်)\nဧရာဝတီ၊ ပဲခူး၊ ရန်ကုန်တိုင်း ဒေသကြီးနှင့် မွန်၊ ကရင်၊ ရှမ်း ပြည်နယ်မြောက်ပိုင်း ဒေသများတွင် အဆိုးဆုံးနစ်မြုပ်ပြီး သြဂုတ်လ ၁၇ ရက်နေ့အထိ လယ်မြေ ၅၂၈၀၀၀ ဧကနစ်မြုပ်ခဲ့ကြောင်း၊ နောက်ဆုံး စာရင်းများအရ ဧက ၅၆၇၆၇ မှာ ပျက်စီးသွားပြီဖြစ်ကြောင်း၊ ဧက ၁၃၆၀၀၀ မှာ ရေပြန်ပေါ်သည့် အနေ အထားရှိသော်လည်း ကျန်ဧကများ ဆက်လက်နစ်မြုပ်နေဆဲဖြစ်ကြောင်း သိရသည်။\nမြို့ပေါင်း ၅၅ မြို့တွင် ရေနစ် မြုပ်နေခြင်းဖြစ်ပြီး ရေနစ်မြုပ်နေသည်မှာ အချို့တိုင်းဒေသများတွင် ရက်ပေါင်း ၁၅ ရက်၊ အချို့တိုင်းဒေ သကြီးနှင့် ပြည်နယ်တို့တွင် ရက် ပေါင်း ၂၀ မှ ၃၀ နီးပါးအထိကြာ ရှည်လာကြောင်း သိရသည်။\nအဆိုးဆုံးရေကြီးတာက မြန်မာနိုင်ငံရဲ့ စပါးကျီ။ လုံးဝမိုးမရွာလို့ မိုးခေါင်ပြီး ဒုက္ခဖြစ်တာ စစ်ကိုင်း၊ မန္တလေး စတဲ့ အထက်ပိုင်း တစ်ခွင်လုံးပဲ။ ဒီတော့ စပါးအထွက်နှုန်းနဲ့ တွေ့ကြုံလာမယ့် ပြဿနာတွေကို ထည့်တွက်ထားရမယ်။ အခုကတည်းက ထည့်တွက်ထားရမှာ။ အညာမှာ မိုးခေါင်တာကလည်း အများကြီး အခက်အခဲ ဖြစ်ကုန်နိုင်တယ် . . .\nစပါးပင်များ ရေနစ်မြုပ်ခံနိုင်သည့် ကာလမှာ အလွန်ဆုံး ၁၅ ရက် အထိသာဖြစ်သည့်အတွက် ယခုရက်အပိုင်းအခြားအတိုင်း ဆိုပါက ရေနစ်မြုပ်သည့် ဧရိယာများအားလုံး ပြန်လည်စိုက်ပျိုးရမည်ဟု တောင်သူများက ပြောကြားသည်။\nပဲခူးမြို့နယ်အတွင်းရေကြီးမှုကြောင့် ပျက်ဆီးခဲ့သော လယ်မြေများကို သြဂုတ်လ ၁၇ ရက်က တွေ့ရစဉ်\nဓာတ်ပုံ - ထင်ပေါ် (ပဲခူး)\nထိုသို့ ရေနစ်မြုပ်မှုနှင့် ဆုံး ရှုံးမှုများအတွက် လယ်ယာစိုက်ပျိုး ရေးနှင့် ဆည်မြောင်းဝန်ကြီးဌာနမှ မျိုးစပါးများကို တောင်သူများသို့ ကူ ညီပေးရန်စီစဉ်ထားပြီးဖြစ်ကြောင်း လယ်ယာစိုက်ပျိုးရေးနှင့်ဆည်မြောင်း ၀န်ကြီးဌာနတာဝန်ရှိသူများကပြော ကြားခဲ့သည်။\nယင်းအပြင် လက်ရှိရေနစ်မြုပ်မှုကြောင့် ပျက်စီးရသည့် ဧရိယာမှာ ဧက ၁၁၉၀၀၀ အထိရှိလာနိုင်သည် ဟုလည်း လယ်ယာစိုက်ပျိုးရေးနှင့် ဆည်မြောင်းဝန်ကြီးဌာနမှ တာဝန် ရှိသူများက ခန့်မှန်းထားကြသည်။\nရေနစ်မြုပ်ကာ ဆုံးရှုံးခဲ့သည့် လယ်ယာများအတွက် မျိုးစပါး တင်းပေါင်း ၃၈၇၆၃၃ တင်းကို အသင့်ပြင်ဆင်ထားပြီးဖြစ်သည်ဟု ထုတ်ပြန်ခဲ့သည်။ အဆိုပါမျိုးစပါး ပမာဏမှာ ပျက်စီးနိုင်သည့် လယ် မြေဧက ၁၁၉၀၀၀ အတွက် လုံ လောက်သော်လည်း ထပ်မံနစ်မြုပ် နေဆဲဖြစ်သည့် လယ်ယာများအ တွက်လည်း ထပ်မံလိုအပ်မည့်အနေ အထားရှိကြောင်း တောင်သူများက ဆိုသည်။\nမိုးစပါးတစ်ဧကလျှင် ခပ်ပါး ပါးကြဲသည့်တောင်သူများအနေဖြင့် မျိုးစပါးနှစ်တင်းခွဲအသုံးပြုပြီး၊ ထူ ထူကြဲသည့်တောင်သူများဆိုပါက တစ် ဧကမျိုးစပါး သုံးတင်းအသုံးပြု ကြောင်း သိရသည်။\nလက်ရှိ ပြန်စိုက်ပျိုးရမည့် ဧရိ ယာမှာ ရေနစ်မြုပ်သည့် ဧရိယာ ဧက ၅၃၀၀၀၀ နီးပါး၏ ၈၀ ရာခိုင်နှုန်းအထိပင် ရှိနိုင်ရာ မျိုးစပါး များထပ်မံလိုအပ်နိုင်ကြောင်းသိရ သည်။\n“ထူထူကြဲရင်သုံးတင်း၊ ပါးပါး ကြဲရင်နှစ်တင်းခွဲ။ စပါးက ၁၅ ရက်ဆိုသေပြီ။ မသေလည်း ရေမြုပ်ခဲ့တဲ့စပါးတွေက အထွက်ကောင်းဖို့ မသေချာတော့ဘူး။ ဒီတော့ ပြန်စိုက် ရတာပဲ။ ဧကငါးသိန်းကျော်နစ် တယ်ဆိုရင် ဥပမာ-ကျွန်တော့်လယ် ဆိုဧက ၃၀ ပေါ့။ အကုန်နစ်တဲ့ အတွက် အကုန်ပြန်စိုက်ရမယ်။ ကျွန်တော့်သူငယ်ချင်းက အကုန်နစ်ပေမယ့် သူ့ကျတော့ ကုန်းကွင်းကနည်း နည်းခံသာလို့ သုံးချိုးနှစ်ချိုးလောက် ပဲပြန်စိုက်ရမယ်။ ဒီတော့ ဧကငါးသိန်းမှာ အနည်းဆုံးဧကသုံးသိန်း ပြန်စိုက်ရမယ်ဆိုရင် မျိုးစပါးတင်းကိုး သိန်းလိုတယ်။ အခုလေးသိန်းလောက် ကို နိုင်ငံတော်က အဆင်သင့် စီစဉ် ပေးထားတယ်ဆိုတော့ တကယ်လို့ ဧရိယာများရင် ထပ်လိုမှာပဲ။ ဒီ လောက်ကူညီတာပဲ ကျေးဇူးတင်ရမယ်။ ကျန်တာတော့ ကိုယ့်ဟာကိုယ် ရှာရမှာပေါ့။ တောင်သူလက်ထဲ အကုန်လုံး အတိအကျရောက်စေချင်ပါတယ်”ဟု ကျောင်းကုန်းမြို့နယ်ရှိ တောင်သူကြီးတစ်ဦးကလည်း ပြောပြခဲ့သည်။\nတောင်ငူမြို့ စစ်တောင်းမြစ်ဘေးရှိ ကိုင်းမြေများတွင် စိုက်ပျိုးထားသော နှမ်းခင်းများအတွင်း ရေ၀င်ရောက်နေသည်ကို သြဂုတ်လ ၁၃ ရက်က တွေ့ရစဉ် ဓာတ်ပုံ-ဇော်ဝင်းချစ် (တောင်ငူ)\nမျိုးစပါး တစ်တင်းလျှင် စပါး အကြမ်းဆိုပါက ကျပ် ၄၅၀၀ နှင့် ပေါ်ဆန်းဆိုပါက ကျပ် ၇၀၀၀ နှင့် အထက်ပေါက်ဈေးရှိကြောင်း၊ မွန်ပြည်နယ်တွင်လည်း လတ်တလော ရေကြီးနစ်မြုပ်နေမှုများအရ မျိုးစပါး လိုအပ်ချက်ရှိမည်ဖြစ်ကြောင်း ဒေသခံတောင်သူများက ပြောကြားခဲ့သည်။\nရေနစ်မြုပ်လျက်ရှိသည့် ဒေသများမှ လယ်ယာမြေများမှာ မိုးစပါး စိုက်ပျိုးမည်ဆိုပါက တစ်လအတွင်း ရေပြန်ကျရန် လိုကြောင်း၊ တစ်လ အတွင်းရေပြန်မကျပါက စိုက်ပျိုး ရန် ရာသီနောက်ကျခြင်း၊ ပဲစိုက် ပျိုးမည့်တောင်သူများဆိုပါက စပါး စိုက်လျှင် ပဲရာသီမမီပဲ၊ ပဲစိုက်ပျိုး မည်ဆိုပါက နောက်ကျလျှင် စပါး စိုက်ပျိုးရန်မဖြစ်တော့ကြောင်း တောင်သူများက ဆိုသည်။\n“ပြန်စိုက်ရမှာက ကျိန်းသေပဲ။ ဒါပေမယ့် အခုရေပြန်ကျဖို့ကောင်းပြီ။ နောက်တစ်လလောက်သာ ထပ်မြုပ်ရင် စိုက်ဖို့နောက်ကျမှာပေါ့။ ပဲ သမားဆို စပါးစိုက်တာနောက်ကျ ရင် ပဲစိုက်မရတော့ဘူး။ ပဲစိုက်မယ် ဆို စပါးမစိုက်ဘဲနေမှရလိမ့်မယ်။ ရေမြန်မြန်ပြန်ကျဖို့ ဆုတောင်းတယ်။ ဘာလို့လဲဆိုတော့ ဒါမှ အဆင်သင့် ပျိုးထောင်ထားပြီး ရေကျတာနဲ့ စိုက်လို့ရမယ်”ဟု ကန်ကြီးဒေါင့်မြို့ နယ်မှ တောင်သူကြီးတစ်ဦးက ရှင်းပြသည်။\nလက်ရှိ ရေနစ်မြုပ်သည့် ဧရိယာများတွင် စုစုပေါင်းစိုက်ပျိုးသည့် ဧရိယာမှာ ဧက ၄ ဒသမ ၉ သန်းရှိ ပြီး ဧက ၀ ဒသမ ၅၃ သန်းနီးပါး ရေနစ်မြုပ်ခြင်းဖြစ်၍ စိုက်ဧရိယာ စုစုပေါင်း၏ ၁၁ ရာခိုင်နှုန်းကျော် ထိခိုက်ခြင်းဖြစ်သည်ဟု တွက်ချက်ရမည် ဖြစ်သော်လည်း မြန်မာနိုင်ငံ၏ စပါးကျီအဖြစ် သတ်မှတ်ထားသော ဧရာဝတီတိုင်းဒေသကြီး အပါအ၀င် စပါးအဓိကထွက်ရှိရာ ရန်ကုန်၊ ပဲခူး တိုင်းဒေသကြီးများတွင်ပါ နစ်မြုပ်ခြင်းဖြစ်သည်ကို သတိမူသင့်ကြောင်း၊ မြန်မာနိုင်ငံအထက်ပိုင်းတစ်ခွင် မိုးခေါင်မှုကြောင့် စိုက်ဧရိယာများစွာ အခက်အခဲနှင့် ရင်ဆိုင်နေရသည်ကို ထည့်သွင်း တွက်ချက်ရမည်ဟု ဆန်စက်လုပ်ငန်းရှင်များက သုံးသပ်သည်။\n“အဆိုးဆုံးရေကြီးတာက မြန်မာ နိုင်ငံရဲ့ စပါးကျီ။ လုံးဝမိုးမရွာ လို့ မိုးခေါင်ပြီး ဒုက္ခဖြစ်တာ စစ်ကိုင်း၊ မန္တလေးစတဲ့ အထက်ပိုင်းတစ်ခွင် လုံးပဲ။ ဒီတော့ စပါးအထွက်နှုန်းနဲ့ တွေ့ကြုံလာမယ့် ပြဿနာတွေကို ထည့်တွက်ထားရမယ်။ အခုကတည်း က ထည့်တွက်ထားရမှာ။ အညာမှာ မိုးခေါင်တာကလည်း အများကြီး အခက်အခဲဖြစ်ကုန်နိုင်တယ်”ဟု ဧရာဝတီတိုင်းဒေသကြီး ပုသိမ်မြို့ ရှိ ဆန်စက်လုပ်ငန်းရှင် တစ်ဦးကသုံး သပ်ခဲ့သည်။\nပဲခူးမြို့နယ်တစ်ဝိုက်တွင် ဇူလိုင် လ ၂၆ ရက်နေ့မှစတင်၍ ရက်ပေါင်း ၂၀ နီးပါးကြာ ပဲခူးမြစ်ရေကြီးမှုရက် ရှည်ဖြစ်ပေါ်ခဲ့၍ စိုက်ပျိုးပြီးလယ်ယာမြေဧရိယာ ဧက ၁၀၀၀၀ ကျော် ရေနစ်မြုပ်မှုဖြစ်ပေါ်ခဲ့ပြီး ပျက်စီးဆုံးရှုံးမှု များပြားခဲ့ကြောင်း သိရသည်။ပဲခူးမြို့နယ်၌ ၂၀၁၂-၁၃ ဘဏ္ဍာရေး နှစ်အတွင်း မိုးစပါး ၁၁၆၀၈၉ ဧက စိုက်ပျိုးရန် လျာထားခဲ့ကြောင်း သိရသည်။ ပဲခူးမြို့နယ်အတွင်း၌ သြဂုတ် လ ၁၅ ရက်နေ့အထိ မိုးစပါး ၁၀၁၈၂၄ ဧကစိုက်ပျိုးပြီးစီးခဲ့ကြောင်း၊ သို့သော် ပဲခူးမြစ်ရေကြီးမှုကြောင့် စပါး စိုက်ပျိုးပြီး ဧက ၁၁၆၁၁ မှာ ရေ လွှမ်းခံခဲ့ရကြောင်း သိရသည်။ ပဲခူး မြစ်ရေပြန်လည် ကျဆင်းသွားမှုကြောင့် ရေနစ်မြုပ်ခဲ့သည့် လယ်ယာ မြေဧရိယာအများစု ရေပြန်ပေါ်ခဲ့သော်လည်း အများစုမှာ ပြန်လည်စိုက်ပျိုးရမည့် အခြေအနေတွင် ရှိကြောင်း သိရသည်။ ထို့အတူ ပဲခူးခရိုင်အတွင်းရှိ သနပ်ပင်မြို့နယ်၊ က၀မြို့နယ်၊ ဝေါ မြို့နယ်၊ဒိုက်ဦးမြို့နယ်စသည့် မြို့နယ်များအတွင်းရှိ လယ်ယာမြေဧရိယာ အများအပြားမှာလည်း ရေနစ် မြုပ်မှုခံခဲ့ရကြောင်း သိရသည်။


ကလေးတွေ စိတ်ဖိစီးမှုနည်းပြီး လိမ်မာနေဖို့ နည်းပေးလမ်းပြသင်ပေးမယ် – BurmeseHearts\nတကယ်တော့ ကလေးဟာ ဆန္ဒတွေကြောင့် စိတ်ဖိစီးမှုခံနေရတာပါ။ ဆန္ဒတွေဆိုတာ သူ့တကိုယ်ရည်ဆန္ဒလည်းရှိနိုင်တယ် ၊ အမေက ဖြစ်စေချင်တဲ့ ဆန္ဒတွေလည်းရှိနိုင်တယ် ၊ အဖေက ဖြစ်စေချင်တဲ့ဆန္ဒတွေလည်းရှိနိုင်တယ်။ နှစ်ဖက် အဖိုး ၊ အဖွားတွေ ၊ ဦးလေး ၊ အဒေါ်တွေက ဖြစ်စေချင်တဲ့ဆန္ဒတွေ ၊ ကျောင်းကဆရာ ၊ ဆရာမတွေ ဖြစ်စေချင်တဲ့ဆန္ဒတွေလည်း ရှိနိုင်တယ်။\nမွေးကင်းစကလေးအများစုရဲ့ဆန္ဒဟာ မိခင်နဲ့အတူနေရဖို့ ၊ မိခင်နို့ ဝဝလင်လင် သောက်စို့ခွင့်ရရှိဖို့ဖြစ်ပါတယ်။ ဒီ့နောက်ပိုင်းမှာတော့ မြင်တာ ၊ သိတာတွေ များလာတော့ လိုချင်တာတွေလည်း များလာတယ် ။ ဖြစ်ချင်တာတွေလည်းများလာတယ်။ သူ့တကိုယ်ရည် ဆန္ဒတွေများလာတာပါ။ ဒါ့အပြင် အမေက လိမ္မာစေချင်လို့ ၊ အဖေက နားလည်သိတတ်စေချင်လို့ ၊ ဆရာ ဆရာမတွေက တော်စေ တတ်စေချင်လို့ ၊ အဖိုး ၊ အဖွားတွေ ၊ ဦးလေး ၊ အဒေါ်တွေက ပြောစကားနားထောင်စေချင်လို့ စတဲ့ တကိုယ်ရည်ဆန္ဒနဲ့ အများဆန္ဒတွေကနေ ကလေးမှာ စိတ်ဖိစီးမှုတွေ ဖြစ်လာပါတယ်။\nငါ့သား ၊ ငါ့သမီး လိမ်မာတယ်။ ဒီလိုပဲ အမြဲ ပြောစကားနားထောင်နော်ဆိုတဲ့စကားက ကလေးဟာ လူကြီးတွေရဲ့ ပြောစကား (ဆန္ဒတွေ)ဆိုတာကို လိမ်မာတယ်လို့ အပြောခံရဖို့အရေး လိုက်ဖြည့်ဆည်းပေးရတော့မယ်။ ပြောမစကားနားမထောင်တော့ဘူး ၊ ဆိုးလာတယ်ဆိုတဲ့ ရှုံ့ချအပြစ်တင်တဲ့စကားဟာ လူကြီးတွေရဲ့ ပြောစကား (ဆန္ဒတွေ)ကို နားမထောင်တဲ့အခါ ၊ မလိုက်နာတဲ့အခါမှာ အပြောခံရလေ့ရှိတယ်။\nလိမ်မာတယ်လို့ အပြောခံရပြန်တော့လည်း အမြဲလိမ်မာသူဖြစ်ဖို့ ကိုယ်တိုင်လိုက်ပါလုပ်ကိုင် ပြောဆိုလိုသည်ဖြစ်စေ ၊ မဖြစ်စေ လူကြီးမိဘစကားကို အမြဲလိုနာခံရမယ်ဆိုတဲ့ စိတ်ဖိစီးမှုကြီး ကလေးမှာရှိလာပါပြီ။ ရှုံ့ချအပြစ်တင်တဲ့စကားတွေကြောင့်လည်း ဝမ်းနည်းစိတ်နဲ့ စိတ်ဖိစီးမှုတွေ ကလေးမှာရှိလာပါပြီ။\nကျွန်မဟာ ကလေးကို လိုရင်းတိုရှင်း အင်္ဂလိပ်စကားတွေနဲ့ ချီးကျူးတာမျိုး ၊ သင်ပေးတာမျိုး လုပ်လေ့ရှိပါတယ်။ ကောင်းတာလေးတွေလုပ်တဲ့အခါတိုင်း ကျွန်မက ကလေးကို လက်မထောင်ပြပြီး “Good” လို့ ချီးကျူးလေ့ရှိပေမယ့် အမြဲအဲဒီလိုကောင်းအောင် လုပ်ရမယ်ဆိုတဲ့စကားနဲ့ သူ့ကို မဖွဲ့နှောင်ထားပါဘူး။ သူ့ကို စိတ်ဖိစီးမှုမရှိစေချင်လို့ပါ။\nမလုပ်သင့်တာတွေ လုပ်နေချိန်မှာ ၊ ဆန္ဒမပြည့်လို့ အသံပြဲနဲ့ အော်ဟစ်နေချိန်မှာ ၊ ပစ္စည်းတွေပစ်ပေါက်သောင်းကျန်းနေစအချိန်တွေမှာ “Shouldn’t” လို့ လက်ညှိုးကလေး ခါယမ်းလို့ ကောင်းကောင်းမွန်မွန်ပြောခဲ့ပါတယ်။ ကလေးကို ဆိုးတဲ့ကလေး ၊ မလိမ္မာတဲ့ကလေးလို့ အင်္ဂလိပ်လိုရော ၊ မြန်မာလိုရော တခါမှ မသုံးနှုန်းခဲ့ဘူး။ ဒီအသုံးအနှုန်းတွေကြောင့် ကလေးစိတ်ကို ပိုဝမ်းမနည်းစေချင်သလို စိတ်ဖိစီးမှုတွေ မဖြစ်စေချင်လို့ပါ။\nဒီမှာ ကလေးသင်ယူသွားတာဟာ လုပ်သင့်တဲ့အလုပ်နဲ့ မလုပ်သင့်တဲ့အလုပ်နှစ်ခုပဲရှိပါတော့တယ်။ အဲဒီနောက်က စကားလုံးစာချုပ်တွေနဲ့ ဖွဲ့နှောင်တာ ၊ ခြိမ်းခြောက်တာတွေ မခံရတဲ့အတွက် သူ့စိတ်ဟာ စိတ်ဖိစီးမှု သက်သာပါတယ်။ သူသင်ယူခဲ့တဲ့ လုပ်သင့်တာနဲ့ မလုပ်သင့်တာဆိုတဲ့ ရိုးရိုးရှင်းရှင်း လုပ်ရပ်နှစ်ခုဟာ ရှင်းလင်းတဲ့အတွက် တခြားခံစားမှုတွေမရောနှောဘဲ ဘယ်ဟာက လုပ်သင့်တယ် ၊ ဘယ်ဟာက မလုပ်သင့်ဘူးလို့ ကွဲကွဲပြားပြား သင်ယူသွားတာပါ။\nတခါတလေ မိဘကို အလိုမကျတဲ့အခါမှာ မိဘဖြစ်စေချင်တဲ့ဆန္ဒတွေကို ဘုကန့်လန့်တိုက်တဲ့သဘောမျိုးနဲ့ တမင်အရွဲ့တိုက်ပြီး လုပ်တာတွေရှိပါတယ်။ မိဘကို အလိုမကျတာတွေရှိနေတော့ မိဘလုပ်စေချင်တာဆို မလုပ်ဘဲ မိဘမလုပ်စေချင်တာကို လုပ်ပါတော့တယ်။ ဒါကိုမိဘက မလိမ်မာဘူး ၊ ဆိုးလာပြီ။ လူဆိုးကလေး ၊ လူဆိုးမလေးလို့ တံဆိပ်ကပ်လိုက်တော့ ဟိုအရင်လိမ္မာခဲ့ဖူးတာတွေကို မေ့ပစ်လိုက်တဲ့သဘောပေါ့။ ဒီတော့ကလေးကလည်း တံဆိပ်ကပ်ခံရမယ့်အတူတူ မထူးတော့ဘူးဆိုပြီး ပိုဆိုးလာတတ်ပါတယ်။\nဆိုးတယ်လို့ တံဆိပ်ကပ်ခံထားရတဲ့ကလေးဟာ ပို ပိုဆိုးလာလေ့ရှိတယ်။ လိမ်မာတယ်လို့ တံဆိပ်ကပ်ခံထားရတဲ့ကလေးဟာလည်း လူကြီးမိဘတွေ လုပ်စေချင်တဲ့ဆန္ဒ ၊ မလုပ်စေချင်တဲ့ဆန္ဒနဲ့ သူ့ဆန္ဒတွေ ဆန့်ကျင်ဘက်ဖြစ်လာတဲ့အခါတိုင်းမှာ လိမ်မာတယ်ဆိုတဲ့စကားမှာ မပျော်မွေ့တော့ဘဲ စိတ်ဖိစီးလာတယ်။ ဒီစိတ်ဖိစီးမှုတွေ မခံနိုင်တဲ့အဆုံးမှာ လိမ်မာတဲ့ကလေးဟာလည်း ဆိုးလာတတ်တယ်။ အဲဒီအခါ အရင်က ချုပ်တည်းထားခဲ့တဲ့ဆန္ဒတွေကို ဖွင့်ထုတ်ပြီးအတိုးချလုပ်ကိုင် ၊ ပြောဆိုလာတာတွေရှိတာမို့ ခပ်ဆိုးဆိုးကလေး ဖြစ်လာပါတော့တယ်။\nတကယ်ဆိုဖြစ်သင့်တာက ကိုယ်ဖြစ်ချင်တဲ့ဆန္ဒကို ပြောပြသလို သူဖြစ်ချင်တဲ့ဆန္ဒကိုလည်း မေးမြန်းပါ။ ကိုယ်လုပ်စေချင်တာ သင်ပေးသလို သူလုပ်ချင်တာကိုလည်း မေးမြန်းပါ။ ဖြစ်နိုင်ရင်လုပ်ခွင့်ပေးပါ။ ဖြစ်ပျက်သွားတဲ့အပေါ်မှာ အပြစ်တင်ဆူပူပြောဆိုတာ ၊ ရိုက်နှက်အပြစ်ပေးတာ ၊ ဒဏ်ပေးတာတွေမလုပ်ခင် ဘာကြောင့် ဖြစ်ပျက်သွားခဲ့သလဲဆိုတာနဲ့ ဒါကို ဘယ်လိုကုစားရမယ်ဆိုတာ ဆွေးနွေးရမှာပါ။\nကလေးတိုင်းဟာ ဖွတတ်တယ် ၊ အစားအသောက်တွေ ဖိတ်ကျံမှောက်တာမျိုး ၊ တမင်မှောက်တာမျိုးတွေလည်း ဖြစ်တတ်တယ်။ သူတို့တကိုယ်ရည် ညစ်ပေတာမျိုးအပြင် တခြားအရာတွေပါ ညစ်ပေတာ ၊ ပျက်စီးစေတာမျိုးတွေလည်း ဖြစ်တတ်တယ်။ တခါတလေ စိတ်ခံစားမှုအခြေခံနဲ့ပဲဖြစ်ဖြစ် ၊ စူးစမ်းလိုစိတ်နဲ့ပဲဖြစ်ဖြစ် တမင်ဖျက်စီးလိုက်တာမျိုးတွေလည်း ရှိနိုင်တယ်။ ဒီလိုလုပ်တိုင်းသာ ဆူပူရိုက်နှက်ဆုံးမကြေးဆိုရင် ကလေးစိတ်ခံစားမှုဟာ မာသထက်မာလာနိုင်ပါတယ်။\nကျွန်မကလေး ဖွတတ်တဲ့အရွယ်မှာ ဖွတယ် ၊ အစားအသောက်တွေ ဖိတ်ကျံညစ်ပတ်လို့ ရှင်းလင်းဆေးကြောရပေါင်းဟာလည်း တနေ့တည်းမှာတင် အခါပေါင်းမနည်းမနောပါ။ တခါမှ သူ့ကို ဆူပူရိုက်နှက် အပြစ်တင် ၊ အပြစ်ပေးတာမျိုး မလုပ်ဖူးဘူး။ ” Again?” လို့မေးမြန်းပြီး ညစ်ပေရှုပ်ပွတာတွေရှင်းလင်းဖို့နဲ့ နောင်မှာ ဒီလိုမဖြစ်အောင် ဘယ်လိုလုပ်ကြမယ်ဆိုတာသင်ပေးတာပဲရှိတယ်။ ဒီတော့ကလေးစိတ်ထဲမှာ ကိုယ့်ကြောင့်အမေအလုပ်များသွားပြီ ၊ ဒီလိုဖြစ်ရင် အမေဘာလုပ်လဲ ၊ ဒီလိုမဖြစ်အောင် ဘာလုပ်သင့်သလဲဆိုတာ သင်ယူသွားပါတယ်။ နောင်မှာ သူ့ဘာသာသူ သတိထားလာတယ်။\nမတော်လို့ မှောက်တာမျိုး ၊ ပေကျံတာမျိုးဖြစ်လာရင် ကျွန်မ မသင်ပေးခဲ့ဘဲ သူ့ဘာသာသူ သုတ်စရာရှာကြံလို့ သုတ်သင်ရှင်းလင်းတာမျိုး လုပ်တာတယ်။ ကျွန်မပြောလေ့ရှိသလို “Let’s clean” ဆိုပြီး ရှင်းတော့တာပဲ။ ကလေးဆိုတော့ အရမ်းပြောင်ရှင်းသွားတာမျိုး မဟုတ်ပေမယ့် ဒီလိုမဖြစ်အောင် သတိထားရက် ဒီလိုဖြစ်သွားရင် ဘာလုပ်ရမယ်လို့ သူ့ဘာသာသူ သင်ယူတာကို ကျွန်မကျေးဇူးတင်စကားဆိုဖြစ်တယ်။ “Thank you. I will help you.” ဆိုတာမျိုးနဲ့ သူတပါးကို ကူညီပေးခြင်းဆိုတာလည်း ကျွန်မက နည်းပေးလမ်းပြလုပ်ခဲ့တယ်။\n“ပြောင်လဲမပြောင်ဘဲနဲ့ ၊ လုပ်မနေနဲ့သွား” ဆိုတဲ့စကားဟာ ကလေးကို ကိုယ့်လုပ်ရပ် ကိုယ်တာဝန်ယူရှင်းလင်းရတယ်ဆိုတဲ့အသိသင်ပေးဖို့ အဟန့်အတားဖြစ်သွားပါတယ်။ ကလေးရဲ့ သိတတ်စိတ်ကို သိတတ်တဲ့အချိန်မှာ ချီးကျူးပေးရမှာပါ။ အားပေးကူညီရမှာပါ။ ဒါမှလည်း ကလေးဟာ ပိုပြိးနားလည်သိတတ်လာမှာပါ။ နောင် ကျွန်မ ရှင်းလင်းစရာရှိတဲ့အခါတွေမှာ သူက “Let’s clean. I will help you.”လို့ ပြောပြီးကူပါတော့တယ်။ ဒီလိုဘာကြောင့် နားလည်သိတတ်လာသလဲဆိုရင် သူခံစားရတဲ့ တဘက်သားရဲ့ သည်းခံမှုကြောင့်ပါ။\nသူ့အပေါ် အမေလုပ်သူက သည်းခံပြီး သူ့အမှားတွေ ဗွေမယူခဲ့တော့ သူကိုယ်တိုင်လည်း တပါးသူအပေါ် သည်းခံတတ်ရမယ်ဆိုတဲ့အသိ သင်ယူသွားပါတယ်။ သူအပြစ်လုပ်ပေမယ့် သူ့ကို အပြစ်မတင်ဘဲ အမှန်လုပ်တတ်အောင်သင်ပေးမယ်ဆိုရင် အပြစ်လုပ်တဲ့သူကိုလည်း အမှန်လုပ်တတ်အောင် နည်းပေးလမ်းပြ သင်ပေးရမယ်ဆိုတာ သူနားလည်သွားပါတယ်။ သူအပြစ်လုပ်ပေမယ့် သူ့အပြစ်တွေ ၊ အမှားတွေကို ကူညီရှင်းလင်းပြင်ဆင်ပေးတဲ့သူကြောင့် သူများမှားသွားခဲ့ရင်လည်း ကူညီပေးရမယ်ဆိုတာ နားလည်သွားပါတယ်။\nစကားပြောတတ်စအရွယ်ကလေး ဖြစ်ခဲ့ပေမယ့် သူပြောတဲ့စကားလုံးတွေဟာ သူ့ကိုဘယ်သူတွေ ဘာပြောခဲ့တာကို သင်ယူလေ့လာပြီး ပြောလာတာပါ။ မပြောရဘူးလို့ တင်းကျပ်လိုက်ရင်ရင် အမူအရာနဲ့ ပြမယ်။ နောင်မှာ အပြောအဆို ၊ အပြုအမူတွေဟာ သူ့ရဲ့စရိုက်ဖြစ်လာမှာပါ။ ဒီအခါမှ ဆိုးတဲ့ကလေးလို့ တံဆိပ်ကပ်ခံရပြီဆိုရင် ပိုဆိုးဖို့ပဲရှိမှာပေါ့။ ဒါကြောင့် ကလေးတွေ လိမ်မာစေချင်တယ်ဆိုရင် ကိုယ်တိုင်က အပြောအဆို ၊ အမူအကျင့်တွေကနေ နည်းပေးလမ်းပြပြု ပြီး သင်ပေးရမှာပါ။\nမှတ်ချက် ။ ။ စာရေးသူက နိုင်ငံရပ်ခြားမှာ နေထိုင်နေတာဖြစ်တဲ့အတွက် ကလေးကိုလည်း သူ့ပတ်ဝန်းကျင်နဲ့ ကျောင်းမှာ သူများပြောစကား ၊ ကိုယ်ပြောချင်တာ ကိုယ်တိုင်နားလည်ပြောတတ်အောင်လို့ ဒီမှာပြောတဲ့ အင်္ဂလိပ်ဘာသာစကားကို ဦးစားပေးသင်ကြားမှုတွေလုပ်နေတဲ့အတွက် အင်္ဂလိပ်လိုပြောဆိုတာမျိုးတွေရှိတာပါ။\nBurmeseHearts\t Jun 2, 2015 0\nကလေးဟာ ကျောင်းနေမပျော်တာ ၊ ကျောင်းပညာရေးမှာ စိတ်မပါတော့တာတွေ…


A Year of Running ကို အောင်မြင်စွာ ပြီးဆုံးခဲ့တဲ့ မက်ဇူကာဘတ် - YOYARLAY Digital Media and News\nA Year of Running ကို အောင်မြင်စွာ ပြီးဆုံးခဲ့တဲ့ မက်ဇူကာဘတ်\nPublished: December 27, 20166:39 am Updated: February 12, 201910:02 am\nFacebook တည်ထောင်သူ မတ်ဇူကာဘတ်ဟာ ၂၀၁၅ ခုနှစ်ကို A Year of Book လို့ အမည်ပေးခဲ့ပြီး စာအုပ်ပေါင်းမြောက်များစွာကို ဖတ်ခဲ့ ပါတယ်။\n၂၀၁၆ ခုနှစ်ကိုတော့ A Year of Running လို့ အမည်ပေးခဲ့ပြီး သူပြေးခဲ့တဲ့ မိုင်ဟာဆိုရင် ၃၆၅ မိုင် ရှိပါတယ်။\nယင်း မိုင်ပေါင်း ၃၆၅ ကျော်ဟာ တစ်နှစ်ပတ်လုံး ပြေးခဲ့တဲ့ မိုင် ဖြစ်ပါတယ်။ ဒါကြောင့် ပျမ်းမျှဆိုရင် တစ်ရက်ကို ၁ မိုင်နှုန်း ပြေးခြင်း ဖြစ်ပါတယ်။ သူ့အနေနဲ့ အချို့ရက်တွေဟာ တစ်မ်ိုင်ထက် နည်းတာမျိုးလည်း ရှိကြောင်း ရေးသား ဖော်ပြထားပါတယ်။ ၁၀ မိနစ်ထက် မပိုတဲ့ ပြေးရတဲ့ နေ့များလည်း ရှိကြောင်း ဆိုပါတယ်။ ဒါပေမယ့် တစ်နှစ်ပြန်ချုပ်လိုက်တဲ့အခါ တစ်ရက်ကို ၁ မိုင်နှုန်း ပျမ်းမျှပြန်ထွက် ပါတယ်။ အလုပ်ကိစ္စနဲ့ ခရီးသွားရလည်း ရောက်ရာနိုင်ငံမှာ ပြေးပါတယ်။ သူ့အနေနဲ့ ပြေးခြင်းဟာ ဦးနှောက်ကိုဆေးကြောခြင်း ဖြစ်ကြောင်း၊ ပိုလို့လည်း သန်မာလာစေကြောင်း ဆိုပါတယ်။\nလာမယ့် ၂၀၁၇ ခုနှစ်ဟာ သူ့အတွက် Triathlon နှစ်ဖြစ်မယ်လို့ဆိုထားပါတယ်။ Triathlon ကို Ironman sport လို့လည်းခေါ်ပြီး ရေကူး ၊ စက်ဘီးမောင်း ၊ အပြေး အားကစားသုံးမျိုး ပေါင်းစပ် ပါဝင်တဲ့ အားကစား ဖြစ်ပါတယ်။ ယင်း အားကစားလုပ်ဖို့အတွက် သူဟာ စတင် လေ့ကျင့်တော့မှာ ဖြစ်ပြီး ၂၀၁၇ မှာ Ironman အားကစား ပြိုင်ပွဲ များကို ဝင်ရောက် ယှဉ်ပြိုင်သွားမှာ ဖြစ်ကြောင်း သူ့ရဲ့ စာမျက်နှာမှာ ရေးသား ဖော်ပြခဲ့ ပါတယ်။.\nRef: mashable; “Mark Zuckerberg had two personal challenges for 2016. What happened to running?”\nPrevious Previous post: စမတ်ကျတဲ့ဘဝ၊ စမတ်ကျတဲ့ရည်မှန်းချက်\nNext Next post: “ဂေါ်ရင်ဂျီကျွန်းစုတွေဆီက ဆွတ်ပျံ့ကြည်နူးဖွယ် အပန်းဖြေစခန်း “The Log” (The Lodge of Goryangyi) တည်ထောင်သူ ကိုဇိုဇို (ခေါ်) ကိုသက်မောင်လွင်နှင့် တွေ့ဆုံခြင်း”\n၂၀၄ဝခုနှစ်မှာ ဓာတ်ငွေ့နဲ့လောင်စာဆီသုံးကား ရောင်းချခြင်းများကို ရပ်တန့်မဲ့ပြင်သစ်နိုင်ငံ\nပြင်သစ်နိုင်ငံဟာ လောင်စာဆီသုံးမော်တော်ကားများ အသုံးပြုခြင်းကိုရပ်တန့်ဖို့ ကြိုးစားနေတဲ့ နိုင်ငံများ အဖွဲ့အစည်းထဲကိုပါဝင်လာပြီး ၂၀၄၀ ခုနှစ်မှာ လောင်စာဆီသုံး မော်တော်ကား ရောင်းချခြင်းများကို လုံးဝရပ်တံ့မယ်လို့ ပြီးခဲ့တဲ့ ဇွန်လ ၂၉ ရက် ကြာသာပတေးနေ့မှာ ပြောကြားခဲ့ပါတယ်။ Post Views:…\nPublished: July 10, 20177:49 am Updated: February 16, 20191:20 pm\nLockdown လုပ်ထားချိန်မှာ မင်္ဂလာဆောင်ခဲ့တဲ့ စုံတွဲ အဖမ်းခံရ\nကိုရိုနာဗိုင်းရပ်စ် ကူးစက်ပျံ့နှံ့မှုကြောင့် တောင်အာဖရိကနိုင်ငံတစ်ဝန်း လူစုလူဝေးမလုပ်ဖို့ တားမြစ်ပိတ်ပင်ထားချိန်မှာ မင်္ဂလာဆောင် ကျင်းပခဲ့လို့ သတို့သား၊ သတို့သမီးနဲ့ မင်္ဂလာပွဲ တက်ရောက်သူပရိသတ်အားလုံး ထိန်းသိမ်းခံခဲ့ရပါတယ်။ ပြီးခဲ့တဲ့တနင်္ဂနွေနေ့က ကွာဇူးလူးနာတယ်မြို့မှာ ကျင်းပခဲ့တဲ့ မင်္ဂလာဆောင်ကို ရဲတွေ ရောက်ရှိလာပြီး ပူပူနွေးနွေး ဇနီးမောင်နှံနှစ်ယောက်နဲ့…\nPublished: April 10, 20207:05 pm\nကိုရိုနာဗိုင်းရပ်စ်ကြောင့် ခရီးသွားဧည့်သည် လာတာနည်းတဲ့အတွက် မြက်တွေပဲပြန်စားနေရတဲ့ ဂျပန်နာရာပန်းခြံက သမင်တွေ\nတရုတ်နိုင်ငံ၊ ဝူဟန်မြို့ကနေ စတင်ဖြစ်ပွားခဲ့တဲ့ ကိုရိုနာဗိုင်းရပ်စ်သစ်ကြောင့် သေဆုံးသူဦးရေနဲ့ ကူးစက်ခံရသူဦးရေတွေ မြင့်တတ်လျက်ရှိတဲ့အပြင် နိုင်ငံတော်တော်များများမှာ အလည်အပတ်လာရောက်တဲ့ ခရီးသွားဧည့်သည်အရေအတွက်ကိုလည်း ထိုးကျသွားစေတယ်လို့ ဆိုရမှာပါပဲ။ အထူးသဖြင့် အာရှနိုင်ငံတွေမှာပါ။ ကျိုတိုမြို့အပါအဝင် ဂျပန်နိုင်ငံက ခရီးသွားဧည့်သည်တွေကို ဆွဲဆောင်ထားတဲ့နေရာတွေဟာ ခရီးသွားဧည့်သည်တွေ အလာနည်းသွားခဲ့ပါတယ်။…\nPublished: February 11, 202010:53 am Updated: 10:54 am


အလိုအလျောက်လမ်းညွှန်ယာဉ် ထုတ်လုပ်သူ၊ ကုန်ပစ္စည်းပေးသွင်းသူ၊ လက်ကားရောင်းသူ၊ ဖြန့်ဝေသူနှင့်စက်ရုံမှ အလိုအလျောက်လမ်းညွှန်ယာဉ် အကြောင်းသင်သိရန်လိုအပ်သည်။\nYU WEI INDUSTRY SUPPLY CO., LTD. ကိုအထူးပြုတဲ့ပရော်ဖက်ရှင်နယ်သောကျောက်ထုတ်ကုန်ကုန်ပစ္စည်းပေးသွင်းဖြစ်ပါသည် အလိုအလျောက်လမ်းညွှန်ယာဉ်။ ကျွန်တော်တို့အမြဲတမ်းအော်တိုအီလက်ထရွန်းနစ်ထုတ်ကုန်များ, ထုတ်ကုန်များ၏လျင်မြန်တဲ့ updates တွေကိုပြည်တွင်းနှင့်နိုင်ငံတကာစားသုံးသူ '' ဝယ်လိုအားအညီသစ်ဆန်းသောဒီဇိုင်းများဖွံ့ဖြိုးတိုးတက်ရန်နှင့်ယာဉ်မောင်းများအတွက်ဘေးကင်းလုံခြုံမှုနှင့်လုံခြုံရေးတိုးတက်ကောင်းမွန်ဖို့အဆင်သင့်ရှိပါတယ်။\nပုံစံ - Robin-CT\nဤ semi semi heavy duty AMV ကိုစက်ရုံများနှင့်စက်မှုလုပ်ငန်းများတွင်တစ်နေရာမှတစ်နေရာသို့သယ်ယူရန် trollies များကိုသယ်ဆောင်ရန်အသုံးပြုသည်.\nရော်ဘင်-CT ကိုလှည့်နိုင်စေရန်ဒီဇိုင်းထုတ်ထားသည်/maneuver ၃၆၀̊၎င်း၏အရပျ၌,ဒါကြောင့်လုပ်ကိုင်ရန်ကြီးမားသောအာကာသမလိုအပ်ပါဘူး.၎င်း၏ဝန်စွမ်းရည်ဖောက်သည် fit မှချိန်ညှိနိုင်ပါတယ်’s လိုအပ်ချက်များ.၎င်း၏အဖုံးကိုသံမဏိပြားဖြင့်ပြုလုပ်ထားပြီးကာဗွန်ဖိုင်ဘာနှင့်ပေါင်းစပ်ထားသည်,၎င်းသည်အခြား AMV များထက်ပိုမိုပေါ့ပါးစေသည်.\n၎င်းသည် ၁၀ မီတာအကွာမှရွေ့လျားခြင်းနှင့်မလှုပ်မယှက်အတားအဆီးများကိုထောက်လှမ်းနိုင်သောတည်ငြိမ်သောအာရုံခံကိရိယာတပ်ဆင်ထားသည်,မြင်ကွင်းကျယ် ၂၇၀ နှင့်̊ ,စက်မှုလုပ်ငန်းများတွင်လည်ပတ်ရန်အလွန်လုံခြုံစေသည်,နှင့် lithium ဘက်ထရီများတပ်ဆင်ထားသည်,၄ အတွက်အလုပ်လုပ်နိုင်သည်-၈ နာရီမဟုတ်-အားသွင်းရန်မလိုအပ်ဘဲရပ်တန့်ပါ.\nယာဉ်အလေးချိန်.: ±၁၀၀ ကီလိုဂရမ်\n999999999 http://schema.org/InStock USD 2020-12-31 https://www.cnclathemachine.com.tw/my/automated-guided-vehicle.html\nအကောင်းဆုံး အလိုအလျောက်လမ်းညွှန်ယာဉ် ကိုရှာဖွေရန်နှင့် ၀ ယ်ရန်အတွက်သင်သည် အလိုအလျောက်လမ်းညွှန်ယာဉ် မှထုတ်လုပ်သော၊ ကုန်ပစ္စည်းပေးသွင်းသူ၊ လက်ကားရောင်းသူ၊ Taiwan ရှိစက်ရုံတစ်ရုံ


ကား ၂ စီးဆင့်တိုက်မှုကြောင့် ကွယ်လွန်သွားတဲ့ မင်းသမီးရဲ့ မှုခင်းဖြစ်ရပ်မှန်ထွက်ပေါ် – Shwe Yaung Lan\nပျိုမေတို့ တစ်လတစ်ခါကြုံတွေ့ရတဲ့ စိတ်ဓာတ်ကျဆင်းမှုဝေဒနာကို ဘယ်လိုရင်ဆိုင်မလဲ?\nဇနီးဖြစ်သူဟာ မယားငယ်မဟုတ်ကြောင်း တုန့်ပြန်ဖြေရှင်းလိုက်တဲ့ ကိုဥက္ကာကျော်\nကြောက်ဖို့ ကောင်းတဲ့ အမွှေးတိုင် အန္တရာယ် အကြောင်း သိကောင်းစရာ…!\nမီးပျက်ပြီး ပူပြင်းတဲ့ညတွေမှာ ကောင်းမွန်စွာအိပ်ပျော်စေရန် လုပ်သင့်သည်များ\nမိန်းမချောလေးတွေလို့ ထင်မှတ်ရလောက်အောင် အရမ်းကိုလှနေတဲ့ လေဒီဘွိုင်း ၁၀ ယောက်\nအမျိုးသမီးတိုင်း လျစ်လျှူရှုမထားသင့်တဲ့ ကင်ဆာရောဂါ ရှေ့ပြေးလက္ခဏာများ\nကား ၂ စီးဆင့်တိုက်မှုကြောင့် ကွယ်လွန်သွားတဲ့ မင်းသမီးရဲ့ မှုခင်းဖြစ်ရပ်မှန်ထွက်ပေါ်\nOn May 9, 2019 By Suki\nပြီးခဲ့တဲ့ မေလ ၈ ရက်နေ့မှာတော့ ကိုရီးယားမင်းသမီး Han Jisung ဟာ အမြန်လမ်းမကြီးပေါ်မှာ ကား ၂ စီးဆင့်တိုက်ခံရမှုကြောင့် ကွယ်လွန်သွားခဲ့ရပါတယ်။ အင်ချွန်းလေဆိပ်ကိုသွားတဲ့ အမြန်လမ်းတစ်နေရာမှာ တက္ကစီတစ်စီးနဲ့ အိမ်စီးဆလွန်းကားတစ်စီးရဲ့ ဆင့်တိုက်ခြင်းကို ခံခဲ့ရတာ ဖြစ်ပါတယ်။ Han Jisung ဟာ ခင်ပွန်းဖြစ်သူနဲ့အတူသွားခဲ့တာဖြစ်ပြီး ခရီးသည်ခုံမှာ ထိုင်လာတဲ့ ခင်ပွန်းဖြစ်သူက သန့်စင်ခန်းသုံးဖို့ အလျင်လိုလာတာကြောင့် ကားကို အချက်ပြမီးဖွင့်ပြီး နီးရာမှာရပ်လိုက်ပါတယ်။ အဲဒီမှာ Han Jisung အနေနဲ့ ကားအပြင်ဘက်ကို ထွက်နေတဲ့အချိန်မှာ အဲဒီဖြစ်ရပ်ဖြစ်ပွားခဲ့တာပါ။\nအစောပိုင်းမှာတော့ ခင်ပွန်းသည်ဟာ သူအနေနဲ့ သန့်စင်ခန်းသွားချင်လို့ ကားကိုရပ်ခိုင်းခဲ့ကြောင်း၊ သူပြန်လာတဲ့အချိန်မှာ ယာဉ်တိုက်မှုဟာ ဖြစ်ပွားပြီးပြီဖြစ်ကြောင်း ရဲတပ်ဖွဲ့ကို ပြောကြားသွားခဲ့တာဖြစ်ပါတယ်။ ဒါပေ မယ့် ရဲတပ်ဖွဲ့တွေက Han Jisung ကားရဲ့ Black Box ကို စစ်ကြည့်လိုက်တဲ့အခါမှာတော့ ခင်ပွန်းဖြစ်သူပြောတဲ့စကားနဲ့ ကွဲလွဲချက်တွေရှိနေတာတွေ့ရပါတယ်။\nBlack Box က ဗီဒီယိုဖိုင်ဟာ အသံမပါပေမယ့် ရုပ်တွေကိုတော့ သေသေချာချာ ကွဲကွဲပြားပြား တွေ့မြင်ခဲ့ရပါတယ်။ Black Box မှာတော့ ခင်ပွန်းဖြစ်သူ ကားလမ်းတစ်ဖက်ကိုကူးမသွားခင် ကတည်းက Han Jisung ဟာ ကားထဲကနေ ထွက်ခဲ့တာဖြစ်ကြောင်း တွေ့မြင်ခဲ့ရပါတယ်။\nနောက်ပြီး ယာဉ်တိုက်မှုဖြစ်ပွားတဲ့အချိန်ဟာ ခင်ပွန်းသည် လမ်းတစ်ဖက်ကိုရောက်ပြီး ၁၀ စက္ကန့်အကြာမှာ ဖြစ်ပွားခဲ့တာဖြစ်ပဲ ဖြစ်ပါတယ်။ ဒါဟာ ခင်ပွန်းသည်အနေနဲ့ ယာဉ်တိုက်မှုဖြစ်ပွားတာကို လုံးဝမသိနိုင်စရာမရှိတဲ့ အခြေအနေပါ။\nနောက်ပြီး မေလ ၉ ရက်နေ့မှာ စစ်ဆေးချက်တွေအရလည်း ခင်ပွန်းသည်ဟာ သူ့ရဲ့ထွက်ဆိုချက်တချို့ကို ပြောင်းလဲပစ်ခဲ့ပါတယ်။ ခင်ပွန်းသည်က သူ့အနေနဲ့ အဲဒီညမှာ အရက်သောက်ထားတဲ့အကြောင်းဖွင့်ဟခဲ့တာပါ။ မျက်မြင်သက်သေတစ်ယောက်ကလည်း “အခုလေးတင် အဲဒီနေရာကနေ ကျွန်တော်ဖြတ်လာတာပါ။ တစ်စုံတစ်ယောက်က ကားနောက်ကနေ တစ်ခုခုကို ပစ်နေတာကိုတွေ့ခဲ့တယ်”ဆိုပြီး ပြောခဲ့ပါတယ်။\nကား ၂ စီးဆငျ့တိုကျမှုကွောငျ့ ကှယျလှနျသှားတဲ့ မငျးသမီးရဲ့ မှုခငျးဖွဈရပျမှနျထှကျပျေါ\nပွီးခဲ့တဲ့ မလေ ၈ ရကျနမှေ့ာတော့ ကိုရီးယားမငျးသမီး Han Jisung ဟာ အမွနျလမျးမကွီးပျေါမှာ ကား ၂ စီးဆငျ့တိုကျခံရမှုကွောငျ့ ကှယျလှနျသှားခဲ့ရပါတယျ။ အငျခြှနျးလဆေိပျကိုသှားတဲ့ အမွနျလမျးတဈနရောမှာ တက်ကစီတဈစီးနဲ့ အိမျစီးဆလှနျးကားတဈစီးရဲ့ ဆငျ့တိုကျခွငျးကို ခံခဲ့ရတာ ဖွဈပါတယျ။ Han Jisung ဟာ ခငျပှနျးဖွဈသူနဲ့အတူသှားခဲ့တာဖွဈပွီး ခရီးသညျခုံမှာ ထိုငျလာတဲ့ ခငျပှနျးဖွဈသူက သနျ့စငျခနျးသုံးဖို့ အလငျြလိုလာတာကွောငျ့ ကားကို အခကျြပွမီးဖှငျ့ပွီး နီးရာမှာရပျလိုကျပါတယျ။ အဲဒီမှာ Han Jisung အနနေဲ့ ကားအပွငျဘကျကို ထှကျနတေဲ့အခြိနျမှာ အဲဒီဖွဈရပျဖွဈပှားခဲ့တာပါ။\nအသကျ ၂၈ နှဈအရှယျရှိ Han Jisung ဟာ Kpop အဖှဲ့တဈဖှဲ့ဖွဈတဲ့ B.Doll အဖှဲ့ရဲ့ အဖှဲ့ဝငျဟောငျးတဈယောကျဖွဈပွီး ၂၀၁၀ ခုနှဈမှာ စတငျ Debut လုပျခဲ့တာပါ။ အဲဒီနောကျမှာတော့ Han Jisung ဟာ မငျးသမီး အဖွဈ ပွောငျးလဲခဲ့ပွီး ‘Second to Last Love’ Happy Sisters’ ‘Moonlit Gymnastics’ Sori: Voice from the Heart’ စတဲ့ဇာတျလမျးတှကေို ရိုကျကူးခဲ့ပါတယျ။ Han Jisung ဟာ ပွီးခဲ့တဲ့ မတျလကမှ ထိမျးမွားလကျ ထကျခဲ့သူဖွဈပွီး သူမရဲ့ဈာပနအခမျးအနားကိုတော့ မလေ ၁၀ ရကျနမှေ့ာ ပွုလုပျသှားမယျလို့ သိရပါတယျ။\nPREVIOUS POST Previous post: ကျော်ကျော်နန္ဒ ရဲ့ မွေးနေ့ပွဲမှာ ကျော်ကျော်နန္ဒ နဲ့အတူ တွဲက ခဲ့တဲ့ သင်းသင်း\nNEXT POST Next post: ကမ္ဘာကျော် ရုပ်ရှင်တွေထဲက လူတိုင်းသတိမထားမိလိုက်တဲ့ ထူးခြားချက် များ


သူ နငျ့ကို သိပျခဈြတာပဲ တဲ့ … ခဏလောကျရီပါရစေ – Shinyoon\nတဈခါတဈလမှော လူတှအေားကနြတေဲ့ကိုယျ့ဘဝမှာ ကိုယျကိုယျတိုငျကတြော့ ငရဲကနြသေလိုပါပဲ ဒီအဖွဈအပကျြတှကေို ဘယျသူ့ကိုပဲ ရှငျးပွရှငျးပွ ဘယျသူမှ ယုံမှာမဟုတျကွဘူးလေ …ပွောရငျ ပွောမိတဲ့ကိုယျကပဲ ရူးတယျလို့ထငျတတျကွတယျ …\nသူနငျ့ကို သိပျခဈြတာပဲ တဲ့ သူငယျခငျြးတှကေ ပွောကွတယျ ကြှနျမ သိပျရီခငျြတာပဲ ငိုနိုငျတဲ့ အငျအားတှမေရှိတော့ဘူးလေ … ပွီးတော့ ပွနျရှငျးပွနိုငျတဲ့အားအငျးတှလေဲမရှိတော့ဘူး ပြျောခငျြယောငျဆောငျပွီးပဲ ရီပွလိုကျတယျ .. တကယျတမျးနားထဲမှာ အဲ့စကားက မိုးကွိုးပဈခသြလိုပါပဲ သိပျတော့ မသာယာလှဘူး …\nနငျ့ကိုကွညျ့ပွီး အားကလြိုကျတာဆိုတဲ့လူတှနေဲ့ကိုယျ့ဘ၀ လဲပေးလို့ရရငျ လဲပေးလိုကျခငျြတယျ ဒါမှသူတို့စာနာတတျကွမှာလေ … တခြို့လူတှကေ သိပျကို ဟနျဆောငျကောငျးတယျလို့ပဲပွောရမလား သိပျကို ကောကျကဈြတယျလို့ပဲ ပွောရမလား သခြောတာတဈခုက လူတှေ ဘယျတော့မှ အဆိုးမမွငျခံရဘူးလေ\nကြှနျမကို ပဈထားတဲ့အခြိနျတှကေို လူတှမေသိဘူး ကြှနျမကို နာကငျြစခေဲ့တာကို လူတှမေသိဘူး လူတှရှေရေ့ောကျရငျ သူက သိပျဂရုစိုကျပွတတျသလို သိပျလဲကွငျနာတတျတယျ မကျြစိအောကျကနေ မပြောကျအောငျကို သညျးသညျးလှုပျခဈြပွတယျ ကြှနျမပြျောရမှာလား\nကြှနျမပြျောတော့ဘူး … ကိုယျခံစားရတဲ့အခါ တိတျတိတျလေး ငိုကွှေးဖွဈပမေယျ့ သူနာကငျြရတဲ့အခါ တဈလောကလုံးကို လိုကျပွတယျ လူတှအေမွငျမှာ ကြှနျမပဲ အလိုကျမသိတဲ့ကောငျမလေးပေါ့ ဒါမှမဟုတျသိပျကိုဆိုးသှမျးနတေဲ့ လူဆိုးလေးပေါ့ …. ဒါကွောငျ့ ကြှနျမဘာဖွဈနတောလဲ မရှငျးပွဖွဈတော့တာပါ\nသူ နငျ့ကို သိပျခဈြတာပဲ တဲ့ သူငယျခငျြးတှကေ လာပွီး အားကပြွတယျ ဟားဟား … ခဏလောကျရီပါရစေ … ကိုယျနာကငျြနရေတာကိုယျပဲ သိသလို သူ့ရဲ့မကျြနှာအမှနျကို ကိုယျပဲ မွငျရပါတယျ …\nသူ နင့်ကို သိပ်ချစ်တာပဲ တဲ့ … ခဏလောက်ရီပါရစေ\nတစ်ခါတစ်လေမှာ လူတွေအားကျနေတဲ့ကိုယ့်ဘ၀မှာ ကိုယ်ကိုယ်တိုင်ကျတော့ ငရဲကျနေသလိုပါပဲ ဒီအဖြစ်အပျက်တွေကို ဘယ်သူ့ကိုပဲ ရှင်းပြရှင်းပြ ဘယ်သူမှ ယုံမှာမဟုတ်ကြဘူးလေ …ပြောရင် ပြောမိတဲ့ကိုယ်ကပဲ ရူးတယ်လို့ထင်တတ်ကြတယ် …\nသူနင့်ကို သိပ်ချစ်တာပဲ တဲ့ သူငယ်ချင်းတွေက ပြောကြတယ် ကျွန်မ သိပ်ရီချင်တာပဲ ငိုနိုင်တဲ့ အင်အားတွေမရှိတော့ဘူးလေ … ပြီးတော့ ပြန်ရှင်းပြနိုင်တဲ့အားအင်းတွေလဲမရှိတော့ဘူး ပျော်ချင်ယောင်ဆောင်ပြီးပဲ ရီပြလိုက်တယ် .. တကယ်တမ်းနားထဲမှာ အဲ့စကားက မိုးကြိုးပစ်ချသလိုပါပဲ သိပ်တော့ မသာယာလှဘူး …\nနင့်ကိုကြည့်ပြီး အားကျလိုက်တာဆိုတဲ့လူတွေနဲ့ကိုယ့်ဘ၀ လဲပေးလို့ရရင် လဲပေးလိုက်ချင်တယ် ဒါမှသူတို့စာနာတတ်ကြမှာလေ … တချို့လူတွေက သိပ်ကို ဟန်ဆောင်ကောင်းတယ်လို့ပဲပြောရမလား သိပ်ကို ကောက်ကျစ်တယ်လို့ပဲ ပြောရမလား သေချာတာတစ်ခုက လူတွေ ဘယ်တော့မှ အဆိုးမမြင်ခံရဘူးလေ\nကျွန်မကို ပစ်ထားတဲ့အချိန်တွေကို လူတွေမသိဘူး ကျွန်မကို နာကျင်စေခဲ့တာကို လူတွေမသိဘူး လူတွေရှေ့ရောက်ရင် သူက သိပ်ဂရုစိုက်ပြတတ်သလို သိပ်လဲကြင်နာတတ်တယ် မျက်စိအောက်ကနေ မပျောက်အောင်ကို သည်းသည်းလှုပ်ချစ်ပြတယ် ကျွန်မပျော်ရမှာလား\nကျွန်မပျော်တော့ဘူး … ကိုယ်ခံစားရတဲ့အခါ တိတ်တိတ်လေး ငိုကြွေးဖြစ်ပေမယ့် သူနာကျင်ရတဲ့အခါ တစ်လောကလုံးကို လိုက်ပြတယ် လူတွေအမြင်မှာ ကျွန်မပဲ အလိုက်မသိတဲ့ကောင်မလေးပေါ့ ဒါမှမဟုတ်သိပ်ကိုဆိုးသွမ်းနေတဲ့ လူဆိုးလေးပေါ့ …. ဒါကြောင့် ကျွန်မဘာဖြစ်နေတာလဲ မရှင်းပြဖြစ်တော့တာပါ\nသူ နင့်ကို သိပ်ချစ်တာပဲ တဲ့ သူငယ်ချင်းတွေက လာပြီး အားကျပြတယ် ဟားဟား … ခဏလောက်ရီပါရစေ … ကိုယ်နာကျင်နေရတာကိုယ်ပဲ သိသလို သူ့ရဲ့မျက်နှာအမှန်ကို ကိုယ်ပဲ မြင်ရပါတယ် …


ဒလ တံတားတည်ဆောက်ရေး စီမံကိန်းအား ၂၀၁၇ ခုနှစ် ဧပြီလတွင် စတင်နိုင်ရန် စီစဉ် | dawnmanhon\nဒလ တံတားတည်ဆောက်ရေး စီမံကိန်းအား ၂၀၁၇ ခုနှစ် ဧပြီလတွင် စတင်နိုင်ရန် စီစဉ်\nဒလ တံတား၏ ပုံစံငယ်အားတွေ့ရစဉ် (ဓာတ်ပုံ--M.O.I)\nဒလတံတားတည်ဆောက်ရေးစီမံကိန်းအား ၂၀၁၇ ခုနှစ် ဧပြီလတွင် စတင်နိုင်ရန် စီစဉ်ဆောင် ရွက်ထားကြောင်း ပြန်ကြားရေးဝန်ကြီးဌာန ၏ သတင်းထုတ်ပြန်ချက်အရ သိရသည်။\nဒလတံတား စီမံကိန်းတည်ဆောက်ရေးအတွက် ပထမအကြိမ် မြေယာလျော်ကြေးငွေကို ၂၀၁၆ခုနှစ် ဖေဖော်ဝါရီ ၁၇ ရက်က ငွေကျပ်သိန်း ပေါင်းတစ်သောင်း အား လည်းကောင်း၊ ကျန်ရှိ နေအိမ်သုံးလုံးအတွက် ငွေကျပ်သိန်း ၃၉၇ . ၉၄သိန်း ကို လည်းကောင်းပေးအပ်ခဲ့ပြီးဖြစ်ကြောင်း၊ ၂၀၁၇ခုနှစ် မတ်လ ၁၆ ရက်နေ့ မှ ၁၇ ရက်နေ့တို့တွင် တံတားဧရိယာနှင့် မလွတ်ကင်းသည့် နေအိမ်နှင့် ဈေးဆိုင်ခန်းများ အား အပြီးသတ်မြေ ယာလျော်ကြေး၊ မြေငှားထောက်ပံ့ကြေးအဖြစ် ငွေကျပ် ၄၂၁၄ . ၉၄သိန်း ပေးအပ် ခဲ့ပြီး အဆိုပါ တံတားစီမံကိန်းနှင့် မလွတ်ကင်းသည့် နစ်နာကြေး ထောက်ပံ့ငွေ စုစုပေါင်း ၁၄၆၈၂ . ၈၈သိန်း ပေးအပ်ခဲ့ပြီးဖြစ်ကြောင်း သိရသည်။\nဒလ တံတားကို သံမဏိကြိုးဆိုင် လေးလမ်းသွား တံတားကြီးအဖြစ် မကြာခင် စတင်တည်ဆောက်မည်ဖြစ်ကာ အရှည်ပေအားဖြင့် ပင်မတံတားအရှည် ၁၉၃၆ပေ နှင့် တံတားအရှည် စုစုပေါင်း ၆၁၄၃ပေ ရှိမည်ဖြစ်သည်။ တန်ချိန် ၁၅၀၀၀ခန့်ရှိ သင်္ဘောကြီးများ ရေလမ်းကင်း လွတ်စွာ သွားလာနိုင်ရန် အမြင့်ပေ ၁၆၀ ခန့် နှင့် ရေလမ်းကင်းလွတ် အကျယ် ၅၂၅ပေ ထားရှိ ဆောက်လုပ်သွား မည်ဖြစ်ကာ ယာဉ်တစ်စင်းချင်း ခံနိုင်ဝန်အားဖြင့် ၇၅ တန်ထိ ဖြစ်ကြောင်း၊ ကိုရီးယား-မြန်မာ ချစ်ကြည်ရေး(ဒလ)တံတားကို ကိုရီးယားနိုင်ငံ၏ စီးပွားရေးဖွံ့ဖြိုးရေးရန်ပုံငွေ (EDCFI Loan) ချေးငွေ အမေရိကန်ဒေါ်လာ ၁၃၇ ဒဿမ ၈၃၃ သန်း၊ ပြည်တွင်းရန်ပုံငွေ ၃၀ ဒဿမ ၃၄၁ သန်း စုစုပေါင်းကုန်ကျငွေ အမေရိကန်ဒေါ်လာ ၁၆၈ ဒဿမ ၁၇၄သန်း ကုန်ကျမည်ဖြစ်ပြီး၊ ကိုရီးယား ထုတ်ကုန်သွင်းကုန်ဘဏ်နှင့် မြန်မာနိုင်ငံဆောက်လုပ်ရေးဝန်ကြီးဌာန တို့မှ ၂၀၁၅ ခုနှစ် နိုဝင်ဘာလ ၁၆ ရက်နေ့ က ချေးငွေဆိုင်ရာ သဘောတူ စာချုပ်ရေးထိုးခဲ့ပြီး စီမံကိန်းကာလမှာ (၅)နှစ်ကြာမြင့်မည်ဖြစ်ပြီး ၂၀၂၀ ခုနှစ်တွင် အပြီးတည်ဆောက် မည်ဖြစ်ကြောင်း ဆောက်လုပ်ရေးဝန်ကြီးဌာနမှ သိရသည်။\nအဆိုပါ ဒလတံတားတည်ဆောက်ရေး အသေးစိတ်ဒီဇိုင်းအတွက် ကိုရီးယားသမ္မတနိုင်ငံ Soosoog Co.Ltd ခေါင်းဆောင်သော J.V အဖွဲ့ မြန်မာနိုင်ငံသို့ ရောက်ရှိနေပြီး စီမံကိန်းလုပ်ငန်းများ စတင်ဆောင် ရွက်နေပြီးဖြစ်ကြောင်းသိရသည်။ဒလတံတားတည်ဆောက်ရာတွင် ဒလမြို့နယ်အတွက် ရေချိုပိုက်လိုင်းများပါ တပါတည်း ထည့်သွင်း တည်ဆောက်မည်ဖြစ်ကြောင်း သတင်းထုတ်ပြန်ချက်ထဲတွင်ပါရှိသည်။\ndawnmanhon: ဒလ တံတားတည်ဆောက်ရေး စီမံကိန်းအား ၂၀၁၇ ခုနှစ် ဧပြီလတွင် စတင်နိုင်ရန် စီစဉ်


တရုတ်စံကား - ဝီကီပီးဒီးယား\nတရုတ်စံကားပန်းပင်သည် 'အဲ့ပေါ့ဆီနေးစီအီး'(Apocynaceae)မျိုးရင်းတွင်ပါဝင်၍၊ ယင်းကို သိပ္ပံအမည်ဖြင့် 'ပလူမေးရိယာ အကျူတီဖိုးလိယား'(Plumeria acutifolia; ယခုအခါတွင် Plumeria rubra)ဟု ခေါ်သည်။ တရုတ်စံကားသည် မက္ကဆီကိုနှင့် ဂွါးတိမားလနိုင်ငံတို့၌ မူလ အားဖြင့်ပေါက်သော ပန်းပင်ဖြစ်၏။ ထိုဒေသတို့မှ အခြားနိုင်ငံ တို့သို ပျံ့နှံ့လာပြီးလျှင် အိန္ဒိယနှင့် မြန်မာနိုင်ငံတို့သို့ ရောက်ရှိ လာသည်ဟု ယူဆကြသည်\n၂ ဝေါဟာရရင်းမြစ်နှင့် ဒေသအခေါ်များ\n၃ ဒေသအလိုက် အသုံးပြုပုံ\nတရုတ်စံကားပန်းပင်သည် အပင်ပုမျိုးဖြစ်သည်။ ပေ ၂ဝ ထက် မြင့်သော အပင်များကို တွေ့ရခဲသည်။ အများအားဖြင့် အစဉ်အပွင့်ပွင့်လျက်ရှိသော်လည်း၊ ဒီဇင်ဘာလမှ မိုးရာသီတိုင် အောင် အရွက်ကြွေတတ်သည်။ မကြီးသေးသော အပင်ငယ်တို့၌ သာ အရွက်မကြွေဘဲ စိုစိုပြည်ပြည်ရှိနေတတ်သောကြောင့် တစ်နှစ်ပတ်လုံး ရှုချင်စဖွယ်ရှိ၏။ အခေါက်မှာ မွဲပြာရောင်ဖြစ် ၍ ချောမွတ်သော်လည်း၊ အပွေးတက်လျက်ရှိသည်။ အကိုင်းများသည် အဖျားဖက်တွင် ရှူးမသွားဘဲ၊ တုံးတိတိရှိတတ်၏။ အကိုင်းများတွင် နို့နှစ် ရောင် အစေးထွက်သည့် အခေါက် ရှိသည်။ အကိုင်းများ အောက်ခြေမှစ၍ ဖြာထွက်သည်။ အရွက်များ အကိုင်းထိပ်တွင် စု၍ ပတ်လည်ထွက်သည်။ အလျား ၁ ပေ ခန့် ထိရှည်သည်။ ရွက်ပြားချောသည်။ ရွက်ရင်းသိမ်၍ ရွက်ထိပ်တွင် ချွန်သည်။ ရွက်နားညီသည်။ ရွက်ညှာ ရှည်၍ အလယ်တွင် မြောင်း တိမ် သို့မဟုတ် အစင်းကြောင်း ပါသည်။ အပွင့်ပွင့်သည့် အခက်များပင်လျှင် အဖျားဖက်တွင် တုံးတိတိရှိသည်။ အသားများလျက် တုတ်၍ဆတ်သော ပွင့်တံတွင် အပွင့်များသည် အခိုင်လိုက်စု၍ ပွင့်တတ်သည်။\nအပွင့်မှာ အဖြူရောင်ဖြစ်၍၊ ပန်းပွင့်၏ အလယ်တွင် အဝါရောင်ရှိသည်။ အချင်း ၂ လက်မ ခန့် ရှိသည်။ ပွင့်ချပ် ၅ ခုပါရှိသည်။ အနံ့ မွှေးကြိုင် သည်။ အလယ် တွင် အဝါနုရောင် ၊ အစိမ်းရောင် ၊ ပန်းရောင် ၊ အမွေးနု ကလေးများရှိသည်။ ကဆုန်လ၊ နယုန်လ များတွင် ပွင့်သည်။ ပွင့်ချပ်အောက်ခံတွင် ပန်းရောင်ထနေသည်ကို တခါတရံတွေ့ရတတ်သည်။ ပွင့်ချပ်များသည် အောက်ခြေတွင် တချပ်နှင့်တချပ် ထပ်လျက်ရှိ၍ ဝက်အူလိမ်သကဲ့သို့ တစ်ဘက်သို့လိမ်လျက်ရှိ၏။ ဝတ်ဆံဖိုများကိုမူ မမြင်နိုင်ချေ။ အချို့အပင်တွင် အနီရောင်ဖက်သို့လုနေသော လိမ္မော်ရောင်အပွင့်များ ပွင့်တတ်သည်။ တရုတ်စံကားပန်းတွင် အလွန် မွှေးကြိုင်သော အနံ့ရှိသည်။ အသီးမှာ ဦးချိုပုံသဏ္ဍန်ရှိသော သီးတောင့်ဖြစ်သည်။ အလျား ၈ လက်မရှိသည်။ နှစ်ခုတွဲ သီးသည်။ တွဲလောင်းကျ နေသော အညှာတွင် အတွဲလိုက် သို့မဟုတ် အစုံလိုက်အသီးသီးသည်။ ဝါခေါင် ၊ တော်သလင်း တွင် သီးသည်။ အိန္ဒိယနိုင်ငံတွင် တွေ့ရသော သီးတောင့်များ၌ အစေ့ကိုမတွေ့ရချေ။ မြန်မာနိုင်ငံ၌လည်း ယင်းအစေ့ကိုတွေ့ရခဲသည်။ တစ်ပေအထိရှည်သော အရွက်များသည် အကိုင်း၏ အစွန်းပတ်လည်တွင် အပြည့်ပေါက်တတ်သည်။ အရွက်မှာ ချေမွှတ်၍ အနံကျဉ်းသည်။ အရွက်များသည် ရွက်ဖျားဖက်ထက် ရွက်တံဖက်သို့ ပိုမို၍ရှူး၏။ ရွက်လယ်ကြောမှ ရွက်ကြောပြိုင်တို့သည် အလျားလိုက် ဖြာထွက်လျက်ရှိသည်။\nတရုတ်စံကားဟု ခေါ်ခြင်းမှာ တရုတ်နိုင်ငံ၌ မူလပေါက်ရောက်သော အပင်ဟု ယူဆခြင်း ခေါ်ဟန်လက္ခဏာရှိသည်။ ဟိန္ဒူဘာသာစကားအရ 'ဂူလချင်း' ဟုခေါ်သည်၊ ဂူလချင်းဟူသော အဓိပ္ပာယ်မှာ 'တရုတ်ပြည်မှ ပန်း'ဟု အဓိပ္ပာယ်ရသည်။ မြန်မာတို့က တရုတ်စံကားဟု ခေါ်ခြင်းသည် ဟိန္ဒူတို့က ဂူလချင်းဟုခေါ်ဝေါ်သော သဘော သွားအတိုင်းပင် ဖြစ်သည်ဟု ယူဆဖွယ်ရှိသည်။\nတရုတ်စံကားပန်းပင်သည် ဆေးဖက်ဝင်သည်ဟု ယူဆကြသည်။ အပင်မှရသည့် နို့ရည်နှင့်တူသောအစေးကို ရူမက်တစ်ဇင် ရောဂါပျောက်ဆေးအဖြစ် အသုံးပြုနိုင်သည့်အပြင် စန္ဒကူးဆီ၊ ပရုတ်တို့နှင့် ပေါင်း၍ ယားနာပျောက်ဆေးအဖြစ်လည်း အသုံးပြုနိုင်သည်။ တရုတ်စံကားပန်းပင်အခေါက်ကို နိုင်ငံအသီးသီးတွင် အမျိုးမျိုး အသုံးချကြသည်။ အခေါက်ကို အဖျားဖြတ်ဆေး၊ အနာပျောက်ဆေးနှင့် ဝမ်းနုတ်ဆေးအဖြစ် အသုံးပြုလေ့ရှိသည်။ အရွက်ကို မီးကင်ပြီးလျှင် ဖောရောင်နေသောနေရာတွင် အုံပေးပါက ဖောရောင်ခြင်း ပျောက်ကင်းနိုင်သည်ဟု ဆို၏။ အဖူးကို ကွမ်းရွက် နှင့်ရော၍ အဖျားဖြတ်ဆေးအဖြစ်လည်း အသုံးပြုတတ်ကြသည်။\nမြန်မာဆေးကျမ်းများ အလိုအရ တရုတ်စံကားသည် စပ်၊ ခါး ၊ ဖန်သော အရသာ ရှိ၍ ပူသော သတ္တိ ရှိ၏။ ဆီး ၊ ဝမ်း ကို ရွှင် စေသည်။ သလိပ် လေကို ကြေစေသည်။ နူနာ ၊ အနာပေါက် ၊ ဝမ်းဗိုက် ရောဂါ တို့ကို ပျောက်ကင်း စေနိုင်သည်။ အသုံးပြုပုံမှာ တရုတ်စံကားပင်၏ အခေါက်နှင့် အကိုင်းမှ ထွက်သော နို့နှစ် ရောင်အစေးကို ဝမ်းနုတ်ဆေး အဖြစ်သုံးသည်။ တရုတ်စံကားပင်မှ ထွက်သော နို့နှစ် ရောင်အစေးသည် ဝမ်းဗိုက်ရောင်ရောဂါ ၊ ဝမ်းဗိုက်ထိုးအောင့်ရောဂါကို ပျောက်ကင်း စေ၏။ တရုတ်စံကားရွက်ကို စားခြင်း ဖြင့် လည်းကောင်း ၊ အပွင့် ကို ပြုတ်တို့ ခြင်းဖြင့် လည်းကောင်း ၊ မန်ကျည်းရည်နှင့် ပြုတ်၍ သနပ်လက်သုပ် လုပ်စားခြင်းဖြင့် လည်းကောင်း ဆီးဝမ်းကို ရွှင်စေ၍ သလိပ်လေကို ကြေစေသည်။\n↑ Genus: Champa L.။ Germplasm Resources Information Network။ United States Department of Agriculture (2003-03-14)။ 24 September 2015 တွင် မူရင်းအား မော်ကွန်းတင်ပြီး။7November 2021 တွင် ပြန်စစ်ပြီး။\n↑ World Checklist of Selected Plant Families။\n↑ Govaerts, R., Goyder, D. & Leeuwenberg, A. (2019). World Checklist of Apocynaceae. Facilitated by the Royal Botanic Gardens, Kew. Published on the Internet; http://wcsp.science.kew.org/ Retrieved 17 December 2019\n"https://my.wikipedia.org/w/index.php?title=တရုတ်စံကား&oldid=728165" မှ ရယူရန်\n၂၉ ဒီဇင်ဘာ ၂၀၂၁၊ ၁၈:၃၈ အချိန်တွင် နောက်ဆုံး တည်းဖြတ်ခဲ့သည်။\nဤစာမျက်နှာကို ၂၉ ဒီဇင်ဘာ ၂၀၂၁၊ ၁၈:၃၈ အချိန်တွင် နောက်ဆုံး ပြင်ဆင်ခဲ့သည်။


လမင်းခင်: ကျမနဲ့ စကားအခြေအတင် နှင့် နိုင်ငံရေးစစ်ရေးပညာရှင်များ--ဟူသည်\nမှန်တယ် လောလောဆယ် အမပြောတဲ့ လူတွေဘဲလိုတယ် ပြီးမှ အသင့်ဝင်ထိုင်တာမျိုး မလိုခြင်ဘူး\nအစ်မရေ ကိုယ်က လက်ဝါးတခုကို လူတယောက်ကို ပြလိုက်ရင် အဲဒီလိက်ကို ကိုယ်ပြန်ကြည့်ရင် လက်ဝါးမဟုတ်ပဲ လက်ဖမိုး ဖြစ်နေတယ်။ ဒါကြောင့်မို့ သူ့ဘက်ကကြည့်တော့ လက်ဝါး၊ ကိုယ့်ဘက်က ကြည့်တော့ လက်ဖမိုး နှစ်ယောက်စလုံးကို မှားတယ်လို့ ပြောလို့မရဘူး။ ကိုယ့်အယူအဆဟာ ကိုယ့်အတွက်မှန်ပေမယ့် တဘက်လူအတွက် မှားနိုင်တယ်။ အမှန်တရားဆိုတာကို ပညတ် သတ်မှတ်ထားတာတွေနဲ့ တိုင်းတာလို့ မရနိုင်ပါဘူး။ ဒါကြောင့်မို့ သူ့နည်းသူ့ဟန် ကိုယ့်နည်းကိုယ့်ဟန်နဲ့ နိုင်ငံကို ချစ်တဲ့သူတွေ အချင်းချင်းကြားမှာ သူမှန်မှန်တယ် ကိုယ်မှမှန်တယ်ဆိုတာ သတ်မှတ်လို့မရပါဘူး။ အခုထိ အောင်မြင်အောင်တာကို သူညံ့လို့ ကိုယ်ညံ့လိုဆိုတာထက် အကုန်လုံးမှာ လိုအပ်ချက်တွေ ရှိနေသးလို့သာ ဖြစ်တယ်။ ဒီလိုအပ်ချက်အတွက် ဖြတ်သန်းတဲ့နေရာမှာ တယောက်နဲ့ တယောက် အမြင်တူချင်မှတူမယ် ဒါကိုသွားပြီး အပြစ်မြင်လို့မရနိုင်ပါဘူး။\nတော်လှန်ရေးတခုမှာ ပညာရှင်ဆိုတာလည်း အထိုက်အလျောက်တော့ လိုအပ်တာပဲလေ... အဆင့်မြင့် ပညာအရည်အချင်း၊ နိုင်ငံတကာက လက်ခံမယ့်အရည်အချင်းတွေလည်း လိုပြန်တာပေါ့.. ပညာရှင်တွေထဲမှာလည်း အချိူ့ က ကိုယ့်လုပ်အားနဲ့ကိုယ်ပညာသင်ပြီးခါမှ မြန်မာ့နိုင်ငံရေး ဒီလိုအခြေအနေ မှာ ပညာရှင်တွေကပါ ပူးပေါင်းပါဝင်လာကြတာကို သမီးအနေနဲ့ တော့ ၀မ်းသာစရာလို့မြင်ပါတယ်။ အခုလို မေမေ့ဘက်က အမြင်က မေမေ့ဘက်က ကြည့်ရင်တော့ အမှန်ပါ။ အခြားတဖက်က ကြည့်ပြန်ရင်လည်း မှန်တယ် မြင်ပါလိမ့်မယ်.. ငယ်နိုင် ပြောသလိုပါပဲ.. သမီးအနေနဲ့ ကတော့ ပြဿနာပဲဖြစ်ဖြစ် ဘာပဲဖြစ်ဖြစ် အရာတခုကို ဘေးအမြင်ကနေ ၀င်ကြည့်စေချင်တယ်။ ဘေးမှာ ထိုင်နေသူဟာ နှစ်ဖက်စလုံးကို ပိုမြင်ရတယ်လေ.. ဟုတ်တယ်ဟုတ်.. နောက်ပြီး သမီးမြင်တာကတော့ ပညာတတ်ဖြစ်ပြီး တော်လှန်ရေးကို စွန့် ခွာသွားမယ်ဆိုတဲ့လူတွေလည်း ရှိကောင်းရှိုနိုင်သလို တိုင်းပြည်အတွက် ပညာသင်တဲ့ ပညာရှင်တွေလည်း ရှိနေတယ်ဆိုတာပါပဲ...\nအမှန်တော့ အဲဒီလို ဖြစ်သင့်ပါတယ်..\nတကယ်တော့ အမရေ. အရေးကြီးဆုံးက စိတ်ဓာတ်ပါပဲ..\nဘယ်နေရာပဲ ရောက်ရောက် ဘယ်နေရာမှာပဲ နေနေ..\nမဖောက်မပြန် မပြောင်းမလဲတဲ့ စိတ်ဓာတ်က အရေးကြီးဆုံးပါပဲ...\nအရင်တုန်းက အရေးအခင်းတိုင်းမှာ တက်တက်ကြွကြွ ပါခဲ့တဲ့လူတွေ.အခုချိန်မှာ ဖောက်ပြန်ပြောင်းလဲ နေတာ\nတွေ .. သာတဲ့ဖက် ခုန်ကူးနေတာတွေ.. စိတ်မဝင်စားတော့တာတွေ အများကြီးပါပဲ...\nအဲဒီလိုပဲ.အရင်တုန်းက အရေးအခင်းမှာ မပါပေမဲ့ ခုချိန်မှာ . စိတ်ပါလာပြီး လုပ်သင့်သလောက် စိတ်ရောကိုယ်ပါ လုပ်နေတာတွေလဲ အများကြီးပါပဲ..\nအရင်တုန်းက မပါပဲနဲ့. ခုချိန်မှာ အမှန်အတိုင်း မဝေဖန်ရပါဘူးလို့ ဘယ်သူက ပြောသလဲ.. ဘာမှ မလုပ်ပေမဲ့ ဘေးက မြင်သလို ဝေဖန်ထောက်ပြတာကို ပြုပြင်ပြောင်းလဲဖို့ ကြိုးစားမယ့်အစား.. ဘာမှမလုပ်ပဲ လာမဝေဖန်ပါနဲ့ပြောတာတော့ မသင့်တော်ဘူး ထင်ပါတယ်.. အဲဒီလို ဝေဖန်ရေးမရှိ အီယော အီယော နေခဲ့ကြလို့ နိုင်ငံရေး ဇာတ်မျောကြီး ဖြစ်နေရတာပါ.. မလုပ်မရှုပ်မပြုတ်ဆိုပြီး ကိုယ်တိုင်လဲ ဘာမှ မလုပ်နိုင် လုပ်နိုင်တဲ့လူတွေကို နေရာမပေးတဲ့ အဘိုးကြီးတွေကို မဖယ်ရှားနိုင်တာကိုက NLD ရဲ့ အကြီးမားဆုံးအားနည်းချက်ပါပဲ.. ပါတီတခုရဲ့ ရပ်တည်ချက်ကို တောင် ပိုင်ပိုင်နိုင်နိုင်မလုပ်နိုင်ပဲနဲ့. တိုင်းပြည်ကို ဘယ်လိုအုပ်ချုပ်နိုင်မလဲ... အခုအချိန်မှာ ပြတ်ပြတ်သားသားလုပ်ကြဖို့ အချိန်တန်နေပါပြီ...\nအဓိက ကတော့မဖေါက်မပြန်နဲ့ဒီလမ်းကြောင်းကို လျောက်ဖို့ပါ\nmyo thaw said...\nအစ်မရဲ့စိတ်ဓါတ်ကို လေးစားပါတယ်ဗျာ ... အခုမှဘလော့ရေးတယ်ဆိုတာသိရလို့ပါ ... အစ်မရဲ့စိတ်ဓါတ်ကို အစ်ကိုကြီးပြောပြထားလို့ သိသင့်သလောက် သိထားတာပါ ... သမီးတွေကို လည်းလမ်းပြတာ အရမ်းကောင်းတယ် .. အကြီးမဆိုရင် အမေတူ သမီးလို့တော့ပြောရမလားဘဲ ... ကျနော်တို့တစ်တွေအားလုံး လက်ချင်ယှက်ပီ ကိုယ်လုပ်နိုင်ဘဲဘက်က လုပ်ကြရင် အောင်မြင်မှုနဲ့ အိမ်ပြန်ကြရမှာပါ ... သူများတွေဘဲလိုဘဲ ပြောပြော ကျနော်တို့ရဲ့အိမ်က မြန်မာနိုင်ငံပါ ...